POONJAR BLOG - www.poonjarblog.blogspot.in: ഫാ. എമ്മാനുവേല് തെള്ളി CMI-യുടെ നിര്യാണം സഭയ്ക്കും നാടിനും തീരാ നഷ്ടം..\nഫാ. എമ്മാനുവേല് തെള്ളി CMI-യുടെ നിര്യാണം സഭയ്ക്കും നാടിനും തീരാ നഷ്ടം..\nപൂഞ്ഞാര് : സി.എം.ഐ. കോട്ടയം സെന്റ് ജോസഫ്സ് പ്രവിശ്യാംഗവും പൂഞ്ഞാര് ചെറുപുഷ്പാശ്രമാംഗവുമായിരുന്ന ഫാ. എമ്മാനുവേല് തെള്ളിയില് CMI (91) നിര്യാതനായി. സംസ്ക്കാര ശുശ്രൂഷകള് ഇന്ന് (ഓഗസ്റ്റ് 27, വ്യാഴം) ഉച്ചകഴിഞ്ഞ്2മണിയ്ക്ക് പൂഞ്ഞാര് ചെറുപുഷ്പാശ്രമ ദൈവാലയത്തില്. മൃതദേഹം രാവിലെ 9.30-ന് പൂഞ്ഞാര് ചെറുപുഷ്പാശ്രമത്തില് കൊണ്ടുവരും.\nഭാരതത്തിലെ അറിയപ്പെടുന്ന സുറിയാനി ഭാഷാ പണ്ഡിതനായിരുന്നു അന്തരിച്ച ഫാ. എമ്മാനുവേല് തെള്ളി CMI. 1953 ഡിസംബര് എട്ടിന് പൗരോഹിത്യം സ്വീകരിച്ച അദ്ദേഹം മാന്നാനം, മുത്തോലി, കോഴിക്കോട്, കൂടത്തായ്, പൂഞ്ഞാര്, പാലാ, അമനകര, കപ്പാട്, മാനന്തവാടി, അമേരിക്ക എന്നീ സ്ഥലങ്ങളില് സേവനമനുഷ്ഠിച്ചിട്ടുണ്ട്. മാന്നാനം KE കോളേജ്, ദേവഗിരി സെന്റ് ജോസഫ്സ് കോളേജ് എന്നിവിടങ്ങളില് അധ്യാപകനായും അമനകര സെന്റ് പയസ് ITC യുടെ പ്രഥമ പ്രിന്‍സിപ്പലായും പ്രവര്‍ത്തിച്ചു. അമേരിക്കയിലെ ബ്രൂക്ക് ലിന് രൂപതയില് അജപാലന ശുശ്രൂഷ ചെയ്ത അദ്ദേഹം 1964-67 കാലഘട്ടത്തില് ഇറാക്കിലെ വൈദിക വിദ്യാര്‍ഥികളെ കല്‍ദായി സുറിയാനി വ്യാകരണം പഠിപ്പിക്കുകയും മിഷനറി പ്രവര്‍ത്തനം നടത്തുകയും ചെയ്തിട്ടുണ്ട്.\nസീറോ മലബാര് സഭയുടെ കനോന നമസ്ക്കാരങ്ങളും പാട്ടുകളും സുറിയാനിയില്‍നിന്ന് വിവര്‍ത്തനം ചെയ്തതില് പ്രധാന പങ്കുവഹിച്ചത് എമ്മാനുവേലച്ചനായിരുന്നു. സുറിയാനി സഭയുടെ പ്രഭാത പ്രാര്‍ഥനയായ സപ്രായിലെ 'പുലരിപ്രഭയില് കര്‍ത്താവേ.. സാമോദം നിന് ദാസരിതാ..' എന്ന ഗാനം അദ്ദേഹം എഴുതിയതാണ്. പൗരസ്ത്യ സഭാ പണ്ഡിതനായ ഫാ. പ്ലാസിഡ് CMIയുടെ ശിഷ്യനായ അദ്ദേഹം സുറിയാനി - ഇംഗ്ലീഷ്, മലയാളം നിഘണ്ടുവും പ്രസിദ്ധീകരിച്ചിട്ടുണ്ട്. ആയിരത്തോളം കവിതകള് രചിച്ചിട്ടുണ്ട്. നാലു കവിതാ സമാഹാരങ്ങള് പ്രസിദ്ധീകരിച്ചു. കത്തെഴുതിയിരുന്നത് കവിതാ രൂപത്തിലായിരുന്നു. കൂടാതെ 10 പുസ്തകങ്ങളും 50 ഗവേഷണ പ്രബന്ധങ്ങളും എഴുതിയിട്ടുണ്ട്.\nനിരവധി പുരസ്ക്കാരങ്ങള് നേടിയിട്ടുള്ള ഫാ. എമ്മാനുവേല് തെള്ളി ലോകത്തിലെ വിവിധ യൂണിവേഴ്സിറ്റികളില് പ്രബന്ധങ്ങള് അവതരിപ്പിച്ചിട്ടുണ്ട്. ഹോമിയോ ചികിത്സയിലും പ്രാവീണ്യമുണ്ടായിരുന്നു. സന്യാസ നിയമങ്ങള് കര്‍ശനമായി പാലിച്ച് തികഞ്ഞ ലളിത ജീവിതം നയിച്ചിരുന്ന വ്യക്തിയുമായിരുന്നു അദ്ദേഹം. (വിവരങ്ങള്‍ക്ക് കടപ്പാട് - ദീപിക ദിനപത്രം)\nRev. Fr. Emmanuel Thelly C.M.I., bids farewell to the world in his poem\nPosted by Tony Puthiyaparampil Poonjar at 8:27 AM


ജര്‍മനിയിലെ ഗ്രീന് വോള്‍ട്ട് മ്യൂസിയത്തില് കവർച്ച; നഷ്ടമായത് 7800 കോടിയുടെ വജ്രാഭരണങ്ങൾ\nGermany, First Published 26, Nov 2019, 5:26 PM\nരണ്ടാം ലോകമഹായുദ്ധത്തിന് ശേഷമുള്ള 'ഏറ്റവും വലിയ കവര്‍ച്ച' എന്നാണ് ജര്‍മന് മാധ്യമങ്ങള് ഇതിനെ വിശേഷിപ്പിച്ചത‌െന്ന് അന്തർ‌ദേശീയ മാധ്യമമായ ദി ഗാർഡിയൻ റിപ്പോർട്ട് ചെയ്തു.\nബെർലിൻ: ജര്‍മനിയിലെ ഡ്രിസ്ഡിന്നിലെ ഗ്രീന് വോള്‍ട്ട് മ്യൂസിയത്തില് വൻകവർച്ച. 18-ാം നൂറ്റാണ്ടിലെ മൂന്ന് സെറ്റ് വജ്രാഭരണങ്ങളാണ് മോഷണം പോയിരിക്കുന്നത്. യൂറോപ്പിലെ ഏറ്റവും സമ്പന്നവും ചരിത്രപ്രാധാന്യമുള്ളതുമായ വസ്തുക്കള് സൂക്ഷിച്ചിരിക്കുന്ന മ്യൂസിയത്തിൽനിന്ന് (ഗ്രീന് വോള്‍ട്ട് കൊട്ടാരം) സുരക്ഷാവലയം തകർത്ത് അതിവിദഗ്ധമായാണ് മോഷ്ടാക്കൾ കവർച്ച നടത്തിയിരിക്കുന്നത്. രണ്ടാം ലോകമഹായുദ്ധത്തിന് ശേഷമുള്ള 'ഏറ്റവും വലിയ കവര്‍ച്ച' എന്നാണ് ജര്‍മന് മാധ്യമങ്ങള് ഇതിനെ വിശേഷിപ്പിച്ചത‌െന്ന് അന്തർ‌ദേശീയ മാധ്യമമായ 'ദി ഗാർഡിയൻ' റിപ്പോർട്ട് ചെയ്തു.\nതിങ്കളാഴ്ച പുലര്‍ച്ചെയാണ് കവർച്ച നടന്നത്. കവർച്ച നടത്തുന്നതിന് മുമ്പ് മ്യൂസിയത്തിനും സമീപ പ്രദേശങ്ങളിലെയും വൈദ്യുതി വിച്ഛേദിച്ചിരുന്നു. വൈദ്യുതി ട്രാൻസ്ഫോമറിന് തീയിട്ടായിരുന്നു വൈദ്യുതിവിതരണം മുടക്കിയത്. ഇതിനെ തുടര്‍ന്ന് മ്യൂസിയത്തിലെയടക്കം അലാറം പ്രവര്‍ത്തനരഹിതമായിരുന്നു. എന്നാൽ, വൈദ്യുതി ഇല്ലാതിരുന്നിട്ടും മ്യൂസിയത്തിനുള്ളിലേക്ക് കടക്കുന്ന രണ്ട് മോഷ്ടാക്കളുടെ ദൃശ്യം ക്യാമറയിൽ പതിഞ്ഞിട്ടുണ്ട്. ജാലകങ്ങൾ തകർത്ത് ഇരുമ്പഴികൾ വാളുപയോഗിച്ച് മുറിച്ചാണ് മോഷ്ടാക്കൾ മ്യൂസിയത്തിനുള്ളിൽ പ്രവേശിച്ചതെന്ന് ഡ്രിസ്ഡിൻ പൊലീസ് മേധാവി പറഞ്ഞു.\nപുലർച്ചെ അഞ്ച് മണിയോടെയാണ് കവർച്ച നടന്നതായി മ്യൂസിയം ജീവനക്കാരുടെ ശ്രദ്ധയിൽപ്പെടുന്നത്. അപ്പോഴേക്കും കവർച്ചാസംഘം മ്യൂസിയം വിട്ട് പുറത്ത് കടന്നിരുന്നു. അതിനിടെ, ഗതാഗഗക്കുരുക്ക് സൃഷ്ടിക്കുന്നതിനായി കവർച്ചാസംഘം വഴിയരികിൽ ഒരു കാറ് കത്തിച്ച് ഉപേക്ഷിച്ചിരുന്നു. ഇതാണ് അതിവേഗത്തിലർ നഗരംവിട്ട് പോകാൻ മോഷ്ടാക്കളെ സഹായിച്ചതെന്നും പൊലീസ് കൂട്ടിച്ചേർത്തു.\nമ്യൂസിയത്തിൽ നിന്ന് മോഷണം പോയ വജ്രാഭരണങ്ങളുൾ ഉൾപ്പടെയുള്ളവയുടെ മൂല്യം കണക്കാക്കാൻ ഇതുവരെ കഴിഞ്ഞിട്ടില്ല. മോഷ്ടിക്കപ്പെട്ട ആഭരണങ്ങള് ഒന്നായി വില്‍ക്കാന് സാധിക്കില്ലെന്നും മ്യൂസിയം ഡയറക്ടർ മാരിയോൺ അക്കർമാൻ പറഞ്ഞു. എന്നാൽ, ഏകദേശം ഒരു ബില്യണ് യൂറോ(ഏകദേശം 78,78,10,00,000 രൂപ) ആണ് മോഷ്ടിക്കപ്പെട്ട ആഭരണങ്ങൽ വില കണക്കാക്കുന്നതെന്ന് ജർമൻ പത്രമായ 'ബിൽഡ്' റിപ്പോർ‌ട്ട് ചെയ്തു. സ്വർണ്ണം, വെള്ളി, വജ്രം, വിലപിടിപ്പുള്ള രത്‌നക്കല്ലുകള് തുടങ്ങിയ 4000ത്തോളം വസ്തുശേഖരം മ്യൂസിയത്തിൽ സൂക്ഷിച്ചിട്ടുണ്ട്.\nLast Updated 26, Nov 2019, 5:29 PM\nഗ്രീന് വോള്‍ട്ട് മ്യൂസിയം


മൃദുലയെ ആദ്യമായി കാണുന്നത് കള്ളുഷാപ്പിൽ വച്ച്; യുവ കൃഷ്ണയുടെ വെളിപ്പെടുത്തൽ-Yuva krishna revealing first meet with mridula vijay in toddy shop\nമൃദുലയെ ആദ്യമായി കാണുന്നത് കള്ളുഷാപ്പിൽ വച്ച്; യുവ കൃഷ്ണയുടെ വെളിപ്പെടുത്തൽ\nകള്ള് ഷാപ്പിൽ കള്ള് കുടിക്കാൻ മാത്രമാണോ പോകുന്നതെന്നും അവിടെയാണ് ഏറ്റവും നല്ല ഫുഡ് കിട്ടുന്നതെന്നും യുവ\nUpdated: September 1, 2021 10:27:50 am\nയുവ കൃഷ്ണയും മൃദുല വിജയും തമ്മിലുളള വിവാഹം മിനി സ്ക്രീൻ പ്രേക്ഷകർ കാത്തിരിക്കുന്ന ഒന്നാണ്. ജൂലൈയിൽ വിവാഹം ഉണ്ടാകുമെന്ന് ഇരുവരും അറിയിച്ചിട്ടുണ്ട്. എന്നാൽ തീയതി ഔദ്യോഗികമായി അറിയിച്ചിട്ടില്ല. ഇരുവരുടേതും പ്രണയ വിവാഹമല്ലെന്നും വീട്ടുകാർ ആലോചിച്ച് ഉറപ്പിച്ചതാണെന്നും യുവയും മൃദുലയും വ്യക്തമാക്കിയിട്ടുണ്ട്.\nമൃദുലയെ താൻ ആദ്യമായി കണ്ടത് എവിടെ വച്ചാണെന്ന് വെളിപ്പെടുത്തിയിരിക്കുകയാണ് യുവ കൃഷ്ണ. കൗമുദി ചാനലിനു നൽകിയ അഭിമുഖത്തിലായിരുന്നു താരത്തിന്റെ വെളിപ്പെടുത്തൽ. ”ഒരു ഓഫ് ഉള്ള ദിവസം, ഞാനും രേഖ ചേച്ചി, മൃദുല, അവളുടെ അനിയത്തി, രേഖ ചേച്ചിയുടെ ഡ്രൈവര് എല്ലാവരും ചേര്‍ന്ന് ഒന്ന് ഹാങ് ഔട്ട് ചെയ്യാന് ഇറങ്ങി. അപ്പോൾ പുഞ്ചക്കിരി ഷാപ്പില് പോകാമെന്ന് പ്ലാനിട്ടു. ഫസ്റ്റ് ടൈം ഞാന് മൃദുലയെ കാണുന്നത് അങ്ങനെയാണ്,” യുവ പറഞ്ഞു.\nRead Here: ബാച്ചിലര് ജീവിതത്തിലെ അവസാനദിനം കൂട്ടുകാര്‍ക്കൊപ്പം ആഘോഷിച്ച് മൃദുല വിജയ്; ചിത്രങ്ങള്\nകളളുഷാപ്പിൽ വച്ചാണ് മൃദുലയെ ആദ്യമായി കണ്ടതെന്ന യുവയുടെ മറുപടി കേട്ട് തമാശരൂപേണ കളിയാക്കിയ അവതാരകയോട് കള്ള് ഷാപ്പില് കള്ള് കുടിക്കാന് മാത്രമാണോ പോകുന്നതെന്നും അവിടെയാണ് ഏറ്റവും നല്ല ഫുഡ് കിട്ടുന്നതെന്നും അങ്ങനെ കഴിക്കാന് പോയപ്പോഴാണ് മൃദുലയെ കാണുന്നതെന്നും താരം പറഞ്ഞു.\nഅതിനുശേഷം സാധാരണ സുഹൃത്തുക്കള് അയക്കുന്നത് പോലെയുള്ള മെസേജിങ് പോലും ഞങ്ങള് തമ്മില് ഇല്ലായിരുന്നുവെന്നും യുവ വ്യക്തമാക്കി. വല്ലപ്പോഴും ഹായ്, ഹലോ, സുഖമല്ലേ, എന്തൊക്കെയുണ്ട് വിശേഷം, എന്നൊക്കെ ചോദിച്ചാല് ആയി. അല്ലെങ്കില് ഇല്ല. അത്രയേ ഉണ്ടായിരുന്നുള്ളൂവെന്നും താരം പറഞ്ഞു. അതും കഴിഞ്ഞ് ഒരു വർഷത്തിനുശേഷമാണ് ഈ പ്ലാനിങ്ങുകളൊക്കെ നടക്കുന്നതെന്ന് യുവ പറഞ്ഞു.\nനിരവധി സീരിയലുകളിലൂടെയും ടിവി ഷോയിലൂടെയും മൃദുല വിജയ് ശ്രദ്ധേയയാണ്. ‘മഞ്ഞിൽ വിരിഞ്ഞ പൂവ്’ എന്ന സീരിയലിലൂടെ ശ്രദ്ധേയനാണ് യുവ കൃഷ്ണ.\nWeb Title: Yuva krishna revealing first meet with mridula vijay in toddy shop523050


അസഹിഷ്ണുത ദേശീയ സ്വത്വത്തെ കളങ്കപ്പെടുത്തും; ആര്‍എസ്എസ് പരിപാടിയില് പ്രണബ് | Malayalam News\nഅസഹിഷ്ണുത ദേശീയ സ്വത്വത്തെ കളങ്കപ്പെടുത്തും; ആര്‍എസ്എസ് പരിപാടിയില് പ്രണബ്\nനാഗ്പൂര്- ഏവരും ഉറ്റുനോക്കിയ ആര് എസ് എസ് ആസ്ഥാനത്തെ മുന് രാഷ്ട്രപതി കോണ്‍ഗ്രസ് നേതാവ് പ്രണബ് മുഖര്‍ജിയുടെ പ്രസംഗത്തില് നിറഞ്ഞു നിന്നത് ദേശീയതയും സഹിഷ്ണുതയും ബഹുസ്വരതയും. ഇന്ത്യയുടെ കരുത്ത് സഹിഷ്ണുതയിലാണെന്നും അസഹിഷ്ണുത നമ്മുടെ ദേശീയ സ്വത്വത്തെ നശിപ്പിക്കാന് മാത്രമെ ഉപകരിക്കൂവെന്നും പ്രണബ് പറഞ്ഞു.\nപ്രസംഗത്തിന്റെ സംക്ഷിപ്ത രൂപം:\nസഹിഷ്ണുതയാണ് ഇന്ത്യയുടെ ശക്തി. നാം ബഹുസ്വരതയെ സ്വീകരിക്കുകയും അംഗീകരിക്കുകയും ചെയ്യുന്നു. ബഹുവിധ സംസ്‌കാരങ്ങളും വിശ്വാസങ്ങലും ഇഴുകിച്ചേര്‍ന്ന് കൂടിക്കലര്‍ന്ന് പ്രക്രിയയിലൂടെയാണ് നമ്മുടെ ദേശീയ അസ്ഥിത്വം രൂപപ്പെട്ടത്. ഇതു നമ്മെ വേറിട്ടു നിര്‍്ത്തുകയും സഹിഷ്ണുതയുള്ളവരാക്കുകയും ചെയ്യുന്നു. സാര്‍വത്രികതയില് നിന്നാണ് ഇന്ത്യയുടെ ദേശീയത ഉത്ഭവിച്ചത്. ഏതെങ്കിലും തത്വസംഹിതയോ മതമോ പ്രാദേശികതയോ വിദ്വേഷമോ അസഹിഷ്ണുതയോ കൊണ്ട് നമ്മുടെ രാഷ്ട്രത്തെ നിര്‍വചിക്കാന് ശ്രമിച്ചാല് അത് നമ്മുടെ സ്വത്വത്തെ കളങ്കപ്പെടുത്തും. ചരിത്രത്തിലെ ഇന്ത്യന് ഭരണാധികാരികളും വിദേശ ഘടകങ്ങളും ഇന്ത്യയുടെ സാംസ്‌കാരിക പരിസരങ്ങളുടെ ഭാഗമായി മാറിയിട്ടുണ്ട്.\nഇന്ത്യ എന്ന രാജ്യത്തിന്റെ ഉത്ഭവം ബിസി ആറാം നൂറ്റാണ്ടിലാണ്. 600 വര്‍ഷത്തോളം മുസ്ലിംകളാണ് ഇന്ത്യ ഭരിച്ചത്. പിന്നീട് ഈസ്റ്റ് ഇന്ത്യ കമ്പനി ഭരണം പിടിച്ചെടുത്തു. പിന്നീട് ഒന്നാം സ്വാതന്ത്ര്യ സമരത്തിനു ശേഷം ഇന്ത്യ രാജ്ഞിയുടെ ഭരണപ്രദേശമായി മാറി. എങ്കിലും നാം ഓര്‍ക്കേണ്ട കാര്യം പല ഭരണാധികാരികള് വന്നു പോയെങ്കിലും 5000 വര്‍ഷം പഴക്കമുള്ള നമ്മുടെ നാഗരികതയുടെ തുടര്‍ച്ചയ്ക്ക് ഭംഗമുണ്ടായില്ല എന്നതാണ്.\nആധുനിക ഇന്ത്യ എന്ന ആശയം ഏതെങ്കിലും വര്‍ഗത്തിന്റെയോ മതത്തിന്റെയോ അടിസ്ഥാനത്തിലുള്ളതല്ല. നമ്മുടെ രാജ്യത്തിന്റെ സാമൂഹിക സാമ്പത്തിക പരിഷ്‌കാരത്തിന്റെ മാഗനകാര്‍ട്ടയാണ് നമ്മുടെ ഭരണഘടന. നാം ഒരു ശത്രുവിനേയും നിര്‍വചിക്കുന്നില്ല. അതാണ് ഭാരതത്തെ ജനാധിപത്യപരവും ഐക്യപ്പെട്ടതുമായ രാജ്യമാക്കി മാറ്റുന്നത്.\nരാജ്യം സംഘര്‍ഷങ്ങളില് നിന്നും ഏറ്റുമുട്ടലുകളില് നിന്നും സമാധാനത്തിലേക്കും സന്തോഷത്തിലേക്കും മൂന്നോട്ടു പോകേണ്ടതുണ്ട്്. ഇന്ത്യ വളരെ വേഗം വളരുന്ന സാമ്പത്തിക ശക്തിയാണെങ്കിലും ജനക്ഷേമ സൂചികയില് വളരെ പിന്നിലാണ്. രാജ്യത്തിന്റെ ലക്ഷ്യം ദാരിദ്ര്യത്തിനും രോഗങ്ങള്‍ക്കുമെതിരെ പൊരുതാന് ജനങ്ങളെ ഉണര്‍ത്തുക എന്നതായിരിക്കണം.\nIndia RSS Nagpur Pranab Mukharjee Congres


പുതിയ ആകാശവും പുതിയ ഭൂമിയും സ്നേഹത്തിന്റെ പുതിയ പ്രമാണവും – Catholic VOX Online NEWS | Christian News | Malayalam News | Vatican News\nHome/Meditation/Sunday Homilies/പുതിയ ആകാശവും പുതിയ ഭൂമിയും സ്നേഹത്തിന്റെ പുതിയ പ്രമാണവും\nപുതിയ ആകാശവും പുതിയ ഭൂമിയും സ്നേഹത്തിന്റെ പുതിയ പ്രമാണവും\nപെസഹാകാലം അഞ്ചാം ഞായർ\nഒന്നാം വായന – അപ്പോ.പ്രവ.14:21-27\nരണ്ടാം വായന – വെളിപാട് 21:1-5\nസുവിശേഷം – വി.യോഹ. 13:31-33, 34-35\n“ഇതാ സകലവും ഞാൻ നവീകരിക്കുന്നു” എന്ന വെളിപാട് പുസ്തകത്തിലെ തിരുവചന തോടെയാണ് ഇന്ന് പെസഹാകാലം അഞ്ചാം ഞായറിൽ തിരുസഭ നമ്മെ സ്വാഗതം ചെയ്യുന്നത്. സകലവും നവീകരിക്കാൻ യേശുനാഥൻ ഇന്നത്തെ സുവിശേഷത്തിൽ സ്നേഹത്തിന്റെ നവ്യമായ കല്പന നൽകുന്നു; “നിങ്ങൾ പരസ്പരം സ്നേഹിക്കുവിൻ”. യേശുവിന്റെ ശക്തമായ വചനത്താലും, പരിശുദ്ധാത്മാവിന്റെ പ്രവർത്തനത്താലും തീക്ഷ്ണതയോടെ പ്രേക്ഷിത ദൗത്യം നടത്തുന്ന അപ്പൊസ്തലൻമാരെ നാമിന്ന് ഒന്നാമത്തെ വായനയിൽ കാണുന്നു. നമ്മുടെ ജീവിതവും നവീകരിക്കപ്പെടുവാൻ നമുക്ക് തിരുവചനം ശ്രവിക്കാം, ദിവ്യബലി അർപ്പിക്കാം.\nപുതിയത് ആഗ്രഹിക്കാത്തതായി ആരാണില്ലാത്തത്. കാലപ്പഴക്കം വന്നതും പഴയതുമായ സർവ്വതിനേയും മാറ്റി നവ്യമായതെന്തും നമുക്ക് ഒരു പുത്തൻ ഉണർവ്വ് നൽകുന്നു. പെസഹാകാലം അഞ്ചാം ഞായറാഴ്ച നമ്മെ “പുതിയ” ചില കാര്യങ്ങൾ പഠിപ്പിക്കുന്നു. നമുക്ക് അവയെ വിചിന്തനവിധേയമാക്കാം.\nഞാൻ പുതിയൊരു കല്പന നിങ്ങൾക്ക് നൽകുന്നു\nഅന്ത്യത്താഴ വേളയിൽ യൂദാസ് പോയിക്കഴിഞ്ഞപ്പോൾ ശിഷ്യന്മാർക്ക് യേശു പുതിയൊരു കൽപ്പന നൽകുന്നു. പുതിയ കൽപ്പന ഇതാണ്: “നിങ്ങൾ പരസ്പരം സ്നേഹിക്കുവിൻ, ഞാൻ നിങ്ങളെ സ്നേഹിച്ചതുപോലെ നിങ്ങളും പരസ്പരം സ്നേഹിക്കുവിൻ”. ‘പരസ്പരം സ്നേഹിക്കുക’ എന്ന് മാത്രം പറഞ്ഞിരുന്നെങ്കിൽ നമുക്ക് ഒന്നുകൂടി എളുപ്പമായിരുന്നു. വലിയ വഴക്കുകളും, പ്രശ്നങ്ങളും ഇല്ലെങ്കിൽ അടിസ്ഥാനപരമായ ഒരു സ്നേഹം നമുക്ക് മറ്റുള്ളവരോട് ഉണ്ട്. കുറഞ്ഞപക്ഷം നാം മറ്റുള്ളവരെ ഉപദ്രവിക്കാതിരിക്കുന്നു. എന്നാൽ യേശു പറഞ്ഞത് “ഞാൻ നിങ്ങളെ സ്നേഹിച്ചതുപോലെ നിങ്ങളും പരസ്പരം സ്നേഹിക്കാൻ” ആണ്. യേശു സ്നേഹിച്ചതുപോലെ പരസ്പരം സ്നേഹിക്കുക എന്നത് സ്നേഹത്തിന്റെ ഈ പുതിയ നിയമത്തെ വെല്ലുവിളി നിറഞ്ഞതാക്കുന്നു. യേശു എങ്ങനെയാണ് സ്നേഹിച്ചതെന്ന് യേശുവിന്റെ വാക്കുകളിലും, പ്രവർത്തികളിലും നിന്ന് വ്യക്തമാണ്. തെറ്റ് ചെയ്തവരോട് ക്ഷമിക്കുന്നു. പാപികളോട് കരുണ കാണിക്കുന്നു. മനുഷ്യകുലത്തിനുവേണ്ടി തന്റെ ജീവൻ കുരിശിൽ ബലിയായി നൽകുന്നു. കുരിശിൽ കിടക്കുമ്പോഴും തന്നെ പീഡിപ്പിച്ചവർക്ക് വേണ്ടി പ്രാർത്ഥിക്കുന്നു. സഹപ്രവർത്തകരോട് ക്ഷമിക്കാനും, മറ്റുള്ളവരോട് കരുണ കാണിക്കാനും, അവർക്കുവേണ്ടി എന്തെങ്കിലും നന്മ ചെയ്യാനും നമുക്ക് സാധിച്ചാൽ നാമും യേശുവിന്റെ പുതിയ നിയമത്തിൽ പങ്കാളികളാണ്.\nസ്നേഹത്തിന്റെ ഉരകല്ല് എന്താണ്? അനുദിന ജീവിതമാണ് സ്നേഹത്തിന്റെ ഉരകല്ല്. യേശുവിന്റെ സ്നേഹത്തെക്കുറിച്ച് സംസാരിക്കാനും, എഴുതാനും, ചിന്തിക്കുവാനും, പ്രസംഗിക്കാനും എളുപ്പം സാധിക്കും. എന്നാൽ, യേശുവിന്റെ സ്നേഹം അനുദിന ജീവിതത്തിന്റെ ഞെരുക്കങ്ങളിലും, പ്രയാസങ്ങളിലും പ്രാവർത്തികമാക്കാനും, മറ്റുള്ളവരുമായ ഇടപെടലിൽ അതിനെ നിലനിർത്താനും വലിയ പ്രയത്നം ആവശ്യമാണ്. ഇക്കാരണം കൊണ്ടുതന്നെയാണ് സ്നേഹത്തിന്റെ ഈ പുതിയ കല്പന തന്നെ മരണത്തിന് മുൻപുള്ള വിൽപ്പത്രംപോലെ ശിഷ്യന്മാർക്കും നമുക്കും നൽകുന്നത്.\nവിപണിയിലെ ഓരോ ഉൽപ്പന്നത്തിനും ഒരു മുദ്രയുണ്ട്. മുദ്ര കാണുമ്പോൾ നമുക്കറിയാം ഉൽപ്പന്നത്തിന്റെ പ്രത്യേകതയും, ഗുണനിലവാരവും. അതുപോലെ, ലോകത്തെ വ്യത്യസ്തങ്ങളായ ജനതകളുടെ ബാഹ്യമായ പ്രത്യേകതകൾ കൊണ്ട് അവർ ആരാണെന്ന്, ഏത് ജനതയാണെന്ന് നമുക്ക് മനസ്സിലാകും. അങ്ങനെയെങ്കിൽ, ക്രിസ്ത്യാനികളെ ഈ ലോകമറിയുന്ന മുഖമുദ്ര എന്താണ്? മറ്റുള്ളവരിൽനിന്ന് ക്രിസ്തുവിൽ വിശ്വസിക്കുന്ന അവനെ മാറ്റി നിർത്തുന്ന പ്രത്യേകത എന്താണ്? പരസ്പര സ്നേഹമാണത്. യേശുവിന് നമ്മോടുള്ള സ്നേഹത്തെ നമ്മുടെ പരസ്പര സ്നേഹത്തിന് മാനദണ്ഡമായി നൽകുന്ന യേശു, അതിനെ നമ്മുടെ മുഖമുദ്രയാക്കി സൂക്ഷിക്കാൻ ആവശ്യപ്പെടുന്നു. സ്നേഹത്തിന്റെ ഈ പുതിയ പ്രമാണം ഇന്നത്തെ ലോകത്തിൽ എത്രമാത്രം പ്രസക്തമാണ് എന്ന് നമുക്കറിയാം. അനുദിനജീവിതത്തിലെ ഞെരുക്കങ്ങളിൽ, സ്വയരക്ഷയ്ക്കായി പ്രതികാരത്തിന്റെയും, പകയുടെയും, ആക്രമണത്തിനും വഴി സ്വീകരിക്കാൻ നാം പ്രലോഭിപ്പിക്കപ്പെടുമ്പോൾ സ്നേഹത്തിന്റെ ഈ പുതിയ പ്രമാണം നമുക്ക് ഓർമ്മിക്കാം.\nഇന്നത്തെ തിരുവചനത്തിൽ കാണുന്ന രണ്ടാമത്തെ “പുതിയ” കാര്യമാണ് വെളിപാട് പുസ്തകത്തിലെ “പുതിയ ആകാശവും പുതിയ ഭൂമിയും”. വെളിപാട് പുസ്തകത്തിന്റെ ഗ്രന്ഥകർത്താവിന് പ്രധാനമായും രണ്ടു കാര്യങ്ങളാണ് മനസ്സിലുണ്ടായിരുന്നത്: ഒന്നാമതായി – പഴയനിയമം; രണ്ടാമതായി – പീഡിപ്പിക്കപ്പെടുന്ന സഭ. പഴയനിയമത്തിലെ (ഉൽപ്പത്തി പുസ്തകത്തിലെ) പഴയ ആകാശവും ഭൂമിയും ഒന്നുമില്ലായ്മയിൽനിന്ന് സൃഷ്ടിക്കപ്പെട്ടതാണെങ്കിൽ, വെളിപാട് പുസ്തകത്തിലെ പുതിയ ആകാശവും പുതിയ ഭൂമിയും മനുഷ്യചരിത്രത്തിന്റെ ബാക്കി പത്രമാണ്. മനുഷ്യരോടു കൂടെ വസിക്കുന്ന ദൈവം തന്റെ കൂടെയുള്ളവരുടെ മിഴികളിൽ നിന്ന് കണ്ണുനീർ തുടച്ചു നീക്കും. ഇനി മരണം ഉണ്ടാവുകയില്ല. ദുഃഖമോ,മുറവിളിയോ, വേദനയോ ഒന്നും ഉണ്ടാവുകയില്ല . പഴയതെല്ലാം കടന്നുപോയി. ദൈവം സകലതും നവീകരിച്ചിരിക്കുന്നു. ഈ പുതിയ ആകാശവും പുതിയ ഭൂമിയും കാണണമെങ്കിൽ നാം ചക്രവാളത്തിനുമപ്പുറം നോക്കണം. പ്രത്യേകിച്ച് നമ്മുടെ ബുദ്ധിയുടെ ചക്രവാളത്തിനുമമ്പ്പുറം (പരിധിക്കുമപ്പുറം). വളരെ ലളിതമായ ഭാഷയിൽ നമുക്ക് അതിനെ “പ്രതീക്ഷ”യെന്ന് വിളിക്കാം. വെളിപാട് പുസ്തകത്തിന്റെ ഗ്രന്ഥകർത്താവ് തന്റെ വിശ്വാസികളോടും, ഇന്ന് നമ്മോടും പറയുന്നത് ഈ പ്രതീക്ഷയെ കുറിച്ചാണ്. സ്നേഹത്തിന്റെ പുതിയ പ്രമാണം നമ്മെ നയിക്കുന്നത്, പുതിയ ആകാശത്തിലേക്കും പുതിയ ഭൂമിയിലേക്കുമാണ്. വിശ്വാസപൂർവ്വം നമുക്ക് മുന്നേറാം.


ഒതുങ്ങിയ വയറും മികച്ച ദഹനവും ഈ മിശ്രിതത്തില് | Health Benefits of Lemon Pepper Home Remedy - Malayalam BoldSky\n| Published: Wednesday, June 10, 2020, 18:46 [IST]\nആരോഗ്യ സംരക്ഷണത്തിന് എന്നും വെല്ലുവിളി ഉയര്‍ത്തുന്ന ഒന്നാണ് അമിതവണ്ണവും കുടവയറും. ഇതിന് പരിഹാരം കാണുന്നതിന് വേണ്ടി നെട്ടോട്ടമോടുന്നവര്‍ക്ക് ഇനി ചില കാര്യങ്ങള് ശ്രദ്ധിക്കാവുന്നതാണ്. വീട്ടു പരിഹാരങ്ങള് തന്നെയാണ് എപ്പോഴും മികച്ചത്. അതിന് പരിഹാരം കാണുന്നതിന് വേണ്ടി നമുക്ക് ശ്രദ്ധിക്കേണ്ട ചിലതുണ്ട്. വയര് കുറക്കാന് ഡയറ്റിംങ് വ്യായാമം ഭക്ഷണ നിയന്ത്രണം എന്നിവ ചെയ്യുന്നവര് അല്‍പം ശ്രദ്ധിക്കേണ്ടതുണ്ട്. കാരണം ഇവരില് ഇത്തരം അസ്വസ്ഥതകള് വര്‍ദ്ധിക്കുന്നില്ലെങ്കിലും കൃത്യമായി ചെയ്തില്ലെങ്കില് ദോഷമുണ്ടാക്കുന്ന അവസ്ഥയിലേക്ക് കാര്യങ്ങള് എത്തുന്നു.\nMost read: ഉണക്കത്തേങ്ങയുടെ ആരോഗ്യ ഗുണങ്ങള്\nവയര് ചാടുന്നത് തടയുന്നതോടൊപ്പം തന്നെ മറ്റ് ചില ഗുണങ്ങള് കൂടി നമ്മള് പരീക്ഷിക്കുന്ന മാര്‍ഗ്ഗത്തിലൂടെ നമുക്ക് ലഭിക്കുന്നുണ്ട്. ഇവ എന്തൊക്കെയെന്ന് നമുക്ക് നോക്കാവുന്നതാണ്. ആരോഗ്യ സംരക്ഷണത്തിന് വേണ്ടി ശ്രമിക്കുന്നവര്‍ക്ക് ഇനി കുരുമുളകിലും നാരങ്ങയിലും ചേര്‍ന്ന ഒറ്റമൂലി നമുക്ക് പരിഹാരം നല്‍കുന്നുണ്ട്. എന്തൊക്കെയാണ് ഇത്തരത്തില് നിങ്ങളുടെ ആരോഗ്യത്തിന് സഹായിക്കുന്നത് എന്ന് നമുക്ക് നോക്കാം.\nശരീരത്തിലെ വിഷാംശം പുറന്തള്ളാനുള്ള നല്ലൊരു വഴിയാണ് നാരങ്ങയും കുരുമുളകും എന്ന കാര്യത്തില് സംശയം വേണ്ട. ലെമണ് പെപ്പര് എന്നാണ് ഇത് പൊതുവെ അറിയപ്പെടുന്നതും. ശരീരത്തിലെ വിഷാംശം നീക്കം ചെയ്യുന്നതു കൊണ്ടുതന്നെ അതിലൂടെ അയമിത വണ്ണത്തെ കുറയ്ക്കാനും ലിവറിന്റെ ആരോഗ്യത്തിനുമെല്ലാം ഈ മിശ്രിതം വളരെയധികം സഹായകമാണ്. ശരീരത്തിലെ യൂറിക് ആസിഡ് പുറന്തള്ളുന്നതു വഴിയും ഇത് ലിവറിനെ സംരക്ഷിയ്ക്കുകയും ചെയ്യുന്നുണ്ട് കുരുമുളക് നാരങ്ങ മിശ്രിതം. ഇതിലെ കാല്‍സ്യം, പൊട്ടാസ്യം, മഗ്‌നീഷ്യം എന്നിവയും ലിവര് ആരോഗ്യത്തിന് നല്ലതാണ്.\nകൃത്യമായ രീതിയില് ദഹനം നടക്കാത്തതും പലപ്പോഴും അമിതവണ്ണത്തിലേക്കും കുടവയറിനും മറ്റ് ചില ആരോഗ്യ പ്രശ്‌നങ്ങള്‍ക്കും കാരണമാകുന്നുണ്ട്. ദഹനം മെച്ചപ്പെടുത്താനുള്ള നല്ലൊരു വഴിയാണ ലെമണ് പെപ്പര്. ഇത് ദഹന പ്രശ്‌നങ്ങളെ എല്ലാം ഇല്ലാതാക്കി ആരോഗ്യം വര്‍ദ്ധിപ്പിക്കുന്നതിന് സഹായിക്കുന്നുണ്ട്. അതുകൊണ്ട് തന്നെ സംശയിക്കാതെ ദിവസവും നിങ്ങള്‍ക്ക് ഇത് ഉപയോഗിക്കാവുന്നതാണ്.\nഅമിതവണ്ണവും കുടവയറും ശരീരത്തില് പ്രതിരോധ ശേഷി കുറക്കുന്നുണ്ട് എന്നതാണ് സത്യം. എന്നാല് ലെമണ് പെപ്പറിന് ശരീരത്തിന്റെ പ്രതിരോധശേഷി മെച്ചപ്പെടുത്താനുള്ള നല്ലൊരു വഴിയാണ് എന്ന കാര്യത്തില് സംശയം വേണ്ട. ഇത് കോള്‍ഡ്, അലര്‍ജി തുടങ്ങിയ പല രോഗങ്ങളില് നിന്നും ശരീരത്തിന് സംരക്ഷണം നല്‍കും. വൈറ്റമിന് സിയാണ് ഈ ഗുണം നല്‍കുന്നത്. ശരീരത്തിലെ വിഷാംശങ്ങള് നീങ്ങുന്നതും പ്രതിരോധശേഷി വര്‍ദ്ധിപ്പിയ്ക്കും. അതിലൂടെ തന്നെ അമിതവണ്ണത്തെ ഇല്ലാതാക്കുന്നതിന് സഹായിക്കുന്നുണ്ട്.\nശരീരത്തിലെ രക്തപ്രവാഹം വര്‍ദ്ധിപ്പിക്കാന്\nശരീരത്തിലെ രക്തപ്രവാഹം വര്‍ദ്ധിപ്പിക്കുന്നതിന് നമ്മളെ സഹായിക്കുന്ന ഒന്നാണ് കുരുമുളക് നാരങ്ങ മിശ്രിതം. ഇതുകൊണ്ടുതന്നെ ഹൃദയാരോഗ്യത്തിനും നല്ലത്. രക്തക്കുഴലികളിലെ തടസം നീക്കാന് ഇത് ഏറെ ഗുണകരമാണ്. ശരീരത്തിലെ മുറിവുകള് പെട്ടെന്നുണങ്ങാനും ആരോഗ്യകരമാണ് കുരുമുളകും നാരങ്ങയും. എല്ലാ ദിവസവും ഇത് കഴിക്കുന്നതിലൂടെ അത് എല്ലാ വിധത്തിലുള്ള അസ്വസ്ഥതകള്‍ക്കും പരിഹാരം കാണുന്നതിന് സഹായിക്കുന്നുണ്ട്.\nപ്രമേഹത്തിന്റെ അളവ് വര്‍ദ്ധിപ്പിക്കുന്നതിന് വേണ്ടി നമുക്ക് ദിവസവും കുരുമുളക് നാരങ്ങ നീര് ഉപയോഗിക്കാവുന്നതാണ്. ഇത് നിങ്ങളുടെ ആരോഗ്യത്തിന് വളരെ മികച്ചതാണ്. ഇതെല്ലാം അമിതവണ്ണത്തിന്റെ ഫലമായി ഉണ്ടാവുന്ന ഒന്നാണ്. പ്രമേഹരോഗികള്‍ക്കു പറ്റിയ നല്ലൊരു മരുന്നാണ് കുരുമുളക്, നാരങ്ങ എന്നിവ ചേര്‍ന്ന മിശ്രിതം. ഇത് രക്തത്തിലെ പഞ്ചസാരയുടെ അളവ് ക്രമപ്പെടുത്തുന്നു. അതുകൊണ്ട് ഈ മിശ്രിതം കഴിക്കാവുന്നതാണ്.\nശരീരത്തിലെ അസിഡിറ്റി കുറക്കുന്നു\nശരീരത്തിലെ അസിഡിറ്റി ഇല്ലാതാക്കുന്നതിന് വേണ്ടി നമുക്ക് ദിവസവും നാരങ്ങ കുരുമുളക് മിശ്രിതം കഴിക്കാവുന്നതാണ്. ശരീരത്തിലെ അസിഡിറ്റിയുടെ തോത് കുറയ്ക്കാനും ശരീരത്തിന്റെ പിഎച്ച് ബാലന്‍സ് കൃത്യമായി നില നിര്‍ത്താനും കുരുമുളകും നാരങ്ങയും ഏറെ നല്ലതാണ്. ഇത് ശരീരത്തിലെ രോഗപ്രതിരോധ ശേഷി വര്‍ദ്ധിപ്പിക്കുന്നു. ശരീരത്തില് വയറ്റില് അടിഞ്ഞ് കൂടിയിട്ടുള്ള കൊഴുപ്പിനെ ഇല്ലാതാക്കുകയും ചെയ്യുന്നു.\nരണ്ട് ചെറുനാരങ്ങ, രണ്ട് ടീസ്പൂണ് ഉപ്പ്, രണ്ട് ടീസ്പൂണ് കുരുമുളക് പൊടി എന്നിവ ചേര്‍ത്ത് ലെമണ് പെപ്പര് ഉണ്ടാക്കാം. തയ്യാറാക്കുന്ന പാത്രം ചെറുതായി ചൂടാകുമ്പോള് ചെറുനാരങ്ങയുടെ തൊലി ചുരണ്ടിയെടുത്തതും, കുരുമുളകും ഇതിലേക്ക് ചേര്‍ക്കാം. ചെറിയ ചൂടില് 30 മിനിട്ട് അടുപ്പില് വയ്ക്കാം. നന്നായി ഡ്രൈ ആയിക്കഴിഞ്ഞാല് ഇത് നന്നായി പൊടിച്ചെടുക്കാം. ഇതിലേക്ക് ഉപ്പും ചേര്‍ക്കാം. അങ്ങനെ ലെമണ് പെപ്പര് തയ്യാര്.\nലെമണ് പെപ്പറില് 0.8 കലോറി മാത്രമേ അടങ്ങിയിട്ടുള്ളൂ. കൊഴുപ്പ് ഒട്ടും തന്നെയില്ല. 689 മില്ലി ഗ്രാം സോഡിയം, 0.4 ഗ്രാം ഫൈബര്, 1 ഗ്രാം കാര്‍ബോഹൈഡ്രേറ്റ്സ്, 0.2 ഗ്രാം പ്രോട്ടീന് എന്നിവയും അടങ്ങിയിരിക്കുന്നു. ഇതെല്ലാം കഴിക്കുന്നതിലൂടെ ശരീരത്തിന് പല വിധത്തിലുള്ള ഗുണങ്ങള് നല്‍കുന്നതാണ് എന്ന കാര്യത്തില് സംശയം വേണ്ട. ദിവസവും ഇത് കഴിക്കാവുന്നതാണ്.\nRead more about: weight loss lemon ആരോഗ്യം തടി നാരങ്ങ\nStory first published: Wednesday, June 10, 2020, 18:46 [IST]


karipur air port Archives - BIGNEWSLIVE | Latest Malayalam News\nHome Tag karipur air port\nTag: karipur air port\nകോഴിക്കോട്: കരിപ്പൂരിൽ വിമാനത്താവളത്തിലെ അപകടം നടന്ന റൺവേയ്ക്ക് നിലവിൽ ഒരു തകരാറുമില്ലെന്ന് എയർപോർട്ട് ഡയറക്ടർ കെ ശ്രീനിവാസ റാവു. അപകടം സംബന്ധിച്ച് അന്വേഷണം നടക്കുകയാണ്. അന്വേഷണറിപ്പോർട്ട് തയ്യാറാകുമ്പോൾ ...\nമലപ്പുറം: കരിപ്പൂർ വിമാന അപകടത്തിന്റെ പശ്ചാത്തലത്തിൽ ഗവർണർ ആരിഫ് മുഹമ്മദ് ഖാനും മുഖ്യമന്ത്രി പിണറായി വിജയനും ഇന്ന് കരിപ്പൂരിലെത്തും. മുഖ്യമന്ത്രിയെ മന്ത്രിമാരും ഉയർന്ന ഉദ്യോഗസ്ഥരും അനുഗമിക്കും. സ്പീക്കർ ...


Communist – Official Website of Kerala Chief Minister\nമാതൃകാ പൊതുപ്രവര്‍ത്തകന് എന്ന നിലയില് ജനങ്ങളുടെ അംഗീകാരം നേടിയ കാസര്‍കോഡ് പടന്ന ടി.പി. മുഹമ്മദലി ഹാജിയുടെ നിര്യാണത്തില് മുഖ്യമന്ത്രി പിണറായി വിജയന് അനുശോചിച്ചു. സാമൂഹ്യ, രാഷ്ട്രീയ വിഷയങ്ങളില് നേതൃശേഷിയോടെ ഇടപെട്ട മുഹമ്മദലി ഹാജി ആ മേഖലയിലെ കമ്മ്യൂണിസ്റ്റ് പാര്‍ട്ടിയുടെ വളര്‍ച്ചയ്ക്ക് വലിയ സംഭാവനയാണ് നല്‍കിയത്. അദ്ദേഹവുമായി ഊഷ്മളമായ വ്യക്തിബന്ധമുണ്ടായിരുന്നു. കുടുംബാംഗങ്ങളെ മുഖ്യമന്ത്രി അനുശോചനം അറിയിച്ചു.


കൊല്ലത്ത് ബിജെപിയില്‍നിന്ന് വോട്ട് കിട്ടുമെന്ന് എന്.കെ പ്രേമചന്ദ്രന്; ബിജെപി ജില്ലാ പ്രസിഡന്റിനെതിരെ പ്രവര്‍ത്തകര് രംഗത്ത് - ഇ വാർത്ത | evartha\nകൊല്ലത്ത് എന്.കെ പ്രേമചന്ദ്രന് വേണ്ടി ബിജെപി വോട്ട് മറിക്കുകയാണെന്ന ആരോപണം ശരിവെച്ച് നേതാക്കള്. ബിജെപിക്ക് സാധ്യതയില്ലാത്ത മണ്ഡലത്തില് അവരുടെ വോട്ടുകള് തനിക്ക് കിട്ടുന്നതില് എന്ത് കുഴപ്പമെന്നായിരുന്നു വിവാദങ്ങളോട് യുഡിഎഫ് സ്ഥാനാര്‍ത്ഥി പ്രേമചന്ദ്രന് പ്രതികരിച്ചത്.\nഇതോടെ വോട്ട് മറിക്കുന്നതിനെതിരെ ബിജെപി പ്രവര്‍ത്തകര് പ്രതിഷേധവുമായി രംഗത്തെത്തി. ആരോപണത്തെ തുടര്‍ന്ന് ബിജെപി ജില്ലാ പ്രസിഡന്റിനെതിരെ തെരഞ്ഞെടുപ്പ് കമ്മിറ്റി യോഗത്തില് രൂക്ഷ വിമര്‍ശനമുയര്‍ന്നു. യുവമോര്‍ച്ച മുന് സംസ്ഥാന വൈസ് പ്രസിഡന്റിന്റെ നേതൃത്വത്തിലാണ് ഒരു വിഭാഗം പരസ്യമായി ജില്ലാ നേതൃത്വത്തിനെതിരെ രംഗത്തെത്തിയത്.\nപ്രേമചന്ദ്രന് വേണ്ടി ബിജെപി ജില്ലാ നേതൃത്വം ഇടപെട്ട് വോട്ട് മറിക്കുകയാണെന്നായിരുന്നു ആരോപണം. ഇതിനെത്തുടര്‍ന്ന് ഇന്നലെ രാത്രി ചേര്‍ന്ന എന്‍ഡിഎ തെരഞ്ഞെടുപ്പ് മാനേജ്‌മെന്റ് കമ്മിറ്റിയിലും മണ്ഡലം ഭാരവാഹികളുടെ യോഗത്തിലും ജില്ലാ പ്രസിഡന്റ് ഗോപിനാഥിനെതിരെ രൂക്ഷ വിമര്‍ശനമാണ് ഉയര്‍ന്നത്.\nമണ്ഡലത്തില് ബിജെപി പ്രവര്‍ത്തനം കാര്യക്ഷമമല്ലെന്നും ഇത് വോട്ട് മറിക്കുന്നതിന്റെ സൂചനയാണെന്നും പ്രവര്‍ത്തകര് പറഞ്ഞു. കഴിഞ്ഞ നിയമസഭാ തെരഞ്ഞെടുപ്പില് പാര്‍ട്ടി രണ്ടാമതെത്തിയ ചാത്തന്നൂരില് പോലും പ്രവര്‍ത്തനം വളരെ മോശമാണെന്ന് വിമര്‍ശനമുയര്‍ന്നു.\nകച്ചവടക്കാരനെ ഭീഷണിപ്പെടുത്തിയെന്ന ആരോപണത്തില് പുറത്താക്കിയ മുന് ജില്ലാ കമ്മിറ്റിയംഗം സുഭാഷിനെ തിരിച്ചെടുത്ത് ചവറയില് ചുമതല നല്‍കിയതും പ്രവര്‍ത്തനത്തെ ബാധിച്ചെന്ന് നേതാക്കള് പറഞ്ഞു. അതേസമയം ബിജെപിയുമായി രഹസ്യ ബന്ധമുണ്ടാക്കിയ പ്രേമചന്ദ്രനോടുള്ള പ്രതിഷേധ സൂചകമായി ചവറയില് ആര്‍എസ്പിയില്‍നിന്ന് നേതാക്കളടക്കമുള്ളവരുടെ രാജി തുടരുകയാണ്.


ഡാമുകള് നിറഞ്ഞു ; സംയുക്തജലനിയന്ത്രണ ബോര്‍ഡ് ചേരണമെന്ന ആവശ്യത്തോട് മുഖംതിരിച്ച് തമിഴ്നാട് • Live Kerala News\nഡാമുകള് നിറഞ്ഞു ; സംയുക്തജലനിയന്ത്രണ ബോര്‍ഡ് ചേരണമെന്ന ആവശ്യത്തോട് മുഖംതിരിച്ച് തമിഴ്നാട്\n24/9/2018 at 9:58 am\nതമിഴ്‌നാട് : മഴയെയും നീരൊഴുക്കിനെയും തുടര്‍ന്ന് തമിഴ്‌നാട്ടിലെ അണക്കെട്ടുകള് പരമാവധി സംഭരണശേഷിയിലായി. തമിഴ്നാടിന്റെ പറമ്പിക്കുളം, അപ്പര് ഷോളയാര്, തൂണക്കടവ്, അപ്പര് നിരാര്, ലോവര് നിരാര് എന്നീ അണക്കെട്ടുകളാണ് ഏതാണ്ട് പൂര്‍ണമായി നിറഞ്ഞ സ്ഥിതിയിലുള്ളത്.\nതമിഴ്നാടിന്റെ അപ്പര് ഷോളയാര്, അപ്പര് നിരാര്, ലോവര് നിരാര് എന്നീ അണകള് തുറന്നാല് കേരള ഷോളയാര്, പെരിങ്ങല്‍ക്കുത്ത്, ഇടമലയാര് എന്നീ അണകളിലേക്കാണ് വെള്ളമെത്തുക.\nപെരിങ്ങല്‍ക്കുത്തില് നിന്ന് ചാലക്കുടി പുഴയിലേക്കും ഇടമലയാറില്‍നിന്ന് പെരിയാറിലേക്കും വെള്ളമൊഴുക്കേണ്ടിവരും. പറമ്പിക്കുളം, തൂണക്കടവ് അണക്കെട്ടുകള് തുറന്നാല് മലമ്പുഴയിലേക്കും ഭാരതപ്പുഴയിലേക്കും വെള്ളമെത്തും.\nഅതേസമയം അടിയന്തരമായി സംയുക്ത ജലനിയന്ത്രണ ബോര്‍ഡ് യോഗം ചേരണമെന്ന് ആവശ്യപ്പെട്ട് കേരളം, തമിഴ്നാടിന് കത്തയച്ചു. എന്നാല് കേരളത്തിന്റെ ആവശ്യത്തോട് തമിഴ്‌നാട് ഇതുവരെ പ്രതികരിച്ചിട്ടില്ല. കഴിഞ്ഞ 18-ന് കേരളം വിളിച്ച യോഗത്തില് തമിഴ്നാട് ഉദ്യോഗസ്ഥര് പങ്കെടുത്തിരുന്നില്ല.\nതുലാവര്‍ഷം ആരംഭിക്കുന്നതിന് മുമ്പ് തമിഴ്നാട്ടിലെ അണക്കെട്ടുകളിലെ ജലനിരപ്പ് കുറച്ചില്ലെങ്കില് സ്ഥിതി ആശങ്കാജനകമാകും. തമിഴ്‌നാട് അണക്കെട്ടുകള് തുറന്നുവിട്ടാല് കേരളത്തിലെ അണകളും തുറക്കേണ്ടിവരും. ഇത് മുന്‍കൂട്ടി കണ്ടാണ് സംയുക്ത ജല നിയന്ത്രണ ബോര്‍ഡ് യോഗം ചേരണമെന്ന ആവശ്യം കേരളം ഉന്നയിക്കുന്നത്.


കേരളം ക്യൂബയിൽ നിന്നും പഠിക്കേണ്ടത് !\nBy: Arun T Published on: 09 April, 2020 8:35 AM IST\nMR. ILLIYAS KP., PRESIDENT, OFAI MANAGING COMMITTEE\n1989 ലാണ് ക്യൂബ വലിയൊരു പ്രതിസന്ധിയിൽ അകപ്പെടുന്നത്. സോവിയറ്റ് യൂണിയനുമായിട്ടുള്ള വ്യാപാര ബന്ധം തകർന്നപ്പോൾ ക്യൂബയുടെ കാർഷികമേഖല അവതാളത്തിലായി.\nരാസവളങ്ങൾ, കീടനാശിനികൾ, പെട്രോൾ, കാർഷിക യന്ത്രങ്ങൾ എന്നിവയെല്ലാം റഷ്യയിൽ നിന്നും വരണമായിരുന്നു. ക്യൂബയിൽ ഭൂരിഭാഗവും കരിമ്പ് കൃഷിയായിരുന്നു. മാർക്കറ്റ് വില നൽകി റഷ്യ പഞ്ചസാര വാങ്ങിയിരുന്നതിനാൽ ക്യൂബ സമൃദ്ധിയിലായിരുന്നു.\nക്യൂബയ്ക്കാവശ്യമായിരുന്ന ഭക്ഷണത്തിന്റെയും ഇന്ധനത്തിന്റെയുമൊക്കെ 80 ശതമാനവും പുറത്തു നിന്നായിരുന്നു ഇറക്കുമതി ചെയ്തു കൊണ്ടിരുന്നത്. 1989 മുതൽ സോവിയറ്റ് യൂനിയനിൽ നിന്നുള്ള ഇറക്കുമതി ഗണ്യമായി കുറഞ്ഞു.\n89 മുതൽ 92 വരെയുള്ള3വർഷങ്ങൾ ക്യൂബ ഭക്ഷ്യ ക്ഷാമത്തിന്റെ പിടിയിലായി. രാജ്യം നേരിടുന്ന പ്രതിസന്ധി മറികടക്കാൻ ഫിദൽ കാസ്ട്രോ നയവിദഗ്ദരെ വിളിച്ചു ചേർത്ത് പരിപാടികൾ ആസൂത്രണം ചെയ്തു.\nതുടര്‍ന്നാണ് പ്രാദേശികമായ അറിവുകളും വിഭവങ്ങളും ഉപയോഗിച്ചുള്ള ജൈവ ഭക്ഷ്യകൃഷിയിൽ കേന്ദ്രീകരിക്കാൻ ക്യൂബ തീരുമാനിച്ചത്. അതിനാവശ്യമായ ബദൽ സാങ്കേതിക വിദ്യ ക്യൂബ തയ്യാറാക്കി.\nഇന്ധനലഭ്യത കുറവ് മൂലം യന്ത്രങ്ങൾ അധികം വേണ്ടാത്ത പരമ്പരാഗത ചെറുകിട കൃഷിയെ സർക്കാർ പ്രോത്സാഹിപ്പിക്കാൻ തുടങ്ങി.\n1992 മുതൽ ക്യൂബ നഗരകേന്ദ്രീകൃതമായ ഭക്ഷ്യ കൃഷി ആരംഭിച്ചു. പരമാവധി സ്ഥലങ്ങൾ ഉപയോഗപ്പെടുത്തി ചെറിയ ചെറിയ തോട്ടങ്ങൾ നിർമിച്ചു. കൃഷി വിദഗ്ധരെ വിളിച്ചു പരിശീലനങ്ങൾ സംഘടിപിച്ചു. ഹവാനയിലെ കാർഷിക സർവകലാശാലയിൽ ജൈവകൃഷി കോഴ്സ് ആരംഭിച്ചു. ജൈവകൃഷിയുമായി ബന്ധപ്പെട്ട അനവധി പ്രസിദ്ധീകരണങ്ങൾ ഇറക്കി.നഗരവാസികളെ മണ്ണൊരുക്കാനും കമ്പോസ്റ്റ് നിർമിക്കാനും പച്ചക്കറി കൃഷി തട്ടുകളുണ്ടാക്കാനുമൊക്കെ പഠിപ്പിച്ചു. കീടരോഗ നിയന്ത്രണത്തിന് നാടൻ അറിവുകളെ പ്രയോജനപ്പെടുത്തി, ഒപ്പം വൈവിധ്യമുള്ള വിളകൾ ഒരുമിച്ച് കൃഷി ചെയ്തു. കള നിയന്ത്രിക്കാൻ കൃഷിയിടങ്ങൾ പൊതയിട്ടു നിർത്തി. നഗരങ്ങളിൽ ഇടനിലക്കാരില്ലാത്ത കർഷകർ നേരിട്ട് നടത്തുന്ന നാട്ടുചന്തകൾ ആരംഭിച്ചു.\nവെറും വട്ടപൂജ്യത്തിൽ നിന്നും തുടങ്ങിയ നഗരങ്ങളിലെ കൃഷി വെറും മൂന്ന് നാലുവർഷം കൊണ്ട് ടൺ കണക്കിന് പച്ചക്കറി ഉൽപാദിപ്പിക്കാൻ തുടങ്ങി. ക്യൂബയിലെ പ്രധാന നഗരമായ ഹവാനയിൽ മാത്രം 318 പച്ചക്കറിത്തോട്ടങ്ങളുണ്ട്. ഹവാനയിലെയും വില്ലക്ലാരയിലെയും ജനങ്ങൾ കഴിക്കുന്ന പച്ചക്കറിയുടെ 70 ശതമാനവും ഈ നഗരങ്ങളിൽ ഉൽപാദിപ്പിച്ചതു തന്നെയാണ്.\nഅതുകൊണ്ട് മറ്റു പല ഗുണങ്ങളുമുണ്ടായി. ജനങ്ങളുടെ ആരോഗ്യം മെച്ചപ്പെട്ടു. തൊഴിലില്ലായ്മ കുറഞ്ഞു. ഇതിനൊക്കെ നേതൃത്വം നൽകിയ 93ൽ രൂപീകരിച്ച ക്യൂബയിലെ 'അസോസിയേഷൻ ക്യൂബാന ദെ അഗ്രികൾച്ചുറാ ഓർഗാനിക്കയ്ക്ക് (ACAO) 1999ൽ നോബൽ പ്രൈസിന് തുല്യമെന്ന് കരുതുന്ന 'റൈറ്റ് ലൈവ്ലിഹുഡ് അവാർഡ്' ലഭിക്കുകയുണ്ടായി. ക്യൂബയുടെ ജൈവവിപ്ലവത്തെകുറിച്ച് പഠിക്കാൻ ഇന്നും ലോകത്തിന്റെ പല ഭാഗത്തുനിന്നുള്ള വിദ്യാർത്ഥികൾ വന്നുകൊണ്ടിരിക്കുന്നു.\nപതിനാല് വർഷങ്ങൾക്കു മുമ്പ് ക്യൂബയിൽ നടന്ന ഈ നിർമ്മാണാത്മകമായ വിപ്ലവത്തെ പറ്റി 'ഒരേ ഭൂമി ഒരേ ജീവൻ' മൊഴിമാറ്റം നടത്തി പ്രസിദ്ധീകരിച്ച "ക്യൂബയിലേക്കോരു ക്യൂ" എന്ന ലേഖനങ്ങളുടെ സമാഹാരം അന്നത്തെ ജൈവകർഷകർക്ക് ഏറെ പ്രചോദനം നല്‍കിയിരുന്നതാണ്.\nജനകീയ വിപ്ലവത്തെക്കുറിച്ചും ഫിദൽകാസ്ട്രോയുടെ നേതൃത്വത്തെക്കുറിച്ചുമെക്കെ വാചാലരാകുന്ന കേരളത്തിലെ ഇടതുപക്ഷം ക്യൂബയിലെ ഈ നിർമ്മാണാത്മകമായ ജൈവവിപ്ലവത്തെ വേണ്ടത്ര പരിഗണിച്ചില്ല.\nഇപ്പോൾ ഈ കൊറോണക്കാലത്ത് നമ്മുടെ ഇടതുപക്ഷ സർക്കാർ ഭക്ഷ്യ കൃഷിയെ കുറിച്ച് ചിന്തിച്ചുകൊണ്ടിരിക്കുന്നു. നല്ലതു തന്നെ, ഒരു പ്രതിസന്ധി വരുമ്പോഴാണല്ലോ ചിലപ്പോൾ മാറ്റങ്ങളെ കുറിച്ച് ചിന്തിക്കുക.!\nകേരളത്തിനാവശ്യമായ ഭക്ഷണത്തിന്റെ 80 ശതമാനത്തോളവും പുറമെ നിന്നാണ് വരുന്നത്. കേരളത്തിൽ കൃഷി ഭൂമിയില്ലാത്തതു കൊണ്ടല്ല ഇങ്ങനെയായത്. നാണ്യവിളകൾക്ക് നൽകിയ മുൻതൂക്കം മൂലമാണ്. നമ്മുടെ കാർഷിക യോഗ്യമായ ഭൂമിയുടെ 62.8 ശതമാനവും നാണ്യവിളകളാണ്. 7.4 ശതമാനം മാത്രമാണ് നെൽകൃഷി. വെറും5ശതമാനം മാത്രമാണ് പച്ചക്കറി കൃഷി. ക്യൂബ പഞ്ചസാര കയറ്റിയച്ചതുപോലെ നമ്മൾ നാണ്യവിളകൾ കയറ്റിയയ്ക്കുന്നു. കോടി കണക്കിന് രൂപയുടെ ഭക്ഷ്യ ധാന്യങ്ങൾ ഇറക്കുമതി ചെയ്തുക്കൊണ്ടിരിക്കുകയും ചെയ്യുന്നു.\nവിദേശപണവും ടൂറിസവും മദ്യവും റബ്ബറുമൊക്കെയാണ് നമ്മുടെ എക്കണോമി. പൂർണ്ണമായും പരാശ്രിതമായ സമ്പത്ത് വ്യവസ്ഥ.!\nസർക്കാർ പച്ചക്കറി കൃഷി ചെയ്യാൻ ജനങ്ങളോട് ആവശ്യപ്പെടുന്നതും വിത്തുകൾ നൽകുന്നതുമൊക്കെ ഏറെ പ്രതീക്ഷ നല്‍കുന്ന സംഗതിയാണെന്ന കാര്യത്തിൽ തർക്കമില്ല. എന്നാൽ, ഇപ്പോഴും ഇക്കാര്യത്തിൽ വ്യക്തമായ ദീർഘകാലാടിസ്ഥാനത്തിലുള്ള പദ്ധതിയോ അതിനാവശ്യമായ സംവിധാനങ്ങളോ നമുക്കുണ്ടോ? തീർത്തും ഉപരിപ്ലവമായാണ് കാര്യങ്ങൾ നീങ്ങുന്നത്. ജൈവകൃഷിയിൽ ഒട്ടും വിശ്വാസമില്ലാത്ത ഭാരിച്ച ശമ്പളം പറ്റുന്ന കുറെ കാർഷിക വിദഗ്ദരുള്ള നമ്മുടെ കാര്‍ഷിക സർവകലാശാല അഴിച്ചു പണിയേണ്ടിയിരിക്കുന്നു.!\nഭക്ഷ്യ സ്വാശ്രയത്തെ കുറിച്ച് സംസാരിക്കുമ്പോൾ എന്തോ നാണംകെട്ട പരിപാടിയാണെന്ന് നെറ്റി ചുളിക്കുന്ന പലരുമിണ്ടിവിടെ.\nമദ്യം വിറ്റു കാശുണ്ടാക്കുകയും അതു കുടിച്ച് കരള് തകർന്ന ജനങ്ങളെ ചികിത്സിക്കാൻ ലോട്ടറി വിൽക്കുകയും ചെയ്യുന്ന സാമ്പത്തിക - ആരോഗ്യ ക്രമത്തോട് ഇവർക്കൊട്ടും നാണമില്ലാതാനും.!\nകേരളത്തിൽ ഒരു കാലത്തും ഭക്ഷ്യ സ്വയംപര്യാപ്ത ഉണ്ടായിരുന്നില്ലായെന്നും ഇനിയുണ്ടാകാനും പോകുന്നില്ലായെന്നും വിശ്വസിക്കുന്നവരാണിവർ.! അതേ സമയം തന്നെ ഏറ്റവും കൂടുതൽ പ്രമേഹരോഗവും കാൻസർ രോഗമുള്ളതുമൊക്കെ കേരളത്തിൽ തന്നെയാണ്. ഇതും കൂടി മാറ്റിയാലേ കേരളത്തിന്റെ ആരോഗ്യ രംഗത്തെ സ്തുതികൾ അർത്ഥവത്താകൂ..!\nആരോഗ്യമുള്ള ഭക്ഷണം പ്രാദേശികമായി ഉറപ്പു വരുത്തലായിരിക്കണം ഒരു സർക്കാരിന്റെ പ്രഥമ കടമ. നമ്മുടെ ഉൽപാദനമേഖലയെ ആ രീതിയിൽ മെച്ചപ്പെടുത്താനും കുറേപേർക്ക് തൊഴിൽ ലഭിക്കാനും അതുവഴി സാധിക്കും. ജനങ്ങളുടെ ആരോഗ്യനില മെച്ചപ്പെടുകയും ചെയ്യും. കൊറോണ പോലെയുള്ള മഹാമാരികളും പ്രതിസന്ധികളും വരുമ്പോൾ അയൽ സംസ്ഥാനങ്ങൾ കൊട്ടിയടച്ച അതിർത്തി തുറക്കാൻ കോടതി നിരങ്ങേണ്ട ഗതികേടുമുണ്ടാകില്ല.\nഇതൊരവസരമാണ്. ജനങ്ങൾ തയ്യാറാണ്. കുറച്ചു ജൈവകൃഷിയിൽ തൽപരരായ ചെറുപ്പക്കാരെ തയ്യാറാക്കുക. അവർക്കാവശ്യമായ പരിശീലനങ്ങൾ നൽകുക. അവരെ ജനങ്ങളുടെ അടുത്തേയ്ക്ക് അയക്കുക. ഒപ്പം പ്രാദേശിക വിപണികളുമൊരുക്കുക. നമ്മൾ വിചാരിച്ചാൽ പുറമേയ്ക്ക് കൊടുക്കാനുള്ള പച്ചക്കറി വരെയുണ്ടാക്കാൻ പറ്റും. പച്ചക്കറിക്കൊപ്പം നെല്ലും മീനും പ്രാദേശികമായി ആവുന്നത്ര ഉണ്ടാക്കാൻ സാധിക്കണം. അങ്ങനെയൊരു ചരിത്രവും നമുക്കുണ്ടായിരുന്നു. ഈ പ്രതിസന്ധിയെ നാം മറികടക്കേണ്ടത് ഇങ്ങനെയും കൂടിയായിരിക്കണം.\nEnglish Summary: CUBA A MODEL FOR COMMUNIST KERALA\nപലവ്യഞ്ജനങ്ങളുടെ വില താഴ്ന്നു\nസാമ്പത്തിക സഹായത്തിന് അപേക്ഷ ക്ഷണിച്ചു\nവെട്ടുകിളി ശല്യത്തെ തടുക്കാൻ ഡ്രോണുകൾ ഉപയോഗിക്കാൻ തീരുമാനം


മലയാളരാജ്യം: November 2007\nഒരു ടീച്ചറെ എങ്ങനെ പ്രേമിക്കാം .. ?\nഎങ്ങനെ പാചകം ചെയ്യാം ,\nഎങ്ങനെ എളുപ്പത്തില് പൂന്തോട്ടമുണ്ടാക്കാം, എങ്ങനെ ഗാസ് ലാഭിക്കാം, എങ്ങനെ മുഖക്കുരു മാറ്റാം എന്നിങ്ങനെ ആവശ്യമില്ലാത്ത പലതും പലയിടത്തും സുലഭമായിക്കാണാം.പക്ഷേ എങ്ങനെ\nഒരു ടീച്ചറെ എങ്ങനെ പ്രേമിക്കാം എന്ന് ഒരെടുത്തും ഇതുവരെ ഞാന് കണ്ടില്ല !.\nഒരു ടീച്ചറെ പ്രേമിക്കുന്നത് പോലെയുള്ള അപകടകരങ്ങളായ പ്രവര്‍ത്തിക്കളിലേര്‍പ്പെടുന്ന നമ്മുടെ പാവം വിദ്യാര്‍ത്ഥി സുഹ്രുത്തുകളെ സഹായിക്കാന് എന്ത് കൊണ്ട് ഈ നാട്ടിലെ പ്രബുദ്ധരായ ബുദ്ധിജീവി വിഭാഗം ഉപേക്ഷ കാണിക്കുന്നു എന്ന് എനിക്ക് മനസിലാകുന്നില്ല.\nഇരുട്ടിനെ പഴിക്കുന്നതിനേക്കാള് നല്ലതാണല്ലോ , ഒരു വിളക്ക് കത്തിച്ച് വെക്കുന്നത്.അതുകൊണ്ട്\nഈ പ്രശ്‌നം എങ്ങനെ പരിഹരിക്കാന് കഴിയും എന്ന് ഞാനും ഭാസിയും കൂടി കള്ളുഷാപ്പിലിരുന്ന് ആലോചിക്കുകയും അതിന് ഒരു പരിഹാരം കണ്ടെത്തുകയും ചെയ്‌തു.\n1 ) സ്വന്തം ക്ലാസ്സിലെ ടീച്ചറെ പ്രേമിക്കുന്നതാണ് ഏറ്റവും ഉത്തമം.സ്വന്തം ക്ലാസ്സിലെ എല്ലാ ടീച്ചറന്മാരേയും വളച്ചു കഴിഞ്ഞ വിരുതന്‍മാര്‍ക്ക് അടുത്ത ക്ലാസ്സിലും ഒരു കൈ നോക്കാവുന്നതാ‍ണ്.\n2)വിവാഹിതകള് ,അവിവാഹിതകള് എന്നുള്ള ഒരു തരം തിരിവ് പാടില്ല .ഏല്ലാവരേയും ഒരു പോലെ ഗൌനിക്കുക.പക്ഷേ ഒരു സമയം ഒരാ‍ളെ മാത്രം മതി !\n3)ആളെ തിരഞ്ഞെടുത്ത് കഴിഞ്ഞാല് നിങ്ങള്‍ക്ക് ഓപ്പറേഷന് തുടങ്ങാം.ആദ്യ പടിയായി ,ടീച്ചര് പടിപ്പിച്ച് കൊണ്ടിരിക്കുമ്പോള് ടീച്ചറെ നോക്കി കണ്ണിറുക്കി കാണിക്കാവ്വുന്നതാണ്.\nടീച്ചര് എപ്പോള് നിങ്ങളുടെ മുഖത്തേക്ക് നോക്കിയാലും ഒരു സൈറ്റ് കൊടുക്കുക. അന്നത്തെ ക്ലാസ്സ് കഴിയു‌മ്പോള് ടീച്ചര് നിങ്ങളെ വിളിക്കുകയും നാളെ വരു‌മ്പോള് വീട്ടില് നിന്ന് അച്ചനെ വിളിച്ചിട്ട് വരാന് പറയുകയാണെങ്കില് ആ റ്റീച്ചറെ എത്രയും പെട്ടെന്ന് ലിസ്റ്റില് നിന്നും ഒഴിവാക്കാവുന്നതാണ്.\n4)അസൈന്മെന്റ് ബുക്കില് ലൌ ലെറ്റര് വെക്കുന്നതാണ് അടുത്ത പണി.ഇക്കാര്യത്തില് തികഞ്ഞ ശ്രദ്ധ വേണം.അതുകൊണ്ട് അക്ഷരം അറിയാവുന്ന ആരെയെങ്കിലും കൊണ്ട് എഴുതിക്കുന്നതായിരുക്കും ബുദ്ധി. !ബുക്ക് തുറന്നാല് ഉടന് റ്റീച്ചറുടെ കണ്ണില് പെടുന്ന രീതിയിലായിരിക്കണം ലെറ്റര് വെക്കണ്ടത്.ഇതു വളരെ ശ്രദ്ധയോടെ ചെയ്യണ്ട ഒരു കാര്യമാകുന്നു.\nഅല്ലെങ്കില് നിങ്ങള് റ്റീച്ചര്‍ക്ക് വെക്കുന്ന ഈ “അസൈന്മെന്റ് ” നിങ്ങളുടെ സഹപാടികളുടെ ബൂക്കിലേക്ക് അബദ്ധത്തില് ചെന്നെത്താനും അതു മറ്റ് പ്രശ്‌നങ്ങളിലേക്ക് വഴിതെളിക്കുകയും ചെയ്യും.\n5)സൈറ്റടിച്ച് കാണിച്ചപ്പൊഴും,ലൌ ലെറ്റര് കൊടുത്തപ്പൊഴും ടീച്ചര് പ്രതികൂല നടപടികള് ഒന്നും നിങ്ങള്‍ക്കെതിരെ പ്രയൊഗിച്ചില്ലെങ്കില്,ടീച്ചറുടെ ക്ലാസ്സുകള് കട്ട് ചെയ്ത്‌ത് തുടങ്ങാം .\n3-4 ദിവസം ടീച്ചറുടെ കണ്ണില് പെടതെ നടക്കുക.അതു കഴിഞ്ഞ് , ടീച്ചറുടെ കണ്ണില് പെടുന്ന തരത്തില് നടക്കുക.( ഹെഡ് മാസ്‌റ്ററുടെ കണ്ണില് പെടാതെയും )ടീച്ചര് നിങ്ങളെ വിളിച്ച് “എന്താണ് ക്ലാസ്സില് കയറാത്തത് “ എന്ന് ചോതിക്കുമ്പോള് “എനിക്ക് ടീച്ചറുടെ ക്ലാസ്സില് ഇരുക്കുമ്പോള് ഏകാഗ്രത കിട്ടുന്നില്ല് .പടിത്തത്തില് ശ്രദ്ധിക്കാന് പറ്റുന്നില്ല ,” എന്നുള്ള ഡയലോഗുകള് അടിക്കാവുന്നതാണ്.\nപയലുകളെ... ,, ആദ്യ, ഇതൊക്കെ പയറ്റി നോക്കുക . അതിന്റെ റെസ്‌പോണ്‍സ് എങ്ങനെയുണ്ടെന്ന് നോക്കുക .വിവരങ്ങള് അപ്പപ്പോള് എന്നെ അറിയിക്കുക .ബാക്കി വഴിയേ ഞാന് പറഞ്ഞു തരാം .\nബാക്കി എന്താണ് ചെയ്യണ്ടത് എന്നുള്ള കാര്യത്തില് ഞാനും ഇപ്പോള് ഒരു ആശയകുഴപ്പത്തിലാണ്.\n(റോസ് മേരി ടീച്ചറിന്റെ ഭര്‍ത്താവ് അടുത്ത ആഴ്ച്ച മിലിട്ടറിയില് നിന്നും ലീവിന് വരുന്നതിനാല് ഞാന് പാറായിക്കുളത്തുള്ള വല്യമ്മച്ചിയ്യുടെ വീട്ടിലേക്ക് പോകുകയാണ്.അതിനാല് ഇനിയൊരറിയിപ്പുണ്ടാകുന്നത് വരെ ഈ പംക്തി തുടരുന്നതല്ല.)\nPosted by കണ്ണന്‍മോന് at 2:33 AM 1 comment: Links to this post\nLabels: ഭാസിയുടെ ക്ലാസ്സ്\nഇതൊന്നും എനിക്ക് പ്രശ്‌നമല്ലന്ന് ഞാന് ഇതാ ഉറക്കെ പ്രഖ്യാപിക്കുന്നു.......\nഎന്നെക്കുറിച്ച് ശരിക്കും അറിയാത്ത ഏതോ പൈതങ്ങള് അറിവില്ലതെ എന്റെ കഴിഞ്ഞ പോസ്റ്റില് എന്നെ ഭീഷണിപെടുത്താന് വേണ്ടി പേരില്ലാതെ കമന്റിട്ടിരിക്കുന്നു.\n(കണ്ണന് മുതലാളി കീ ജയ് ! ,കണ്ണന് മുതലാളി കീ ജയ് ,കണ്ണന് മുതലാളി കീ ജയ് ........ )\nധൈര്യം ഉണ്ടെങ്കില് നേരിട്ട് വാ‍ടാ എമ്പോക്കികളെ......... അപ്പൊ കാണിച്ച്തരാം നിന്നെയൊക്കെ.....\nകൂട്ടത്തില് ഒരുത്തന് ഭാസിയെപറ്റി അനേഷ്വിച്ചിരിക്കുന്നു.\nഇതു വരെ രഹസ്യമാക്കിവെച്ചിരുന്ന ആ കാര്യം ഞാന് ഇപ്പോള് പുറത്ത് പറയാന് നിര്‍ബന്ധിതനായിരിക്കുകയാണ്. ഇനിയെനിക്ക് ഒന്നും നോക്കനില്ല .എല്ലാവരോടും തുറന്ന യു‌ത്ഥത്തിന് ഞാന് തയാര്\nകഴിഞ്ഞയാഴ്ച്ച ഞാനും ഭാസിയും കൂടി കൊച്ചമ്മണിയുടെ ഇളയ മോനായ മ‌മ്മൂട്ടി യെ കരാട്ടേ പടിപ്പിക്കാന് ചേര്‍ക്കാന് വേണ്ടി ചൈനയില് ഒന്നു പോയിരുന്നു.\nഅവിടെ ചെന്നപ്പോള് ജാക്കിച്ചാന് ഒരേ നിര്‍ബന്ധം , ഞങ്ങള് അങേരുടെ കൂടെ വൈന് കഴിക്കണമെന്ന് !. വേണ്ടാ ,, വേണ്ടാ എന്ന് കുറെ പറഞ്ഞെങ്കിലും ഈ പഹയന് വിടുന്നില്ല .\nപിന്നെ ഞാനും വിചാരിച്ചു , ചെറുക്കന്റെ ആഗ്രഹമല്ലേ നടക്കട്ടേ എന്ന് .\nഞങ്ങള് എല്ലാം കൂടി അവിടെ നില്‍ക്കുമ്പോള് അതാ വരുന്നു ഒരു കരിമ്പുലി !\nജാക്കിച്ചാന് ഉള്‍പ്പെടെ എല്ലാവരും പേടിച്ച് പുറകോട്ട് മാറി .\nപക്ഷേ ഭാസി , അവന് വിടുമോ... ??? അവനാരാ മോന്... ?\nജാക്കിച്ചാന് പോലും നിലവ്വിളിച്ചു .\n“പൊന്നു ഭാസി നീ പോകല്ലേ ... അതു ബയങ്കരനായ പുലിയാണ്.നീ വിചാരിക്കുന്നത് പോലെ ചില്ലറക്കാര്യമല്ല .”\nഭാസി പുലിയുടെ അടുത്തോട്ട് ചെന്ന് ഒരു ചിക്കും ഒരു പാണ്ടും ... !\nകഴിഞ്ഞു , ഞങ്ങള് നോക്കുമ്പോള് പുലിയ്യുടെ തലയൊരടുത്ത് .\nവാല് ഒരെടുത്ത് , കാല് നാലും നാലെടുത്ത് !\nഞാങ്ങള് ഭാശിയെ നോക്കുമ്പോളോ.... അവന് പുലിയുടെ കിഡ്‌ണിയില് നിന്നും രണ്ട് സ്‌റ്റോണ് വേര്‍തിരിച്ചെടുത്തു കൊണ്ടിരിക്കുകയാണ്. !\nഇതു കണ്ട ഉടനേ തന്നെ ജാക്കിച്ചാന് ഭാസിക്ക് ഒരു അവാര്‍ഡ് അവിടെ വെച്ച് തന്നെ കൊടുത്തു.\nഅങ്ങെര് ആരംഭിക്കുന്ന ചൈനാ കളരിയില് ഭാസി തന്നെ മെയിന് ഇന്‍സ്‌ട്രക്‍ടറാവണമെന്ന് ഒരേ നിര്‍ബന്ധം !\nഅവസാനം സമ്മതിക്കേണ്ടി വന്നു. പയ്യന്റെ ആഗ്രഹമല്ലേ... ????\nഅതിനാല് നട്ടെല്ല് വേണമെന്ന് ആഗ്രഹമുള്ള എല്ലാ പൈതങ്ങളും ദയവായി എന്നൊട് വഴക്കിന് വരാതിരിക്കുക.\nഭാസി അടുത്തയാഴ്ച തിരിചെത്തും , ജാഗ്രത !!!\nPosted by കണ്ണന്‍മോന് at 6:08 AM4comments: Links to this post\nഒരു ബ്ലോഗ് കച്ചവടം\nസമയം എത്ര വിലപ്പെട്ടതാണന്നുള്ള കാര്യം മനസിലാക്കാതെ വെറുതേ ബ്ലോഗ് വായിച്ച്കൊണ്ടിരിക്കുന്ന വിവരദോക്ഷികളേ.........\nഞാന് ഒരു പാവം മുതലാളി..\nപാരമ്പര്യമായി കിട്ടിയ കുറേ പണം എന്ത് ചെയ്യണമെന്നറിയാതെ വിഷമിക്കുന്ന ഒരു പാവം.\nഒരു ബ്ലോഗ് തുടങ്ങി എന്റെ മഹത്തയ ആശയങ്ങള് ഒന്നുമറിയാത്ത ഈ ലോകത്തിന് പകര്‍ന്ന് കൊടുക്കാന് എന്നോട് പറഞ്ഞത് എന്റെ ഒരു ശിഷ്യനായ കടപ്പുറം കുമാര് ആണ് .\nപണം ഒരുപാടുണ്ടായതിനാല് പുതിയത് തൊടങ്ങാനൊന്നും മെനക്കെട്ടില്ല .\nപത്രത്തില് ഒരു പരസ്യം ചെയ്തുകളഞ്ഞു.\nഎന്തൊരു റെസ്‌പോണ്‍സ് !\nഎല്ലാം പോസിറ്റീവ് !\nഎന്റെ ശിഷ്യ ഗണങ്ങളും ഞാനും കൂടി കുറെ ഗുണിക്കലും ഹരിക്കലും എല്ലാം നടത്തി അവസാനം മലയാളരാജ്യം ഏറ്റെടുക്കന് തീരുമാനിച്ചു.\nഇതിനു മുന്‍പ് ഇതില് എഴുതിയിരുന്നത് ഷൈജു എന്ന പേരുള്ള ഒരു അര വട്ടനായിരുന്നു.\nവാങ്ങുന്നതിന് മുന്‍പ്പ് ഞാന് ഈ സാധനം ഒന്നു വായിച്ച് നോക്കി.\nഎന്താ കഥ ! .ഈ പഹയന് എന്തെല്ലാമോ എഴുതിപിടിപ്പിച്ചിരിക്കുന്നു.\nഒന്ന് അവന്റെ സ്വന്തം കഥ തന്നെയാണന്നാണ് തോന്നുന്നത് .ദുബായിക്കഥ പോലും !\nപിന്നൊന്ന് അവന്റെ ചീറ്റിപ്പോയ പ്രേമത്തെകുറിച്ചും. എന്നിട്ട് സമ്മാനപദ്ധതിയും നടത്തുന്നുണ്ടത്രേ !\nപിന്നീടുള്ളതൊന്നും ഞാന് വായിക്കാന് മെനക്കെട്ടില്ല .\nഈ വിവരദോഷിയുമായി ഫോണില് ബന്ധപ്പെട്ടു .കച്ചവടം ഉറപ്പിച്ചു .\n(മേല് പറഞ്ഞ നിരുപണങ്ങള് നടത്താണുള്ള അവകാശം കൂടി എന്നില് നിഷിപ്‌തമായിരിക്കുന്ന രീതിയിലായിരുന്നു കരാര്)\nരെജിസ്‌ട്രേഷന് ദിവസം ഈ മഹാന് കാല് മാറി കളഞ്ഞു .അവന് നേരുത്തേ പറഞ്ഞ തുക പോരത്രെ ! എന്താ ചെയ്യുക .അവസാനം അവന് ചോദിച്ച പണം പുളിങ്കുരു വാരിയെറിയുന്നത് പോലെ ഏറിഞ്ഞു കൊടുത്ത് സംഭവം നടത്തി.\nമുതലാളി ഒന്നു കൊണ്ടും പേടിക്കണ്ട ,എല്ലാം ഞാനേറ്റു എന്നു പറഞ്ഞ് എന്നെ ഈ രം‌ഗത്തേക്ക് ഇറക്കിയ എന്റെ പ്രഥമ ശിഷ്യന് ഭാസിയോട് ഞാന് ഈ അവസരത്തില് നന്ദി രേഖപ്പെടുത്തുന്നു.\nPosted by കണ്ണന്‍മോന് at 9:51 PM2comments: Links to this post\nReading Probelms ?\nDownload Anjali Old Lipi Font to read this Blog properly\nഞാന് എന്ന ഞാന്.......\nഇതൊന്നും എനിക്ക് പ്രശ്‌നമല്ലന്ന് ഞാന് ഇതാ ഉറക്കെ ...\nനന്ദി ! വീണ്ടും വരുക


വിഷു, ഈസ്‌റ്റർ ആശംസകൾ | 4PM News\nഈ കഴിഞ്ഞ വെള്ളിയാഴ്ച കേരളത്തിൽ വിഷു, ലോകത്തിൽ ഗുഡ് ഫ്രൈഡേ. രണ്ടു വിവിധ ദേശങ്ങളിലെ സാംസ്കാരിക വിശ്വാസങ്ങൾ. ഗണിതശാസ്ത്രപരമായി വിഷു നവവർ‍ഷ ദിനമാണ്. അന്ന് സൂര്യൻ നേരെ കിഴക്കുദിക്കുന്ന ദിവസമാണെന്ന് വെച്ചിരിക്കുന്നു. വിഷു എന്നാൽ തുല്യമായത് എന്നർത്ഥം. അതായത് രാത്രിയും പകലും തുല്യമായ ദിവസം. വർ‍ഷത്തിൽ രണ്ട് ദിവസം ഇതുണ്ടാവുന്നു. മേടം ഒന്നിന് മേട വിഷുവും തുലാം ഒന്നിനു തുലാ വിഷുവും ഉണ്ട്. ഭാസ്ക്കര രവിവർ‍മ്മന്റെ തൃക്കൊടിത്താനത്തുള്ള പൂർ‍ണ്ണമല്ലാത്ത ഒരു ശാസനത്തിൽ ചിത്തിര വിഷുവിനെക്കുറിച്ച് പരാമർ‍ശമുണ്ട്.\nഭാസ്ക്കര രവിവർ‍മ്മന്റെ കാലം എഡി 962-1021 ആണ്. അദ്ദേഹത്തിന്റെ ഭരണകാലത്ത് വിഷു അംഗീകൃതമായ ഒരാഘോഷമായിക്കഴിഞ്ഞിരിക്കണം. എ.ഡി 844-855 കാലഘട്ടം കേരളം ഗണിതശാസ്ത്രത്തിൽ വളരെ പുരോഗമിച്ചിരുന്നുവെന്നതിനു തെളിവാണ് ഈ ഗ്രന്ഥം. സ്ഥാണു രവിയെന്ന രാജാവിന്റെ കാലത്താണുണ്ടായത്. ഈ കാലഘട്ടത്തിലാണ് വിഷുവാഘോഷം ആരംഭിച്ചത് എന്നും ഒരു വിശ്വാസമുണ്ട്. വിഷു അല്ലെങ്കിൽ വിഷുവം (Equinox) എന്നു പറയുന്നത് ജ്യോതിശാസ്ത്രത്തിലെ ഒരു സ്ഥാന നിർ‍ണ്ണയസങ്കേതമാണ്. ഗോളമധ്യരേഖയും ഭൂമധ്യരേഖക്ക് സമാന്തരമായി ആകാശഗോളത്തിൽ നടത്തുന്ന വിഭജനം (Celestial Equator) സൂര്യനു ചുറ്റുമുളള ഭൂമിയുടെ പരിക്രമണപഥവും ക്രാന്തിവൃത്തം (Ecliptic) തമ്മിൽ 23.4 ഡിഗ്രി ചരിവുണ്ട്. ഇവ ആകാശത്ത് രണ്ടിടത്തു ഖണ്ധിക്കും (Intercept). വസന്തത്തിലെ സമ്മേളന സ്ഥാനം വസന്ത വിഷു/വിഷുവം (Vernal Equinox) എന്നും ശരത്തിലേത് ശരത് വിഷു/വിഷുവം (Autumnal Equinox) എന്നും അറിയപ്പെടുന്നു. ഈ ദിവസങ്ങൾ സമരാത്ര ദിനങ്ങളായിരിക്കും. മേടം രാശിയിലും തുലാം രാശിയിലുമാണ് ഈ സമ്മേളനങ്ങൾ നടന്നിരുന്നത്. അതുകൊണ്ട് ഇവ മേടബിന്ദു എന്നും തുലാബിന്ദു എന്നും അറിയപ്പെട്ടു പോന്നു. മേടമാസം ഒന്നാം തീയതി സൂര്യൻ മേടബിന്ദുവിലെത്തുമായിരുന്നു. ആ ദിവസം മലയാളം വർ‍ഷാരംഭമായി കണക്കാക്കുകയും അതോടനുബന്ധിച്ച് വ്യത്യസ്തമായ ഒട്ടേറെ ആചാരങ്ങളും ആഘോഷങ്ങളും നിലവിൽ വരുകയും ചെയ്തു. വിഷു ആഘോഷവുമായി ബന്ധപെട്ടു രണ്ടു ഐതിഹ്യങ്ങളുണ്ട്. നരകാസുരൻ ശ്രീകൃഷ്ണനാൽ വധിക്കപ്പെട്ട ദിവസമാണ് വിഷുവായി ആഘോഷിക്കുന്നതെന്നാണ് ഒരു ഐതിഹ്യം രാവണന്റെ കൊട്ടാരത്തിനുള്ളിൽ വെയിൽ തട്ടിയത് രാവണൻ ഇഷ്ടപ്പെടാഞ്ഞതിനാൽ സൂര്യനെ നേരെ ഉദിക്കാൻ രാവണൻ സമ്മതിച്ചില്ലെന്നും രാവണനെ രാമൻ വധിച്ചശേഷമാണ് സൂര്യൻ നേരെ ഉദിച്ചതാണ് വിഷുവായി ആഘോഷിക്കുന്നതെന്നും മറ്റൊരു വിശ്വാസം ഉണ്ട്. കാർ‍ഷിക വൃത്തിയുമായി ബന്ധപെട്ടതാണ് ഓണവും വിഷുവും. ഓണം കൊയ്ത്തുത്സവം ആണെകിൽ വിഷു പച്ചകറി കൃഷിയുമായി ബന്ധപെട്ടിരിക്കുന്നു. അത് കൊണ്ട് തന്നെ വിഷുക്കണി കാർ‍ഷിക ഉൽപ്പന്നങ്ങൾ കൊണ്ടു സന്പൽ‍സമൃദ്ധിയെ സൂചിപ്പിക്കുന്നതും. യഥാർ‍ത്ഥത്തിൽ ഇന്ന് നാം ആഘോഷിക്കുന മേട വിഷു ഇപ്പോൾ ദിനരാത്രം തുല്യമായ വിഷുവല്ല. കാരണം പ്രപഞ്ചത്തിൽ ഒന്നും സ്ഥിരമായി നിൽ‍ക്കില്ലല്ലോ. മുന്‍നീക്കം (Precession) എന്ന പ്രതിഭാസം മൂലം മുൻ പറഞ്ഞ ഇന്റെർ‍സെപ്റ്റ് ബിന്ദുക്കളും പതിയെ ഭ്രമണം ചെയ്തുകൊണ്ടിരിക്കും. ഭൂമിയുടെ അച്ചുതണ്ടിന്‍റെ തന്നെ ഭ്രമണമാണ് ഇതിനു കാരണം. ഒരു ഭ്രമണത്തിന് 26000 വർ‍ഷങ്ങളെടുക്കും. ഇപ്പോൾ വസന്തവിഷുവം സംഭവിക്കുന്നത് മീനം രാശിയിലും ശരത് വിഷുവം കന്നി രാശിയിലുമാണ്.\nപക്ഷെ ആഘോഷങ്ങൾ ആചാരങ്ങളായിക്കഴിഞ്ഞാൽ പിന്നെ അവക്ക് മാറ്റം വരുത്താനാവില്ലല്ലോ. അവക്ക് മതപരമായ ഒരു പരിവേഷം കൂടി നൽകിയാൽ പിന്നെ നമ്മൾ ജീവൻ കൊടുത്തും അവക്ക് മാറ്റമില്ലാതെ സംരക്ഷിച്ചുകൊള്ളുമല്ലോ. അതുകൊണ്ട് നാമിന്നും മേടം ഒന്നാം തീയതി മുറതെറ്റാതെ വിഷു ആഘോഷിച്ചു വരുന്നു. എല്ലാ സുഹൃത്തുക്കൾ‍ക്കും വിഷു ആശംസകൾ.\nഈ വർ‍ഷം വിഷു മറ്റൊരു ആചാരവുമായി ഒന്നിച്ചു വന്നു. ദുഃഖ വെള്ളി അഥവ ക്രിസ്തുവിന്റെ കുരിശാരോഹണം. മനുഷ്യന്റെ പാപം ഏറ്റെടുത് ദൈവ പുത്രൻ കുരിശേറിയെന്നു കരുതുന്ന ഗുഡ് ഫ്രൈഡേ. ഇന്ന് ഞായർ, കുരിശിൽ മരിച്ച രക്ഷകൻ ഇന്ന് ഉയർ‍ത്തെഴുന്നേറ്റു എന്ന് ക്രിസ്തീയ വിശ്വാസം. മനുഷ്യർ പല വിധ പാപങ്ങൾ ഇന്നും തുടരുന്നു. ഇതിൽ നിന്നും മോചനം നേടാനുള്ള ആഗ്രഹവും മനുഷ്യ വർ‍ഗത്തിൽ തന്നെ ഉണ്ട് എന്നതിന്റെ ഉദാത്ത ചിന്തകൾ‍ക്ക് ഈസ്റ്റർ ചിന്തകൾ കാരണമാവാട്ടെ. എലാവർ‍ക്കും ഈസ്‌റ്റർ ആശംസകൾ കൂടെ നേരുന്നു.\nഒരു മാമാങ്കം കൂടി കഴിയുന്പോൾ


മഞ്ഞപ്പട മുന്നോട്ട്; നോർത്ത് ഈസ്റ്റിനെ തോൽപ്പിച്ച് ബ്ലാസ്റ്റേഴ്‌സ് സെമിയിൽ\nThu Oct 18 2018 16:00:51 GMT+0530 (IST)\nNarada Desk| Updated On: 2016-12-05 06:51:29.0 | Location :\nമത്സരത്തിൽ വിജയിച്ചതോടെ ബ്ലാസ്‌റ്റേഴ്‌സ് ആരാധകരും പ്രതീക്ഷയിലാണ്. രണ്ടു പാദങ്ങളിലായി നടക്കുന്ന സെമിയിലും കൊച്ചിയിൽ നടക്കുന്ന ഫൈനലിലും മുന്നേറി കപ്പ് കൈയിലെടുക്കാൻ മഞ്ഞപ്പടയ്ക്ക് കരുതുമെന്ന് തന്നെയാണ് അവരുടെ പ്രതീക്ഷ.\nകൊച്ചി: നിർണ്ണായക മത്സരത്തിൽ നോർത്ത് ഈസ്റ്റ് യുണൈറ്റഡിനെ ഏകപക്ഷീയമായ ഒരു ഗോളിന് തോൽപ്പിച്ച് കേരള ബ്ലാസ്റ്റേഴ്‌സ് ഇനത്യൻ സൂപ്പർ ലീഗ് മൂന്നാം സീസന്റെ ഫൈനലിൽ കടന്നു. ഇന്നലെ കൊച്ചിയിൽ നടന്ന മത്സരത്തിന്റെ ആദ്യപകുതിയിൽ ഗോളൊന്നും പിറന്നില്ലെങ്കിലും രണ്ടാം പകുതിയുടെ 66-ആം മിനുറ്റിൽ സി.കെ. വിനീതിന്റെ ഗോളിലായിരുന്നു കേരളത്തിന്റെ ജയം. മൂന്നാം സീസനിലെ വിനീതിന്റെ അഞ്ചാം ഗോളായിരുന്നു അത്.\nകളി അവസാനിക്കുന്നതിന് അഞ്ചു മിനുറ്റ് മുൻപ് ബ്ലാസ്റ്റേഴ്‌സിന്റെ അന്റോണിയോ ജർമ്മൻ നോർത്ത് ഈസ്റ്റ് വലയ്ക്കുള്ളിൽ പന്തെത്തിച്ചെങ്കിലും റഫറിയുടെ ഓഫ് സൈഡ് ഫ്‌ളാഗ് ഉയർന്നു. വിജയത്തോടെ 22 പോയിന്റ് നേടിയ ബ്ലാസ്‌റ്റേഴ്‌സ് പട്ടികയിൽ രണ്ടാം സ്ഥാനത്തെത്തി. ഡൽഹി ഡയനാമോസിനെയാണ് കേരള ബ്ലാസ്‌റ്റേഴ്‌സിന് സെമിയിൽ നേരിടേണ്ടത്. കൊച്ചിയിൽ അടുത്ത ഞായറാഴ്ച ആദ്യപാദ ഫൈനലും 14ന് ഡൽഹിയിൽ രണ്ടാം പാദ സെമിയും നടക്കും. ഈ മാസം 18നാണ് കപ്പ് ഉയർത്താനുള്ള കലാശപ്പോരാട്ടം.\nനോർത്ത് ഈസ്റ്റുമായുള്ള മത്സരം തോൽക്കാതിരുന്നാൽ സെമിയിലെത്താം എന്നതിനാൽ തോൽവി ഒഴിവാക്കാൻ പ്രതിരോധം ശക്തിപ്പെടുത്തിയിരുന്നു. മാർക്വീതാരം ആരോൺ ഹ്യൂസും മലയാളി താരം റിനോ ആന്റോയും ഹെംഗ് ബർട്ടും സന്ദേശ് ജിംഗാനും പ്രതിരോധ നിരയിൽ ഇടം നേടിയപ്പോൾ മുന്നേറ്റനിരയിൽ വിനീതും റാഫിയും നാസോണും ബെൽഫോർട്ടും ആയിരുന്നു കാര്യങ്ങൾ നിയന്ത്രിച്ചിരുന്നത്. മെഹ്താബിന് പകരം അസ്രാക്കും ഇഷ്ഫഖ് അഹമ്മദും ഇന്നലെ കളത്തിലിറങ്ങിയിരുന്നു.\nമത്സരത്തിന്റെ മൂന്നാം മിനുറ്റിൽ തന്നെ നാസോണിന്റെ മുന്നേറ്റം നോർത്ത് ഈസ്റ്റിന്റെ മലയാളി ഗോളി ടി.പി രഹ്നേഷ് രക്ഷപ്പെടുത്തിയിരുന്നു. 16-ആം മിനുറ്റിൽ റിനോയുടെ ഒരു ഫൗളിന് നോർത്ത് ഈസ്റ്റ് പെനാൽറ്റിക്കായി വാദിച്ചെങ്കിലും റഫറി അനുവദിച്ചില്ല. 24-ആം മിനുറ്റിൽ സത്യാസെന്നിന്റെ മുന്നേറ്റം റിനോ നിഷ്പ്രഭമാക്കി. 34-ആം മിനുറ്റിൽ നോർത്ത് ഈസ്റ്റ് താരം റൊമാരിക്ക് തൊടുത്ത ഫ്രീകിക്ക് പോസ്റ്റിന് മുകളിലൂടെ പറന്നു. 37-ആം മിനുറ്റിൽ ബ്ലാസ്റ്റേഴ്‌സിന് അനുകൂലമായി ലഭിച്ച ഫ്രീകിക്ക് വിനീത് എടുത്തെങ്കിലും പ്രതിരോധം തട്ടിയകറ്റി. ആദ്യപകുതിയുടെ ഇൻജ്വറി ടൈമിൽ നോർത്ത് ഈസ്റ്റ് നടത്തിയ മുന്നേറ്റവും ഫലം കണ്ടില്ല.


ജഗദീഷ് നായകനായെത്തുന്ന പുതിയ ചിത്രം ‘തട്ടുകട മുതൽ സെമിത്തേരിവരെ’യുടെ ഫസ്റ്റ് ലുക്ക് പോസ്റ്റർ റിലീസ് ചെയ്തു. മോഹൻലാലിന്റേയും മഞ്ജു വാര്യരുടെയും ഫേസ്ബുക്ക് പേജുകളിലൂടെയാണ് പോസ്റ്റർ റിലീസ് ചെയ്തത്. ചിത്രത്തിൽ പ്രായം ചെന്ന വ്യക്തിയുടെ വേഷത്തിലാണ് ജഗദീഷ് എത്തുന്നത്.\n‘ജഗദീഷിനും ചിത്രത്തിന്റെ അണിയറപ്രവർത്തകർക്കും എല്ലാവിധ ആശംസകളും’, മോഹൻലാൽ ഫേസ്ബുക്കിൽ കുറിച്ചു. മാധവിക്കുട്ടിയുടെ നീർമാതളം പൂത്ത കാലം വായിച്ചുകൊണ്ടിരുന്ന ജഗദീഷും അദ്ദേഹത്തിന്റെ തോളിൽ ചാരി ഇരിക്കുന്ന ശ്രീയ രമേശുമാണ് പോസ്റ്ററിലുള്ളത്.\nചിത്രത്തിന്റെ തിരക്കഥയും സംവിധാനവും സിറാജ് ഫാന്റസിയാണ്. ഓൺലൈൻ മൂവീസിന്റെ ബാനറിൽ ഷമീർ അലിയാണ് സിനിമ നിർമ്മിക്കുന്നത്. ഗോപി സുന്ദർ പശ്ചാത്തല സംഗീതം ഒരുക്കുന്നു.\nഅനീഷ് തിരൂർ ചിത്രത്തിനായി ക്യാമറ ചലിപ്പിക്കുന്നു. എഡിറ്റിംഗ്- ഷമീർ, സംഗീതം- ഷഫീക് റഹ്മാൻ, എക്സിക്യൂട്ടീവ് പ്രൊഡ്യൂസഴ്സ്- ഷാജി ഓറഞ്ച്, സ്പീഡ് റഷീദ്, മേക്കപ്പ്- രാജേഷ് നെന്മാറ, വസ്ത്രാലങ്കാരം- സുകേഷ് താനൂർ.


ന്യൂഡല്‍ഹി: കന്യാകുമാരി മുതല് മംഗലാപുരം വരെ 600 കിലോമീറ്റര് എക്‌സ്പ്രസ് വേ നിര്‍മിക്കണമെന്ന് ആവശ്യപ്പെട്ട് സംസ്ഥാന സര്‍ക്കാര് കേന്ദ്രത്തെ സമീപിച്ചു. ദേശീയ എക്‌സ്പ്രസ് വേ പദ്ധതിയില് ഉള്‍പ്പെടുത്തി ബി ഒ ടി അടിസ്ഥാനത്തിലായിരിക്കണം നിര്‍മാണം.\nഇക്കാര്യമുന്നയിച്ച് പൊതുമരാമത്ത് മന്ത്രി പി ജെ. ജോസഫിന്റെ നേതൃത്വത്തിലുള്ള കേരള സംഘം കേന്ദ്ര ഉപരിതല ഗതാഗത മന്ത്രി കമല്‍നാഥിനെ സന്ദര്‍ശിച്ചു. നേരത്തേ കേരളത്തില് എക്‌സ്പ്രസ് വേക്കു വേണ്ടി പഠനം നടത്തിയ കണ്‍സള്‍ട്ടന്‍സി തൃശ്ശൂര് വരെ പാത നിര്‍മിക്കാനാണ് നിര്‍ദേശം മുന്നോട്ടുവെച്ചിരുന്നത്. എന്നാല് ഇത് മംഗലാപുരം വരെ നീട്ടണമെന്നാണ് ആവശ്യം. ആവശ്യം കേന്ദ്രം അംഗീകരിച്ചാല് സംസ്ഥാനത്തിന്റെ തെക്ക് വടക്ക് അതിവേഗ പാത പദ്ധതി ഒഴിവാക്കും.\nആലപ്പുഴ, കൊല്ലം ബൈപ്പാസുകളുടെ നിര്‍മാണം ഉടന് പൂര്‍ത്തിയാക്കുക, കൊച്ചിയില് ഗതാഗതക്കുരുക്ക് ഒഴിവാക്കാന് നാല് ഫൈഌാവറുകള് നിര്‍മിക്കുക, തിരുവനന്തപുരത്ത് രണ്ട് റിങ് റോഡുകള് നിര്‍മിക്കുക തുടങ്ങിയ ആവശ്യവും കേന്ദ്രമന്ത്രിയുമായുള്ള കൂടിക്കാഴ്ചയില് ഉന്നയിച്ചതായി മന്ത്രി പി.ജെ. ജോസഫ് പറഞ്ഞു.


തണുത്ത ചിന്തകള്: ഉന്മാദത്തില്\nജീവിതത്തില് തീരുമാനങ്ങളെടുക്കേണ്ട അവസരങ്ങളില് മരവിച്ചിരുന്നതും, പിന്നെ വൈകിപ്പോയെന്നറിഞ്ഞപ്പോള് അലറി വിളിച്ച് സംഹാരിയായതുമത്രേ അയാളുടെ രോഗം. ഓരോ മിഴികളിലും ഓരോ നിറങ്ങളിലും കറുപ്പ് പടര്‍ന്നതങ്ങിനെയത്രേ.. അഴികളില് മുഖമമര്‍ത്തിയുള്ള തേങ്ങലുകളില് അതും പുലമ്പിക്കൊണ്ടിരുന്നു.\nഅബാസ്കസിന്‍റെ മുത്ത് മണികള് മുകളിലേക്കും താഴോട്ടുമാക്കി അയാള് കണക്ക് കൂട്ടുകയായിരുന്നു.ഇടക്കെപ്പോഴോ ബോധം സ്വന്തമെന്ന് തോന്നിയപ്പോള് അഴിയിട്ട വാതിലില് മുഖമമര്‍ത്തി തേങ്ങി.\n“ഏയ്, തനിക്കിതാ ഒരു ഫോണ്‍കോള്“\nഒടിയടുക്കുമ്പോള് അയാളുടെ മനസ്സില് എന്തായിരുന്നാവോ..\nഅല്ലെങ്കിലും ഓടാനിവിടെ ഇടമെവീടേ? പഴുത്ത മൂവാണ്ടന് മാങ്ങ വീണളിഞ്ഞ തൊടിയല്ലല്ലൊ..\nകുറുകിയ പാവാടയിട്ട നേഴ്സമ്മ അഴിയിട്ട വാതില് തുറക്കുംകാലം വരെ ഇരുപത്തിനാല് മീറ്റര് സ്ക്വയര് സമചതുരത്തിന്‍റെ സ്വാതന്ത്ര്യത്തിലൊതുങ്ങിയല്ലോ അയാളുടെ ലോകം.\nനേഴ്സമ്മയെ അയാളിഷ്ടപ്പെടുന്നതും തെറിവിളിക്കാത്തതും തുറക്കാത്ത പൂട്ടിനപ്പൂറത്തെ സ്വാതന്ത്ര്യത്തെ ഭയന്നാണ്.മറിച്ച് കാസപ്പിഞ്ഞാണത്തില് വിളമ്പിത്തരുന്ന ഗുളികള് സമ്മാനിക്കുന്ന സുഷുപ്തിയിലും മറവിയിലും മയങ്ങിയല്ലേ?\n“ഏയ്,തനിക്കിതാ ഒരു ഫോണ്‍കോള്, താനെന്താടോ ഒന്നും മിണ്ടാത്തേ?”\nഅയാള്‍ക്കങ്ങിനെ ഒരു ഫോണ് വരില്ലെന്നുറപ്പാണ്. ഒരു സഹവാസിയുടെ ജല്‍പനങ്ങള്...സഹവാസിക്ക് ഭ്രാന്താണോ?\n“അമ്മേ, എന്നെ വെറുതെയൊന്ന് ഉണ്ണീന്ന് വിളിച്ചൂടേ?\nഏയ്, ഞാനില്ല,ഇപ്പോ നേഴ്സമ്മവരും,എന്നിട്ട് ഉറക്കം നിറച്ച സൂചിവെക്കും.\nഅമ്മേ, എനിക്കുറങ്ങണം, എനിക്ക് സൂചിവേണ്ട, ഒര് താരാട്ട് പാടിത്തര്വോ..?”\nഓരോ മിഴികളിലും ഓരോ നിറങ്ങളിലും കറുപ്പ് പടര്‍ന്നതെങ്ങിനെയാണെന്നയാളറിഞ്ഞു,വീണ്ടും അഴികളില് മുഖമമര്‍ത്തി.\nLabels: ഉന്മാദം, കഥ, ഭ്രാന്ത്\nposted by തണുപ്പന് at 6:14 AM\nജീവിതത്തില് തീരുമാനങ്ങളെടുക്കേണ്ട അവസരങ്ങളില് മരവിച്ചിരുന്നതും, പിന്നെ വൈകിപ്പോയെന്നറിഞ്ഞപ്പോള് അലറി വിളിച്ച് സംഹാരിയായതുമത്രേ അയാളുടെ രോഗം.\nതണുപ്പാ, നല്ല കരുത്തുള്ള എഴുത്ത്. ഇവിടെ വിവരിച്ച ഉന്മാദിയെ നേരിട്ടു കാണുന്നതുപോലെ.\nഈ ഒരവസ്ഥ വിഷ്വലൈസ് ചെയ്യുന്നത് എപ്പോഴും സങ്കടപ്പെടുത്തുന്ന കാര്യമാണ്. ആരേയും ദൈവം അങ്ങിനെ ആക്കാതിരിക്കട്ടെ.\nഉന്മാദത്തിന്റെ, അതുയര്‍ത്തുന്ന വിഹ്വലതയുടെ നിഴല്, ആ നിഴല് പടര്‍ത്തുന്ന എല്ലാം മായ്ക്കുന്ന കറുപ്പു്.\nമനോഹരമായി എഴുതിയിരിക്കുന്നു തണുപ്പാ.....\nപെരിങ്ങോടന്റെ ഒരു കഥ ഓര്‍മ്മ വന്നു ഇതു വായിച്ചപ്പോള്\nമനസ്സൊരു മാന്ത്രിക കുതിരയായ് പായുന്നു\nമനുഷ്യന് കാണാത്ത പാതകളില്...\nഎന്ന പാട്ടു ഓര്‍മ്മ വരുന്നു,ഇതു വായിച്ചപ്പോള്.\nഈ കഥയിലെ ‘ഉന്മാദിയെ’ ഞാനറിയും.....അവനെ ഉന്മാദത്തില് നിന്നും വിളിച്ചുണര്‍ത്തി യാഥാര്‍ത്യം കാണിച്ചു കൊട്....കാര്യങ്ങള് പടിക്കട്ടെ.\nനന്നായി എഴുതിയിരിക്കുന്നു തണുപ്പാ..\nഅഴികള്‍ക്കും, ഉറക്കം നിറച്ച സൂചിയ്ക്കും പിന്നില് മയങ്ങി കിടക്കുന്ന ഉന്മാദത്തെ ഭംഗിയായി എഴുതിയിരിയ്ക്കുന്നു.\nഅരവിന്ദേട്ടന് പറഞ്ഞ പോലെ അടുത്ത കാലത്തായി എനിക്കും ബൂലോഗത്തോട് ഒരു അപരിചിതത്വം തോന്നിത്തുടങ്ങിയിരിക്കുന്നു.പഴയ ബൂലോഗമില്ലിപ്പോള്, അത് വളര്‍ന്ന് പന്തല്ലിച്ച്,വടവേരുകളിറങ്ങിയ ഒരു മഹാവൃക്ഷമായി മാറിയിരിക്കുന്നു.പുതിയ വേരുകളത്രയും അതിശക്തമായവ.വായില് തോന്നിയതെന്തും എഴുതിപ്പിടിപ്പിക്കാന് ജാള്യം തോന്നുന്നു..ബ്ലോഗുകളില് കമന്‍റുകള് എഴുതാന് തുനിയുമ്പോള് മനസ്സില് വന്നത് മറ്റാരൊ പറഞ്ഞ് കഴിഞ്ഞെന്നറിഞ്ഞ് കമന്‍റാതിരിക്കുമ്പോള് വീണ്ടും ജാള്യം...\nപേരെടുത്ത് പറയുന്നില്ല,പഴയോരും പുതിയോരുമായി എല്ലാവര്‍ക്കും എന്‍റെ ബ്ലോഗിലെത്തിയതിനും വായിച്ചതിനും കമന്‍റിയതിനും നന്ദി.\nഫാര്‍സിക്കറിയാവുന്ന,പകലുകള് ഇവിടെക്കിടന്നുറങ്ങിത്തീര്‍ക്കുന്ന, ആ ഉന്മാദിക്ക്.(അവന് ഒരു ഭ്രാന്തനല്ല) വെളിച്ചം കാണിച്ച് കൊടുക്കാനിവുന്നില്ലല്ലോ എന്ന വേദനയാണ് ഞാനെഴുതിയത്.അതിലേറെ മിക്കവാറും പുലര്‍ച്ചകളില് അലാറത്തിനും മുന്നേ എന്നെ വിളിച്ചുയര്‍ത്തുന്ന ഒരമ്മയുടെ തേങ്ങളുകളടക്കം ചെയ്ത് ഫോണ് കോളുകളാണത്.\nഎഴുതിക്കഴിഞ്ഞപ്പോള് എനിക്ക് തന്നെ സംതൃപ്തി തോന്നീയിട്ടില്ല.\nതണുപ്പാ... കാലം കുറേ ആയല്ലോ ഓണ്‍ലൈന് കണ്ടിട്ടു. ചികിത്സിച്ച രോഗികള് ആരെങ്കിലും തട്ടിപ്പോയി സൈബീരിയയിലേക്കു നാടുകടത്തിയോ... :)


എല്.കെ അദ്വാനി രാഷ്ട്രപതി സ്ഥാനത്തേക്ക് – Chandrika Daily\nBy chandrika Wednesday March 15, 2017 16:45 pm\nഎല്.കെ അദ്വാനി രാഷ്ട്രപതി സ്ഥാനത്തേക്ക്\nന്യൂഡല്‍ഹി: അടുത്ത രാഷ്ട്രപതി സ്ഥാനത്തേക്ക് മുതിര്‍ന്ന ബി.ജെ.പി നേതാവും മുന് ഉപപ്രധാനമന്ത്രിയുമായ എല്.കെ അദ്വാനിയുടെ പേര് പ്രധാനമന്ത്രി നരേന്ദ്രമോദി നിര്‍ദേശിച്ചതായി റിപ്പോര്‍ട്ട്. ഗുജറാത്തിലെ സോംനാഥില് മാര്‍ച്ച് എട്ടിന്…\nന്യൂഡല്‍ഹി: അടുത്ത രാഷ്ട്രപതി സ്ഥാനത്തേക്ക് മുതിര്‍ന്ന ബി.ജെ.പി നേതാവും മുന് ഉപപ്രധാനമന്ത്രിയുമായ എല്.കെ അദ്വാനിയുടെ പേര് പ്രധാനമന്ത്രി നരേന്ദ്രമോദി നിര്‍ദേശിച്ചതായി റിപ്പോര്‍ട്ട്.\nഗുജറാത്തിലെ സോംനാഥില് മാര്‍ച്ച് എട്ടിന് നടന്ന പാര്‍ട്ടി യോഗത്തില് മോദി സ്ഥാനം ഏറ്റെടുക്കാന് അദ്വാനിയോട് അഭ്യര്‍ത്ഥിച്ചതായും ദേശീയ മാധ്യമങ്ങള് റിപ്പോര്‍ട്ട് ചെയ്തു. തന്റെ ഗുരുദക്ഷിണയാണ് ഈ സ്ഥാനമെന്നും ഏറ്റെടുക്കണമെന്നുമായിരുന്നു മോദിയുടെ അഭ്യര്‍ത്ഥന.\nഈ വര്‍ഷം ജൂലൈയിലാണ് രാഷ്ട്രപതി പ്രണബ് മുഖര്‍ജി സ്ഥാനമൊഴിയുന്നത്. രാജ്യത്തെ തലമുതിര്‍ന്ന രാഷ്ട്രീയപ്രവര്‍ത്തകരില് ഒരാളാണ് 89കാരനായ എല്.കെഅദ്വാനി. ആര്.എസ്.എസിലൂടെ രാഷ്ട്രീയ ജീവിതം ആരംഭിച്ച അദ്ദേഹം ബാബരി മസ്ജിദ് തകര്‍ത്ത കേസിലെ പ്രധാന കുറ്റാരോപിതനുമാണ്.\nമസ്ജിദ്് തകര്‍ത്ത കേസില് അദ്വാനിക്കെതിരെ ചുമത്തിയിരുന്ന ഗൂഢാലോചനക്കുറ്റം ഒഴിവാക്കിയ കീഴ്‌ക്കോടതി വിധി പുനഃപരിശോധിക്കുമെന്ന് ഈയിടെ സുപ്രീം കോടതി വ്യക്തമാക്കിയിരുന്നു. 1998-2004 കാലയളവിലെ വാജ്‌പേയി മന്ത്രിസഭയില് കേന്ദ്ര ആഭ്യന്തര മന്ത്രിയായിരുന്നു. 2002-2004 കാലയവളിലാണ് ഉപപ്രധാനമന്ത്രി പദം വഹിച്ചത്. നരേന്ദ്രമോദിയെ 2014ലെ ലോക്‌സഭാ തെരഞ്ഞെടുപ്പിലേക്കുള്ള പ്രധാനമന്ത്രി സ്ഥാനാര്‍ത്ഥിയായി പ്രഖ്യാപിക്കും വരെ പാര്‍ട്ടിയിലെ ഒന്നാമനായിരുന്നു അദ്വാനി.\nമോദിയുടെ പ്രധാനമന്ത്രി സ്ഥാനാര്‍ത്ഥിത്വ വേളയില് അദ്വാനി അതിനെതിരെ പരസ്യമായി രംഗത്തുവരികയും ചെയ്തിരുന്നു. എന്നാല് ബി.ജെ.പി അധികാരത്തിലെത്തിയതോടെ മോദി അദ്വാനിയെ ഒതുക്കി. പാര്‍ട്ടിയുടെ പ്രധാനപ്പെട്ട ഔദ്യോഗിക ഭാരവാഹിത്വങ്ങളില് നിന്നു പോലും നീക്കുകയും ചെയ്തു.\nഅതേസമയം, മാര്‍ഗനിര്‍ദേശക് എന്ന സ്ഥാനം അദ്ദേഹത്തിനു നല്‍കി പാര്‍ട്ടി യോഗങ്ങളിലേക്ക് അദ്വാനിയെ ക്ഷണിക്കുകയും ചെയ്തു. ബാബരി മസ്ജിദ് ധ്വംസനത്തിനു വേണ്ടി അദ്വാനി രൂപം നല്‍കിയ രാമജന്മഭൂമി പ്രസ്ഥാനത്തിന്റെ ഗുജറാത്തിലെ മുന്നണിപ്പോരാളിയായിരുന്നു മോദി.


മലേഗാവ് സ്ഫോടനം; കേണല് പുരോഹിത് സുപ്രീംകോടതിയില് – Chandrika Daily\nBy chandrika Friday April 28, 2017 17:16 pm\nമലേഗാവ് സ്ഫോടനം; കേണല് പുരോഹിത് സുപ്രീംകോടതിയില്\nന്യൂഡല്‍ഹി: ജാമ്യം അനുവദിക്കണമെന്നാവശ്യപ്പെട്ട് മലേഗാവ് സ്ഫോടനക്കസ് പ്രതി ലഫ്. കേണല് ശ്രീകാന്ത് പുരോഹിത് സുപ്രീംകോടതിയെ സമീപിച്ചു. കഴിഞ്ഞദിവസം ബോംബെ ഹൈക്കോടതി ജാമ്യം നിഷേധിച്ചതിനെ തുടര്‍ന്നാണിത്. എന്നാല് കേസിലെ…\nMumbai: Malegaon blast accused (L to R) Ajay Rahirkar, Lt Col Prasad Purohit and Rakesh Dhawade (behind the constable at the right) being produced atacourt in Mumbai on Friday. PTI Photo by Mitesh Bhuvad (PTI7_23_2010_000117A)\nന്യൂഡല്‍ഹി: ജാമ്യം അനുവദിക്കണമെന്നാവശ്യപ്പെട്ട് മലേഗാവ് സ്ഫോടനക്കസ് പ്രതി ലഫ്. കേണല് ശ്രീകാന്ത് പുരോഹിത് സുപ്രീംകോടതിയെ സമീപിച്ചു. കഴിഞ്ഞദിവസം ബോംബെ ഹൈക്കോടതി ജാമ്യം നിഷേധിച്ചതിനെ തുടര്‍ന്നാണിത്.\nഎന്നാല് കേസിലെ മുഖ്യപ്രതിയും ഹിന്ദുത്വ തീവ്രവാദി നേതാവുമായ സാധ്വി പ്രഗ്യാ സിങ് ഠാക്കൂറിന് കോടതി ജാമ്യം അനുവദിച്ചിരുന്നു.\nനേരത്തെ എന്.ഐ.എ പ്രത്യേക കോടതിയും പുരോഹിതിന് ജാമ്യം അനുവദിച്ചിരുന്നില്ല. ഹിന്ദുത്വ തീവ്രവാദ സംഘടനയായ അഭിനവ് ഭാരത് രൂപീകരിച്ച് ന്യൂനപക്ഷങ്ങളെ കേന്ദ്രീകരിച്ച് സ്ഫോടനം ആസൂത്രണം ചെയ്തെന്നാണ് ഇയാള്‍ക്കെതിരായ കുറ്റം. 2016ലാണ് കേസില് എന്.ഐ.എ കുറ്റപത്രം സമര്‍പ്പിച്ചത്.\nഇയാള് അഭിനവ് ഭാരത് രൂപീകരിച്ച് സൈനിക ചിട്ടയോടെ ക്ലാസെടുത്തെന്നും ഹിന്ദു രാഷ്ട്ര നിര്‍മിതിക്കായി പ്രവര്‍ത്തിക്കാന് ആഹ്വാനം ചെയ്തെന്നും കുറ്റപത്രം പറയുന്നു. 2008 സെപ്തംബര് 29നാണ് മുംബൈയില് നിന്ന് 270 കിലോമീറ്റര് അകലെയുള്ള മലേഗാവില് സ്ഫോടനമുണ്ടായത്. അന്ന് ഏഴുപേര് മരിക്കുകയും നിരവധി പേര്‍ക്ക് പരിക്കേല്‍ക്കുകയും ചെയ്തിരുന്നു.


കളിക്കാര്‍ക്ക് ഇഷ്ടമുള്ള ഭക്ഷണം കഴിക്കാം, ഹലാല് വിവാദത്തിനെതിരെ ബി സി സി ഐ -\nകളിക്കാര്‍ക്ക് ഇഷ്ടമുള്ള ഭക്ഷണം കഴിക്കാം, ഹലാല് വിവാദത്തിനെതിരെ ബി സി സി ഐ\nമുംബൈ: ഇന്ത്യന് ക്രിക്കറ്റ് താരങ്ങളുടെ ഭക്ഷണത്തില് ഹലാല് മാംസം ഉള്‍പ്പെടുത്തിയെന്ന റിപ്പോര്‍ട്ടുകളോട് പ്രതികരിച്ച് ബിസിസിഐ. പുറത്തുവന്ന റിപ്പോര്‍ട്ടുകള് വ്യാജമാണ് എന്ന് ബിസിസിഐ ട്രഷറര് അരുണ് ധുമാല് പറഞ്ഞു. എന്ത് കഴിക്കണമെന്നത് താരങ്ങളുടെ സ്വാതന്ത്ര്യമാണ്. അതില് ബോര്‍ഡ് ഇടപെടാറില്ല എന്നും അദ്ദേഹം ഇന്ത്യ ടുഡേയ്യ്ക്ക് നല്‍കിയ അഭിമുഖത്തില് വ്യക്തമാക്കി.\n‘ഡയറ്റിനെപ്പറ്റി ചര്‍ച്ച ചെയ്തിട്ടേയില്ല. അത്തരം നിര്‍ബന്ധബുദ്ധി കാണിക്കുകയുമില്ല. എങ്ങനെ ഇത്തരമൊരു ചര്‍ച്ച വന്നു എന്നത് പോലും അറിയില്ല. എന്റെ അറിവില് ഡയറ്റുമായി ബന്ധപ്പെട്ട മാര്‍ഗനിര്‍ദ്ദേശങ്ങള് നല്‍കിയിട്ടില്ല. താരങ്ങള്‍ക്ക് ഭക്ഷണ സ്വാതന്ത്ര്യമുണ്ട്. ബിസിസിഐക്ക് അതില് പങ്കില്ല. ചിലപ്പോള് ഏതെങ്കിലും താരങ്ങളുടെ തിരഞ്ഞെടുപ്പില് ഹലാല് ഉള്‍പ്പെട്ടിട്ടുണ്ടാവും. ഇത് ബിസിസിഐ നിര്‍ദ്ദേശമല്ല. എന്ത് കഴിക്കണം, കഴിക്കരുത് എന്ന് ബിസിസിഐ ഒരിക്കലും പറയാറില്ല. താരങ്ങള്‍ക്ക് അവരവരുടെ ഭക്ഷണം തിരഞ്ഞെടുക്കാം. സസ്യാഹാരിയോ മാംസാഹാരിയോ ആവുകയെന്നതും അവരവരുടെ ഇഷ്ടമാണ്.’ അരുണ് ധുമാല് പറഞ്ഞു.\nഇന്ത്യന് ക്രിക്കറ്റ് ടീമിന്റെ ഭക്ഷണ മെനുവില് ഹലാല് മാംസം നിര്‍ബന്ധമാക്കി എന്നായിരുന്നു വാര്‍ത്ത. ഭക്ഷണത്തില് പന്നിയിറച്ചിയും ബീഫും ഏതെങ്കിലും രൂപത്തില് കഴിക്കുന്നതിനും വിലക്കേര്‍പ്പെടുത്തി. വരാനിരിക്കുന്ന ഐസിസി ടൂര്‍ണമെന്റുകള്‍ക്ക് മുന്നോടിയായാണ് മെനു പുതുക്കിയത് എന്നും റിപ്പോര്‍ട്ടില് സൂചിപ്പിച്ചിരുന്നു. ഇതിനു പിന്നാലെ ബിസിസിഐക്കെതിരെ നിരവധി ആളുകള് സമൂഹമാധ്യമങ്ങളിലൂടെ രംഗത്തെത്തിയിരുന്നു.\nസിനിമയില് ചിത്രീകരിച്ചപോലെയല്ല തങ്ങളുടെ ജീവിതം ,ചുരുളിക്കാര്\nമോഫിയ പര്‍വീന്റെ ആത്മഹത്യ; ഭര്‍ത്താവും മാതാപിതാക്കളും അറസ്റ്റില്


Home KERALA പോലീസില് ചേരണമെന്ന ആഗ്രഹവുമായി കഠിനാധ്വാനം ചെയ്യുന്ന അഭിജിത്തിനൊപ്പം കേരളാ പോലീസ്\nഅഭിജിത്തിന്‍റെ ആഗ്രഹത്തിന് ഒപ്പം ചേര്‍ന്ന് കേരളാ പോലീസ്. മീന് വില്‍പ്പനയില് അമ്മൂമ്മയെ സഹായിക്കുന്ന പതിനൊന്നു വയസുകാരന് അഭിജിത്തിന്‍റെ പോലീസ് മോഹം മാധ്യമങ്ങള് വഴി അടുത്തദിവസങ്ങളിലാണ് നാടറിഞ്ഞത്. പോലീസില് ചേരണമെന്ന ആഗ്രഹവുമായി കഠിനാധ്വാനം ചെയ്യുന്ന ഈ കുരുന്നിനെ സംസ്ഥാന പോലീസ് മേധാവി അനില്‍കാന്ത് പോലീസ് ആസ്ഥാനത്ത് വിളിച്ചുവരുത്തി അനുമോദിച്ചു.\nതിരുവല്ലം പുഞ്ചക്കരി തമ്പുരാന്‍മുക്ക് സ്വദേശി സുധാദേവിയുടെ ചെറുമകനാണ് ഏഴാം ക്ലാസ് വിദ്യാര്‍ത്ഥിയായ അഭിജിത്. ചെറുപ്പത്തിലെതന്നെ മാതാപിതാക്കള് ഉപേക്ഷിച്ച അഭിജിത്തിനെയും എട്ടാം ക്ലാസ് വിദ്യാര്‍ത്ഥിനിയായ സഹോദരിയെയും പോറ്റുന്നത് സുധാദേവിയാണ്. പുലര്‍ച്ചെ നാലുമണിക്ക് മീന് കച്ചവടത്തിനിറങ്ങുന്ന അമ്മൂമ്മയെ തന്നാലാവും വിധം സഹായിക്കുകയാണ് അഭിജിത്. വിഴിഞ്ഞത്ത് നിന്ന് മീന് എടുത്ത് അമ്മൂമ്മ മടങ്ങിയെത്തിയാല് ആറ് മണിയോടെ കുഞ്ഞ് അഭിജിത്തും സൈക്കിളില് വീട്ടില് നിന്ന് പുറപ്പെടും. വീടുകളില് മീന് ആവശ്യമുണ്ടോ എന്ന് തിരക്കും. മീന്‍കുട്ട സൈക്കിളിന് പുറകില് വച്ച് അമ്മൂമ്മയോടൊപ്പം ആവശ്യക്കാരുടെ അടുത്തേയ്ക്ക്. കച്ചവടമൊക്കെ കഴിഞ്ഞ് വീട്ടിലെത്തിയാല് പിന്നെ പഠനം. രാത്രിയില് ഓണ്‍ലൈന് ക്ലാസ്. ഇതാണ്പഠിച്ച് ഒരു പോലീസ് ഉദ്യോഗസ്ഥനാകാന് അഭിജിത്തിനെ ഉപദേശിച്ച സംസ്ഥാന പോലീസ് മേധാവി കുട്ടിക്ക് പോലീസിന്‍റെ വകയായി ഒരു ലാപ്ടോപ്പ് സമ്മാനിച്ചു. പോലീസ് സമ്മാനിച്ച സേനയുടെ പ്രത്യേക നിറത്തിലുളള യൂണിഫോം ധരിച്ചാണ് അഭിജിത് പോലീസ് ആസ്ഥാനത്തെത്തിയത്.\nPrevious articleഅശ്വതിശ്രീകാന്തിനായി വളകാപ്പ് ചടങ്ങ് ഒരുക്കി സഹതാരങ്ങൾ\nNext articleകൊവിഡ് പ്രതിരോധം;  സംസ്ഥാനത്ത് വ്യാഴം വെള്ളി ദിവസങ്ങളിൽ കൂട്ടപരിശോധന, 3.75 ലക്ഷം പേരെ പരിശോധിക്കും\nകൊച്ചി മെട്രോ യാത്രാ നിരക്ക് പകുതിയാക്കി കുറച്ചു ; ഇളവ് ഈ മാസം 20 മുതല്\nപെരുമഴയത്തെ കുത്തൊഴുൽക്കിൽപ്പെട്ട കാറിനുള്ളിലെ 68കാരനെ ചില്ലെറിഞ്ഞ് പൊട്ടിച്ച് രക്ഷപെടുത്തി ഓട്ടോഡ്രൈവർ\nഎന്നെക്കാൾ മൂത്ത എന്റെ ആദ്യത്തെ ചോറു പാത്രം; ചിത്രവുമായി രമേശ് പിഷാരടി\nബിഗ്‌ബോസും രജിത്തും ഒത്തുകളിച്ച ഒരു സീക്രട്ട് ടാസ്ക് നാടകം പൊളിയുന്നു; ഒഴിവാക്കാൻ പറ്റാത്ത എന്തോ ഒന്നിന് രജിത്തിന് പുറത്തുപോയെ...\nകഴുതുരുട്ടി ആറ്റിൽ ഗുളികകളും സിറപ്പും ഉപേക്ഷിച്ച നിലയിൽ ; ശുദ്ധജലത്തിൽ കലർന്നാൽ ഗുരുതരമായ ആരോഗ്യ പ്രശ്നങ്ങൾ\nഓണം പ്രമാണിച്ച് സംസ്ഥാനത്തെ കടകള്‍ക്ക് നിയന്ത്രണങ്ങളില് ഇളവ്


ഫഹദും സൗബിനും ഒപ്പം ദർശന രാജേന്ദ്രനും; 'ഇരുൾ' ടൈറ്റിൽ പോസ്റ്റർ പങ്കുവെച്ച് മമ്മൂട്ടി -\nHome Entertainment ഫഹദും സൗബിനും ഒപ്പം ദർശന രാജേന്ദ്രനും; ‘ഇരുൾ’ ടൈറ്റിൽ പോസ്റ്റർ പങ്കുവെച്ച് മമ്മൂട്ടി\nമലയാളികളുടെ പ്രിയതാരങ്ങളായ ഫഹദ് ഫാസിലും സൗബിൻ സാഹിറും ഒന്നിക്കുന്ന പുതിയ സിനിമയാ ഒരുങ്ങുന്നു. ‘ഇരുൾ’ എന്ന് പേരിട്ടിരിക്കുന്ന ചിത്രം സംവിധാനം ചെയ്യുന്നത് നസീഫ് യൂസഫ് ഇസുദ്ധീനാണ്. ഇപ്പോഴിതാ ചിത്രത്തിന്റെ ടൈറ്റിൽ പോസ്റ്റർ പങ്കുവെച്ചിരിക്കുന്നയാണ് മമ്മൂട്ടി. ആന്റോ ജോസഫ് ഫിലിം കമ്പനിയും പ്ലാൻ ജെ സ്റ്റുഡിയോയും സംയുക്തമായി നിർമിക്കുന്ന ചിത്രം കൊവിഡ് മാനദണ്ഡങ്ങൾ പാലിച്ചുകൊണ്ട് കുട്ടിക്കാനത്താണ് ചിത്രീകരണം ആരംഭിച്ചിരുന്നു. ക്യാമറ ജോമോൻ ടി ജോൺ, പ്രോജെക്ട് ഡിസൈനർ ബാദുഷ എന്നിവരുമാണ് നിർവഹിക്കുന്നത്.\nചിത്രത്തിൽ മുഖ്യ കഥാപാത്രമായി ദർശന രാജേന്ദ്രനും അഭിനയിക്കുന്നുണ്ട്. അതേസമയം ദർശനും ഫഹദ് ഫാസിലും ഒന്നിച്ച സി യൂ സൂൺ മികച്ച പ്രേക്ഷക സ്വീകാര്യത നേടിയിരുന്നു. മഹേഷ് നാരായണൻ ഒരുക്കിയ ചിത്രം ആമസോൺ പ്രൈമിലൂടെയാണ് റിലീസ് ചെയ്തത്. ചിത്രത്തിൽ റോഷൻ മാത്യുവും ചിത്രത്തിൽ മുഖ്യകഥാപാത്രത്തെ അവതരിപ്പിക്കുന്നുണ്ട്.\nRead also:നഗരത്തിന്റെ തിരക്ക് വേണ്ട, മക്കൾക്ക് ആരോഗ്യകരമായ ജീവിതസാഹചര്യം ഒരുക്കണം; കാടിനരികെ താമസമാക്കി ഒരു കുടുംബം\nഅതേസമയം ഫഹദിനെ നായകനാക്കി മഹേഷ് നാരായണൻ ഒരുക്കുന്ന മറ്റൊരു ചിത്രമാണ് മാലിക്. 25 കോടി മുതൽ മുടക്കിൽ ഒരുങ്ങുന്ന ചിത്രമാണ് മാലിക്. ചിത്രത്തിന് വേണ്ടിയുള്ള ഫഹദിന്റെ ലുക്കും ചലച്ചിത്ര ലോകത്ത് ഏറെ ചർച്ചകൾക്ക് വഴിതെളിച്ചിരുന്നു. ഈ സിനിമയ്ക്കായി 20 കിലോയോളമാണ് ഫഹദ് കുറച്ചത്. ചിത്രത്തിൽ 57 വയസുകാരന്റെ വേഷത്തിലാണ് ഫഹദ് ഫാസിൽ എത്തുന്നത്. തുറയിലാശാനായാണ് ഫഹദ് ചിത്രത്തിൽ എത്തുന്നത്. സുലൈമാൻ എന്നാണ് കഥാപാത്രത്തിന്റെ പേര്. തുറയുടെ നായകനായാണ് തുറയിലുള്ളവർ ഇയാളെ കാണുന്നത്. ‘ജാക്ക് ആൻഡ് ജിൽ’, ജൂതൻ, കള്ളൻ, വെള്ളരിക്കാ പട്ടണം തുടങ്ങിയ ചിത്രങ്ങളാണ് സൗബിന്റെതായി ഒരുങ്ങുന്നത്.\nStory Highlights: Irul movie title poster


കോൺഗ്രസ് വിട്ട് സി.പി.എമ്മിൽ ചേർന്നു | 25Jan2021\nമാന്നാർ : മാന്നാറിൽ 28 കുടുംബങ്ങൾ കോൺഗ്രസ് വിട്ട് സി.പി.എമ്മിൽ ചേർന്നു. ഗ്രാമപ്പഞ്ചായത്ത് വൈസ് പ്രസിഡന്റ് സുനിൽ ശ്രദ്ധേയത്തിന്റെ നേതൃത്വത്തിലാണ് ഇവർ സി.പി.എമ്മിലേക്ക് മാറിയത്.\nപഞ്ചായത്ത് തിരഞ്ഞെടുപ്പിൽ 11-ാം വാർഡിൽ യു.ഡി.എഫ്. സ്ഥാനാർഥിയായി വിജയിച്ച സുനിൽ ശ്രദ്ധേയം, പ്രസിഡന്റ് തിരഞ്ഞെടുപ്പിൽ സി.പി.എമ്മിന് വോട്ട്ചെയ്ത് എൽ.ഡി.എഫിന് ഭരണം നേടിക്കൊടുത്തിരുന്നു. കൂടാതെ പഞ്ചായത്ത് വൈസ് പ്രസിഡന്റായി തിരഞ്ഞെടുക്കപ്പെടുകയും ചെയ്തു.\n13-ാം വാർഡിൽ യു.ഡി.എഫ്. സ്ഥാനാർഥിയായിരുന്ന കോൺഗ്രസ് മണ്ഡലം വൈസ് പ്രസിഡന്റ് റെജി വർഗീസ് ഉൾപ്പെടെയുള്ളവരും കുടുംബാംഗങ്ങളുമാണ് സി.പി.എമ്മിൽ ചേർന്നത്. ഇവരെ സി.പി.എം. ജില്ലാ സെക്രട്ടേറിയറ്റംഗം എ. മഹേന്ദ്രൻ സ്വീകരിച്ചു.\nഏരിയ സെക്രട്ടറി പ്രൊഫ. പി.ഡി. ശശിധരൻ, ജില്ലാ കമ്മിറ്റിയംഗം പുഷ്പത മധു, ജി. രാമകൃഷ്ണൻ, പി.എൻ. ശെൽവരാജൻ, ബി.കെ. പ്രസാദ്, കെ.എം. സഞ്ജുഖാൻ, കെ.എം. അശോകൻ, ടി.വി രത്നകുമാരി, വി.ആർ. ശിവപ്രസാദ് തുടങ്ങിയവർ പ്രസംഗിച്ചു.


പേരിനോട് നീതി പുലർത്തുന്ന ത്രില്ലർ അനുഭവം പ്രേക്ഷകന് സമ്മാനിച്ച് ചുഴൽ – CinemaDaddy\nHome»News»Malayalam»പേരിനോട് നീതി പുലർത്തുന്ന ത്രില്ലർ അനുഭവം പ്രേക്ഷകന് സമ്മാനിച്ച് ചുഴൽ\nപേരിനോട് നീതി പുലർത്തുന്ന ത്രില്ലർ അനുഭവം പ്രേക്ഷകന് സമ്മാനിച്ച് ചുഴൽ\nBy webadmin July 19, 2021 No Comments1 Min Read\nChuzhal movie providesathriller experience\nനക്ഷത്ര പ്രൊഡക്ഷൻസിന്റെ ബാനറിൽ നിഷ മഹേശ്വരൻ നിർമ്മിച്ചു നവാഗതനായ ബിജു മാണി തിരക്കഥയെഴുതി സംവിധാനം ചെയ്ത ചുഴൽ നീ സ്ട്രീം ഓൺലൈൻ പ്ലാറ്റ്ഫോമിലൂടെ കഴിഞ്ഞ ദിവസമാണ് റീലീസായത്. പേരു സൂചിപ്പിക്കുന്നത് പോലെ തന്നെ ഒരുതരം ചുഴിയിൽ പെട്ടു തിരിയും മട്ടിലുള്ളൊരു ത്രില്ലർ ചിത്രം തന്നെയാണ് ചുഴൽ.\nഅഞ്ച് സുഹൃത്തുക്കളുടെ ഒരു യാത്രയും അതിനിടയിൽ സംഭവിക്കുന്ന അവിചാരിതമായ കാര്യങ്ങളുമാണ് ചുഴലിന്റെ പ്രമേയം. ജാഫർ ഇടുക്കി, ആർജെ നിൽജ, എബിൻ മേരി, ശ്രീനാഥ് ഗോപിനാഥ്, ഗസൽ അഹമ്മദ്, സഞ്ജു പ്രഭാകര് എന്നിവരാണ് പ്രധാനവേഷത്തിൽ അഭിനയിച്ചിരിക്കുന്നത്. ഒരു സുഹൃത്തിന്റെ കല്യാണത്തിൽ പങ്കെടുക്കുവാനായി ഇടുക്കിയിലേക്ക് യാത്ര തിരിക്കുന്ന അഞ്ചു സുഹൃത്തുക്കളും യാത്രയ്ക്കിടയിൽ അവിചാരിതമായി അവർക്ക് ഒരു ദിവസം അവിടെ താമസിക്കേണ്ടി വരികയും അവിടെ വച്ച് നേരിടേണ്ടി വരുന്ന അവിചാരിതമായ ചില സംഭവങ്ങളുമാണ് ചുഴലിന്റെ സാരം.\nസിനിമയുടെ തുടക്കം മുതൽ ഒരുതരം ത്രില്ലിംഗ് സ്വഭാവം നിലനിർത്തി മുന്നേറുന്ന ചുഴൽ ക്ലൈമാക്സിലേക്ക് എത്തുന്നത് വരെ ഒരു സീറ്റ് എഡ്ജ് അനുഭവം തന്നെയാണ് നൽകുന്നത്. ചുഴൽ സൃഷ്ടിക്കുന്ന ദുരൂഹതയിൽ ഹൈറേഞ്ചിന്റെ മനോഹരവും ഭീതിതരവുമായ കാഴ്ച്ചകൾ അടയാളപ്പെടുത്തുന്നതിൽ സാജിദ് നാസറിന്റെ ഛായാഗ്രഹണം വഹിച്ചിരിക്കുന്ന പങ്ക് ഒട്ടും ചെറുതല്ല. അമർ നാദ് ചിത്രസംയോജനം നിർവ്വഹിച്ചിരിക്കുന്ന ചുഴലിൽ വിനീത് ശ്രീനിവാസൻ്റെ ഹൃദയം സിനിമയുടെ സംഗീത സംവിധായകൻ ഹിഷാം അബ്ദുൾ വഹാബാണ് പശ്ചാത്തല സംഗീതവും ഒരുക്കിയിരിക്കുന്നത്. കോവിഡ് രണ്ടാം തരംഗത്തിന് ശേഷം റിലീസ് ആയിരിക്കുന്ന ചുഴൽ എല്ലാത്തരം പ്രേക്ഷകരെയും തൃപ്തിപ്പെടുത്തുന്ന ത്രിൽ അടിപ്പിക്കുന്നൊരു അനുഭവമായി മാറുന്നുണ്ട്. തീർച്ചയായും കണ്ടിരിക്കേണ്ട ചലച്ചിത്രാനുഭവം. എഴുപതു രൂപ മുടക്കിൽ അടുത്ത അഞ്ചു ദിവസത്തേക്ക് നീസ് സ്ട്രീമിൽ പ്രേക്ഷകർക്ക് ചുഴൽ കാണാവുന്നതാണ്.\nChuzhal movie providesathriller experience പേരിനോട് നീതി പുലർത്തുന്ന ത്രില്ലർ അനുഭവം പ്രേക്ഷകന് സമ്മാനിച്ച് ചുഴൽ


മമ്പറം ഹയർ സെക്കൻററി സ്കൂളധ്യാപകൻ ട്രെയിൻ തട്ടി മരിച്ചു…\nWednesday, 22 September 2021 11:03:24 PM\nഅധ്യാപകൻ ട്രെയിൽ തട്ടി മരിച്ചു. തലശ്ശേരി രണ്ടാം ഗേറ്റിന് സമീപം വച്ച് 12 മണിയോടെയാണ് സംഭവം. കൈവേലി വണ്ണാത്തിപ്പൊയിൽ സ്വദേശിയും തലശ്ശേരി മമ്പറം ഹയർ സെക്കണ്ടറി സ്കൂൾ അധ്യാപകനുമായ വെണ്ടേങ്ങോട്ട് ചാലിൽ ബാബു (51 ) ആണ് മരിച്ചത്. അഛൻ: കുട്ടി.\nഭാര്യ: അനു(അധ്യാപിക മീഞ്ചന്ത രാമകൃഷ്ണ മിഷൻ സ്കൂൾ)\nമക്കൾ: അദ്വൈദ്, അഥർവ്വ്.\nസഹോദരങ്ങൾ: ബാലൻ, രാജൻ, (റിട്ട.അധ്യാപകൻ നിടുമണ്ണൂർ എൽ.പി.)ചന്ദ്രി(കായക്കൊടി പഞ്ചായത്ത്. )


ജോസ് കെ മാണി വെട്ടില് | Malayali Express\nHomeKeralaജോസ് കെ മാണി വെട്ടില്\nജോസ് കെ മാണി വെട്ടില്\nഎല്‍ഡിഎഫിലേക്കു പോകുകയും ഭരണത്തിന്റെ ഭാഗമാകുകയും ചെയ്ത ജോസ് കെ മാണി വെട്ടിലായി. മധുരിച്ചിട്ടു ഇറക്കാനും കയ്യിച്ചിട്ടുതുപ്പാനും കഴിയാത്ത അവസ്ഥയിലാണ് ഇപ്പോള്. സംസ്ഥാന സര്‍ക്കാരും പിണറായിവിജയനും പറയുന്നതു സമ്മതിക്കാതെ അവരെ പിന്തുണയ്ക്കാതെ മുന്നോട്ടു പോകാന് സാധിക്കാത്ത അവസ്ഥ. നിയമസഭയിലെ കയ്യാങ്കളി വിഷയം തന്നെ ഉദാഹരണം. ജോസ് കെ മാണിയ്ക്കു സ്വന്തം പിതാവിനെ പോലും തഴയേണ്ടിവന്നിരിക്കുന്നു. അഴിമതിക്കാരനായ കെ.എം.മാണി ബജറ്റ് അവതരിപ്പിക്കുന്നതായിരുന്നു അന്നത്തെ പ്രതിപക്ഷത്തിന്റെ വിഷയം. മുഖ്യമന്ത്രി ഉമ്മന്‍ചാണ്ടിയും മറ്റു മന്ത്രിമാരും നിയമസഭയ്ക്കുള്ളില് പ്രവേശിപ്പിക്കുന്നതിനെ പ്രതിപക്ഷം തടഞ്ഞില്ല. തടയാന് ശ്രമിച്ചതു കെ.എം.മാണിയെ മാത്രം. മാണിയെ ഏറ്റവും അധികം പ്രാവശ്യം കള്ളനെന്നു വിളിച്ചതും ഈ പ്രതിപക്ഷമാണ്. അവസാനം ഈ പ്രതിപക്ഷം ഭരണകക്ഷിയായപ്പോള് കേസായി.\nഅഴിമതിക്കാരനായ കെ.എം.മാണിയ്‌ക്കെതിരേയുള്ള സമരമായി സുപ്രീംകോടതിയില് ആദ്യം എത്തി. എന്നിട്ടും ജോസ് കെമാണിക്കു ഒരക്ഷരം സംസാരിക്കാന് പോലും സാധിച്ചില്ല. കെ.എം.മാണിയെ അപമാനിച്ചെന്നു ഇപ്പോഴത്തെ പ്രതിപക്ഷം പറഞ്ഞിട്ടും ചിരിച്ചുകൊണ്ടുനിന്ന നല്ല മകനാണ് ജോസ് കെ മാണി.\nജോസ് കെ മാണിക്കു ഇതു പോലൊരു കെണി കിട്ടാനില്ല. രാഷ്ട്രീയനേട്ടം മാത്രം നോക്കിയുള്ള ഓട്ടത്തിലാണ് ജോസ് കെ മാണി. അന്നു എംഎല്‍എയായിരുന്ന ശിവന്‍കുട്ടിയാണ് താണ്ഡവ നൃത്തം നടത്തി അക്രമത്തിനു നിയമസഭയില് നേതൃത്വം നല്കിയത്. എന്നിട്ടും ശിവന്‍കുട്ടിയെ പിന്തുണക്കുന്ന ജോസിനെയാണ് കേരള ംകണ്ടത്.\nറോഷി അഗസ്റ്റിന് ഇപ്പോള് മന്ത്രിയാണ്. ജോസ് കെമാണി ശക്തമായ അഭിപ്രായം പറഞ്ഞാല് എല്‍ഡിഎഫില് നിന്നും പുറത്തു പോകേണ്ടിവരും. അപ്പോള് റോഷി വന്നില്ലെങ്കില് പാര്‍ട്ടി പിളരും. കുറച്ചു പേര് റോഷിക്കൊപ്പം എല്‍ഡിഎഫില് നില്ക്കും. അധികാരത്തിനും പദവിക്കും വേണ്ടി സ്വന്തം പാര്‍ട്ടികളെ മറക്കുന്നവരായി നമ്മുടെ നേതാക്കള് മാറി കഴിഞ്ഞു.\nPrevious articleജാവലിൻ ത്രോയിൽ നീരജ് ഫൈനലിൽ – ബോക്സിങ്ങിൽ ലാവ്‌ലിനക്ക് ഇന്ന് സെമിഫൈനൽ\nNext articleഡെൽറ്റ പ്ലസ് വകഭേദത്തിനെതിരെ കോവാക്സിന്റ ഫലപ്രാപ്തി – പഠന ഫലം വ്യക്തമാക്കുന്നത്


പറവ കിടിലനായി പാറി പറക്കും, ഒപ്പം സൗബിനും ദുല്‍ഖറിനും ഇത് നല്ലകാലം! പറവയുടെ റിവ്യൂ വായിക്കാം.. | Dulquer Salmaan's Parava Movie Review - Malayalam Filmibeat\n» പറവ കിടിലനായി പാറി പറക്കും, ഒപ്പം സൗബിനും ദുല്‍ഖറിനും ഇത് നല്ലകാലം! പറവയുടെ റിവ്യൂ വായിക്കാം..\nUpdated: Thursday, September 21, 2017, 17:40 [IST]\nഅന്‍വര് റഷീദ്, ഷൈജു ഉണ്ണി എന്നിവര് ചേര്‍ന്ന് അന്‍വര് റാഷീദ് എന്റര്‍ടെയിന്‍മെന്റിന്റെ ബാനറിലാണ് ചിത്രം നിര്‍മ്മിച്ചിരിക്കുന്നത്. സെപ്റ്റംബര് 21 തിയറ്ററുകളിലേക്കെത്തിയ സിനിമ 175 സ്‌ക്രീനുകളില് മാത്രമാണ് പ്രദര്‍ശനം നടത്തുന്നതെങ്കിലും പ്രതീക്ഷകളെ വാനോളം ഉയരത്തിലെത്തിക്കാന് കഴിയുമെന്നാണ് ആദ്യം പുറത്ത് വരുന്ന പ്രതികരണങ്ങളില് നിന്നും വ്യക്തമാവുന്നത്.\nഇതാണ് ഞങ്ങ പറഞ്ഞ് സിനിമ\nകൊച്ചി ചുറ്റിപറ്റി തയ്യാറാക്കുന്ന സിനിമകളെല്ലാം സൂപ്പര് ഹിറ്റാണ്. ആ പട്ടികയിലേക്കാണ് പറവയുടെ കടന്ന് വരവും. ചിത്രം പ്രധാനമായും മട്ടാഞ്ചേരിയെ ചുറ്റിപറ്റിയായിരുന്നു ചിത്രീകരിച്ചിരുന്നത്. എന്നാല് കുറ്റകൃത്യങ്ങളുടെ കഥ പറയാനില്ലാത്തത് കൊണ്ട് ഇതുവരെ മലയാള സിനിമ കാണാത്ത മട്ടാഞ്ചേരിയുടെ മുഖമാണ് ചിത്രത്തിലൂടെ കാണിക്കുന്നത്.\nപ്രാവു വളര്‍ത്തല് പാഷനായി വളരുന്നതിനൊപ്പം അവരുടെ ജീവിതത്തിന്റെ ഭാഗവുമായി മാറുന്നു. ഒപ്പം പറവകളി നാട്ടിലെ പ്രധാന വിനോദമായി മാറിയിരിക്കുകയാണ്. പറവകളി മത്സരം വലിയൊരു ഉത്സവമാണ്. മത്സരത്തില് ഏറ്റവുമധികം പ്രാവുകള് പറന്ന് പൊങ്ങിയതിന് ശേഷം തിരികെ എത്തുന്നതാണ് മത്സരത്തിന്റെ ചട്ടം. അവരാണ് അതില് വിജയിക്കുന്നത്.\nസൗബിന് ഷാഹിറിന്റെ സംവിധാനം\nDulquer Salmaan's Parava Movie Review


ചാംപ്യന്‍സ് ലീഗില് ടോട്ടന്‍ഹാമിനെതിരേ ബയേണിന് ഏഴ് ഗോള് ജയം\nThu Jun 04 2020 14:48:26 GMT+0530 (India Standard Time)\nഗ്രൂപ്പ് ബിയില് നടന്ന മല്‍സരത്തില് ജര്‍മന് ക്ലബ്ബ് ബയേണ് മ്യൂണിക്കാണ് ഇംഗ്ലീഷ് ക്ലബ്ബിനെ രണ്ടിനെതിരേ ഏഴ് ഗോളിന് തോല്‍പ്പിച്ചത്. മുന് ആഴ്‌സണല് താരം സെര്‍ജ് ഗനാബ്രി നേടിയ നാല് ഗോളാണ് ബയേണിന് വമ്പന് ജയമൊരുക്കിയത്.\nNSH2 Oct 2019 3:50 AM GMT\nമ്യൂണിക്ക്: ചാംപ്യന്‍സ് ലീഗിലെ രണ്ടാം റൗണ്ട് മല്‍സരത്തില് കഴിഞ്ഞ വര്‍ഷത്തെ റണ്ണേഴ്‌സ് അപ്പായ ടോട്ടന്‍ഹാമിന് ഞെട്ടിക്കുന്ന തോല്‍വി. ഗ്രൂപ്പ് ബിയില് നടന്ന മല്‍സരത്തില് ജര്‍മന് ക്ലബ്ബ് ബയേണ് മ്യൂണിക്കാണ് ഇംഗ്ലീഷ് ക്ലബ്ബിനെ രണ്ടിനെതിരേ ഏഴ് ഗോളിന് തോല്‍പ്പിച്ചത്. മുന് ആഴ്‌സണല് താരം സെര്‍ജ് ഗനാബ്രി നേടിയ നാല് ഗോളാണ് ബയേണിന് വമ്പന് ജയമൊരുക്കിയത്. ഗനാബ്രി 53, 55, 83, 88 മിനിറ്റുകളിലാണ് ഗോള് നേടിയത്.\nലെവന്‍ഡോവസകി (45, 87) ഇരട്ട ഗോള് നേടി. കിമിച്ച് (15) ബയേണിന് വേണ്ടി ഒരു ഗോളും നേടി. മല്‍സരത്തില് സണ് ഹേയുങ് മിന്നന്റെ 12ാം മിനിറ്റിലെ ഗോളോടെ ടോട്ടന്‍ഹാമാണ് മുന്നിലെത്തിയത്. തുടര്‍ന്ന് കിമ്മിച്ചിലൂടെ ബയേണ് ഗോള് വേട്ടയ്ക്ക് തുടക്കമിടുകയായിരുന്നു. ഹാരി കാനെ (61) യാണ് സ്പര്‍സിന്റെ രണ്ടാം ഗോള് നേടിയത്. ആദ്യമല്‍സരത്തില് സ്പര്‍സിന് ഒളിമ്പിയാകോസിനെതിരേ സമനിലയായിരുന്നു. ഗ്രൂപ്പ് ബിയില് നടന്ന മറ്റൊരു മല്‍സരത്തില് റെഡ് സ്റ്റാര് ബെല്‍ഗ്രേഡ് 3-1ന് ഒളിമ്പിയാക്കോസിനെ തറപറ്റിച്ചു.\nഗ്രൂപ്പ് എയില് നടന്ന മല്‍സരത്തില് മൊറോ ഇക്കാര്‍ഡിയുടെ ഗോളോടെ പിഎസ്ജി തുര്‍ക്കി ക്ലബ്ബായ ഗലാറ്റസറെയൊ എതിരില്ലാത്ത ഒരു ഗോളിന് തോല്‍പ്പിച്ചു. ഗ്രൂപ്പില് നടന്ന മറ്റൊരു തകര്‍പ്പന് മല്‍സരത്തില് റയല് മാഡ്രിഡിനെ ബെല്‍ജിയം ക്ലബ്ബ് ബ്രൂജെസ് 2-2 സമനിലയില് പിടിച്ചുകെട്ടി. ഡെന്നിസ്, വോര്‍മെര് എന്നിവരുടെ ഗോളിലൂടെ മുന്നിലെത്തിയ ബ്രൂജെസിന് മുന്നില് സ്പാനിഷ് വമ്പന്‍മാര് പതറുകയായിരുന്നു. തുടര്‍ന്ന് രണ്ടാം പകുതിയില് റാമോസ്, കാസിമറോ എന്നിവരിലൂടെ റയല് തിരിച്ചുവരികയായിരുന്നു.\nSerge Gnabry scores four as Bayern Munich humiliate Tottenham\nലോക്ക് ഡൗണ് ഇംപാക്റ്റ്: ലോക സൈക്കില് ദിനത്തില് അറ്റ്‌ലസ് സൈക്കിള് കമ്പനി അടച്ചുപൂട്ടി; തൊഴില് നഷ്ടപ്പെട്ടത് 700 പേര്‍ക്ക്


ചെങ്ങോട്ടുകാവ്: കൊണ്ടംവള്ളി അയ്യപ്പക്ഷേത്രം\nഅതിപുരാതനത്വം കല്‍പ്പിക്കാവുന്ന മറ്റൊരു ക്ഷേത്രമാണ് കൊണ്ടംവള്ളി. ഹരിഹരപുത്രനായ അയ്യപ്പനാണ് ഇവിടുത്തെ പ്രതിഷ്‌ഠ. ഇതിനടുത്ത് മാക്കണ്ടാരി എന്നൊരു പറമ്പുണ്ട്. അവിടെയായിരുന്നത്രെ മാര്‍ക്കണ്ഡേയമഹര്‍ഷി തപസ്സുചെയ്‌തിരുന്നത്. മഹര്‍ഷിയുടെ ഹോമകുണ്ഡത്തില്‍നിന്ന് സ്വയംഭൂവായി പ്രത്യക്ഷപ്പെട്ടതാണ് ഇവിടുത്തെ അയ്യപ്പന് എന്നു വിശ്വസിക്കപ്പെടുന്നു. വളരെക്കാലം ജനവാസമില്ലാതെ കാടുകയറിക്കിടന്ന ഈ പ്രദേശത്തെ ഒരു സ്‌ത്രീ ഒരു ദിവസം പുല്ലരിയുമ്പോള് അരിവാള് മൂര്‍ച്ചകൂട്ടാന് ഒരു കല്ലിന്മേല് ഉരച്ചു. പെട്ടന്ന് അതില്‍നിന്ന് രക്തമൊഴുകാന് തുടങ്ങി. പരിഭ്രാന്തയായ ആ സ്‌ത്രീ ഇന്ന് പുളിയോട്ട് എന്ന് വിളിക്കുന്ന പുതുക്കുടി ഇല്ലത്ത് ഓടിച്ചെന്ന് അന്തര്‍ജ്ജനത്തോട് വിവരം പറഞ്ഞു. അപ്പോള് അവിടെ പുരുഷന്മാരാരും ഇല്ലാത്തതിനാല് അന്തര്‍ജ്ജനം വേഗം മേപ്പാട്ടില്ലത്തെ തെക്കെ പുരയിലേക്ക് ചെന്നു. ആ ഇല്ലത്തെ പുരുഷന്മാരും പുറത്തുപോയിരുന്നു. അവിടുത്തെ അന്തര്‍ജ്ജനം വേഗം പോയി മുങ്ങിക്കുളിച്ചുവന്ന് വടക്കിനിയില് ഈചൈതന്യത്തെ സങ്കല്‍പ്പിച്ചു. പിന്നീട് വിവരം അറിഞ്ഞ് എടവലത്തില്ലത്ത് നമ്പൂതിരിയും പുതുക്കിടി ഇല്ലത്ത് നമ്പൂതിരിയും കൂടിവന്ന് ദൈവചൈതന്യമാണെന്ന് മനസ്സിലാക്കി മേപ്പാട്ടില്ലത്തെ നമ്പൂതിരുയെക്കൊണ്ട് പൂജകഴിപ്പിച്ചു. നുച്ചരിപൊടിച്ച് ശര്‍ക്കര ചേര്‍ത്ത് ഇലയില് വെച്ച് ചുട്ടെടുത്ത് അടയായിരുന്നു ആദ്യനിവേദ്യം. ഇതുമൂലമാണെത്രെ ഈ ക്ഷേത്രത്തിലിപ്പോഴും മേപ്പാട്ട് നമ്പൂതിരി ശാന്തിചെയ്യുന്നതും അയ്യപ്പന്റെ ഇഷ്ടനിവേദ്യം അടയായതും.\nനാലമ്പലത്തിനുള്ളിലെ കരിങ്കല്ലില് നിര്‍മ്മിച്ച ഗര്‍ഭഗൃഹത്തില് ഒരു കുഴിയിലാണ് വിഗ്രഹം പ്രതിഷ്‌ഠിച്ചിരിക്കുന്നത്. വലിയൊരു ഹോമകുണ്ഡത്തില് നിന്ന് സ്വയംഭൂവായി പ്രത്യക്ഷപ്പെട്ട പോലെ ഇതുകാണപ്പെടുന്നു. വലതുകൈ വലത്തെ തുടയില് മലര്‍ത്തിവെച്ച് ഇടതുകൈ ഇടത്തെതുടയില് കമഴ്‌ത്തി പൂണുനലുമുട്ട് ഇരിക്കുന്ന അവസ്ഥയിലാണ് വിഗ്രഹമുള്ളത്. മുന്‍ചുമരില് ഇരുവശത്തുമായി കരിങ്കല്ലില് തന്നെ കൊത്തിയുണ്ടാക്കിയ ദ്വാരപാലകന്മാരുടെ പ്രതിമകള് അതിമനോഹരം എന്നേപറഞ്ഞുകൂടൂ. ചുമരുകളിലെല്ലാം വിവിധ കൊത്തുപണികളുണ്ട്. കല്ലുകള് കുമ്മായമോ സിമന്റോ ചേര്‍ക്കാതെ ഉരച്ചുചേര്‍ത്ത് കെട്ടിയതാണ്. മുന്നിലുള്ള നമസ്‌കാരമണ്ഡവും കരിങ്കല്ലില് തന്നെയാണ് നിര്‍മ്മിച്ചിരിക്കുന്നത്. മുകളില് മനോഹരമായ ശില്‌പവേവകള് കാണാം. അതിനു മുമ്പിലുള്ള വിളക്കുമാടനിര്‍മ്മാണത്തിന് ധാരാളം കട്ടിമരം ഉപയോഗിച്ചിരിക്കുന്നു. അതിന്റെ മുകളിലും മനോഹരമായ കമനീയശില്‌പ വേലകള് ഉണ്ട്. വളരെ ഉയര്‍ന്ന കന്മതിലിനുള്ളിലാണ് ക്ഷേത്രം സ്ഥിതിചെയ്യുന്നത്.\nക്ഷേത്രത്തിന്റെ യഥാര്‍ത്ഥ അവകാശികളായ പുതുക്കുട് ഇല്ലക്കാര് അന്യംനിന്ന് പോകാറായപ്പോള് എടവലത്തില്ലത്തെ ഏല്‍പ്പിച്ചുപോയി എന്ന് കരുതപ്പെടുന്നു. വളരെക്കാലം പൂജാദികളില്ലാതെ കിടന്ന ശേഷം നൂറ്റിഇരുപത് കൊല്ലം മുമ്പ് എടവലത്തില്ലത്തെ ത്രിവിക്രമന് നമ്പൂതിരിയാണ് ക്ഷേത്രം പുതുക്കിപ്പണിത് കലശംനടത്തി ഉത്സവാദികള് നിജപ്പെടുത്തിയത്. അദ്ദേഹമായിരിക്കും ബലിക്കല് പുരയും ചുറ്റുമതിലും വിളക്കുമാടവും നിര്‍മ്മിച്ചിട്ടുണ്ടാവുക. ഒരു കൂത്തമ്പലവും ഇവിടെയുണ്ട്. നാടിന്റെ നാനാഭാഗത്തുമായി സ്വത്തുണ്ടായിരുന്നതിനാല് ഒരുകാലത്ത് കൊണ്ടംവള്ളി ദേവസ്വത്തിന് കൊല്ലത്തില് 70000ത്തിലധികം ഇടങ്ങഴി നെല്ല് പാട്ടം വരവുണ്ടായിരുന്നു. അക്കാലത്ത് ഓരോ മാസവും ദിവസേന വാരിയര്, നമ്പീശന്, മാരാര്, എന്നിവരുടെ വകയായി ഇരുനാഴി അരി നിവേദ്യേവും ദേവസ്വം വക ഉരിയരി പായസവുമാണ് പതിവ്. കാര്‍ഷിക നിയമത്തോടെ വരവുനിന്നു. ക്ഷേത്രേശന്മാര് ദാരിദ്ര്യത്തിലുമായി. പണ്ടത്തെ പ്രതാപത്തിന്റെ ഓര്‍മ്മയെന്നവണ്ണം വലിയപത്തായപ്പുര സമീപത്ത് നീണ്ടുനിവര്‍ന്ന് കിടക്കുന്നു.\nകുറച്ചുകാലം മുമ്പുവരെ എടവലത്തില്ലത്തുകാരും താമരശ്ശേരിയിലുള്ള പുതുക്കുടിയില്ലത്തിന്റെ അവകാശികളും മൂന്നുകൊല്ലം ഇടവിട്ട് ക്ഷേത്രഭരണം നടത്തിയിരുന്നു. ഇപ്പോള് നാട്ടുകാര് ചേര്‍ന്നാണ് കാര്യങ്ങള് നിര്‍വ്വഹിക്കുന്നത്. ആനയെഴുന്നള്ളിപ്പ്, തുള്ളല്, തീയ്യാട്ട്, കൂത്തി എന്നിവയോടെ മീനമാസത്തിലെ മകീര്യത്തിന് കൊടിയേറി അയ്യപ്പന്റെ തിരുന്നാളായ ഉത്രത്തിന് അവസാനിക്കുന്ന വിധം ഏഴുദിവസത്തെ ഉത്സവമായിരുന്നു പണ്ട് ആഘോഷിച്ചിരുന്നത്. ഇന്നാട്ടില് ഏറ്റവുമധികം ആനകളെ എഴുന്നള്ളിക്കുന്നത് ഇവിടെയായിരുന്നത്രെ. മേലൂര്‍ക്കുന്നിലേക്ക് പള്ളിവേട്ട എഴുന്നള്ളിപ്പും ഉണ്ടായിരുന്നു. 1965ലാണ് ഇവിടെ അവസാനമായി ഉത്സവം ആഘോഷിക്കപ്പെട്ടത്.\nകൊണ്ടംവള്ളിക്ഷേത്രം ആദ്യകാലത്ത് ഒരു ജൈന ആരാധനാകേന്ദ്രമായിരിക്കാനാണ് സാദ്ധ്യത. കൊണ്ടംപള്ളിയാണ് കൊണ്ടംവള്ളിയായത്. കൊണ്ട എന്നാല് കുന്ന്. പള്ളിയുടെ അര്‍ത്ഥം ആരാധനാലയം എന്നും. ബാലുശ്ശേരിക്കടുത്ത് കിനാലൂരിലെ ക്ഷേത്രത്തിന്റെ ആദ്യപേര് വിജയരാഗീശ്വരംപള്ളി എന്നായിരുന്നെന്ന് ഇവിടെ ഓര്‍ക്കേണ്ടതാണ്. ജൈനരുടെ പ്രാചീനവും മുഖ്യവുമായ ദക്ഷിണേന്ത്യന് ക്ഷേത്രസ്ഥാനങ്ങളെല്ലാം കുന്നിന് മുകളിലായിരുന്നെന്ന് പ്രസിദ്ധമാണല്ലോ. ഒരുപക്ഷെ മേലൂക്കരക്കുന്ന് അവരുടെ താവളമായിരിക്കും. പാലക്കാട് തൃശൂര്‍പാതക്ക് സമീപമുള്ള പള്ളിഭഗവതി ക്ഷേത്രം ഒരുകാലത്ത് ജൈനരുടേതായിരുന്നെന്നും ഇപ്പോള് ശാസ്‌താവായി ആരാധിക്കപ്പെടുന്ന വിഗ്രഹം ചന്ദ്രപ്രഭാ തീര്‍ത്ഥങ്കരന്റേതും ഭഗവതിയായി പൂജിക്കപ്പെടുന്നത് ജൈനരുടെ യക്ഷിപ്രതിമയാണെന്നും എം. ആര്. രാഘവവാരിയര് അഭിപ്രായപ്പെടുന്നുണ്ട്. മാത്രമല്ല കൊണ്ടംവള്ളിയുടെ നേരെ പടിഞ്ഞാറ് മേലൂര്‍ക്ഷേത്രത്തിനടുത്ത് കുറച്ചുകാലം മുമ്പ് കണ്ടെത്തിയ ഒരു വിഗ്രഹത്തിന്റെ കാര്യംകൂടി ഇവിടെ പ്രസക്തമാണ്. 'പാതിരാക്കലപ്പന്' എന്നാണിതിന്റെ പേര്. കട്ടയാട്ട്‌മീത്തല് പറമ്പിന്റെ സമീപത്ത് കന്മതിലിന് പുറത്താണ് ഈ വിഗ്രഹം കിടന്നിരുന്നത്. കൊണ്ടംവള്ളി ദേവസ്വവും മേലൂര്‍ക്ഷേത്രവുമായി ബന്ധപ്പെട്ട് പുത്തലം തറവാട്ടിന്റെ ഒരു സിവില്‍ക്കേസില് ഈ വിഗ്രഹം കിടന്ന സ്ഥലം അതിര്‍ത്തിയാണെന്ന് കോടതി വിധിക്കുകയുണ്ടായി. കൊണ്ടെവെള്ളിയിലെ വിഗ്രഹത്തിന്റെ അതേ രീതിയില് നാലടി ഉയരമുള്ള ഈ വിഗ്രഹത്തിലും പൂണുനൂലും കിണ്ടിയും കൊത്തിയിട്ടുണ്ട്. ഒരിക്കല് ആരോ കൊണ്ടുപോകാന് ശ്രമിച്ചെങ്കിലും സാധിക്കാതെ ഉപേക്ഷിക്കയാല് ഈ വിഗ്രഹം ഇപ്പോള് മേലൂര്‍ക്ഷേത്രത്തിന് പടിഞ്ഞാറുവശത്തുള്ള കുന്നത്ത് കുളത്തിലാണുള്ളത്. മലൂര് ക്ഷേത്രത്തിലെ ആദ്യവിഗ്രഹം ഇതാണെന്നും വരാം. സമാനസ്വഭാവമുള്ള ഈ രണ്ട് വിഗ്രഹങ്ങളുടെ സാമീപ്യംകൊണ്ടും ശ്രീകോവിലിന്റെ പ്രത്യേകത കൊണ്ടും കൊണ്ടംവെള്ളി ആദ്യകാലത്ത് ഒരു ജൈനക്ഷേത്രം തന്നെയായിരുന്നെന്ന നിഗമനത്തില് നമുക്കെത്തിച്ചേരാവുന്നതാണ്. എട്ടാം നൂറ്റാണ്ടിന് ശേഷമായിരിക്കും ഇത്‌ബ്രാഹ്മണരുടെ കയ്യില് എത്തിച്ചെര്‍ന്നത്. ഏതായാലും ചെങ്ങോട്ടുകാവിന്റെ സമ്പെത്തെന്നനിലയില് സംരക്ഷിക്കപ്പെടേണ്ട ഒരു മഹാക്ഷേത്രമാണ് കൊണ്ടം വെള്ളിയെന്ന കാര്യത്തില് സംശയമില്ല.\nLabels: കൊണ്ടംവള്ളി അയ്യപ്പക്ഷേത്രം, ക്ഷേത്രങ്ങള്


വിട്ടുമാറാത്ത വേദനയുടെ കാരണങ്ങൾ | എൽ പാസോ ബാക്ക് ക്ലിനിക്ക് 915 850-0900-XNUMX\nമനുഷ്യൻ കായിക വേദന. സ്‌പോർട്ട് ജിമ്മിലെ സുന്ദരനായ ഒരാൾ നടുവേദനയും നയിച്ചു. സ്റ്റുഡിയോ ഷോട്ട്.\nനിരവധി അവസ്ഥകളും ഘടകങ്ങളും വിട്ടുമാറാത്ത വേദനയ്ക്ക് കാരണമാകും. സാധാരണയായി, ഇത് സാധാരണ വാർദ്ധക്യത്തോടൊപ്പമുള്ള അവസ്ഥകളാണ്, ഇത് എല്ലുകളെയും സന്ധികളെയും ബാധിക്കുന്നു. ദി ഓസ്റ്റിയോ ആർത്രൈറ്റിസ്, റൂമറ്റോയ്ഡ് ആർത്രൈറ്റിസ്, ഫൈബ്രോമിയൽജിയ എന്നിവയാണ് ആദ്യ മൂന്ന് സ്ഥാനങ്ങൾ. മറ്റ് സാധാരണ കാരണങ്ങൾ ഞരമ്പുകളുടെ തകരാറും പരിക്കുകളും അത് ശരിയായി സുഖപ്പെടുത്തുന്നതിൽ പരാജയപ്പെടുന്നു.\nസുഷുമ്‌നാ നാഡിയും അനുബന്ധ അവയവങ്ങളുടെ ഞരമ്പുകളും\nഫൈബ്രോമിയൽ‌ജിയ ബാധിച്ച വ്യക്തികൾക്ക് അവരുടെ ശരീരത്തിൻറെ മിക്കവാറും എല്ലാ ഭാഗങ്ങളിലും വിശദീകരിക്കാനാവാത്ത വേദന അനുഭവപ്പെടുന്നു. ഫൈബ്രോമിയൽ‌ജിയയ്ക്ക് കാരണമാകുന്നത് എന്താണെന്ന് കണ്ടെത്താൻ ഡോക്ടർമാരും ശാസ്ത്രജ്ഞരും ഇപ്പോഴും ശ്രമിക്കുന്നു. നിലവിൽ, ശാസ്ത്രജ്ഞർ കരുതുന്നത് ഈ അവസ്ഥയുടെ ഒരു ഭാഗം തലച്ചോറിലെ ചില രാസവസ്തുക്കളുടെ അസന്തുലിതാവസ്ഥയിൽ നിന്നാണ്. അസന്തുലിതാവസ്ഥ നിർണായക പങ്ക് വഹിക്കുന്നുവെന്ന് അവർ വിശ്വസിക്കുന്നു. ഫൈബ്രോമിയൽ‌ജിയ സൃഷ്ടിക്കാൻ കഴിയും:\nദീർഘകാല കഴുത്ത് വേദന\nഓസ്റ്റിയോ ആർത്രൈറ്റിസ് കാൽമുട്ടുകൾ, ഇടുപ്പ്, നട്ടെല്ല്, കാലുകൾ എന്നിവയിൽ കടുത്ത ഇടയ്ക്കിടെയുള്ള വേദനയ്ക്കും വേദനയ്ക്കും കാരണമാകുന്നു. ജോയിന്റ് കാഠിന്യം, വീക്കം, പരിമിതമായ ജോയിന്റ് മൊബിലിറ്റി എന്നിവ ബന്ധപ്പെട്ട ലക്ഷണങ്ങളിൽ ഉൾപ്പെടുന്നു. ഓസ്റ്റിയോ ആർത്രൈറ്റിസ് ഉള്ള വ്യക്തികൾക്ക് ജീവിതത്തിലുടനീളം വേദന അനുഭവപ്പെടാം. സിഡിസി പറയുന്നതനുസരിച്ച്, സന്ധിവാതം ബാധിച്ച പതിനഞ്ച് ദശലക്ഷം മുതിർന്നവർക്ക് സന്ധികളിൽ കടുത്ത വേദനയുണ്ട്.\nറൂമറ്റോയ്ഡ് ആർത്രൈറ്റിസ് ഒന്നിലധികം സന്ധികളെ ബാധിക്കുന്ന നിരന്തരമായ വേദനയ്ക്ക് കാരണമാകുന്നു. കൈകൾ, കൈത്തണ്ട, കാൽമുട്ടുകൾ എന്നിവയാണ് സന്ധികളെ കൂടുതൽ ബാധിക്കുന്നത്. റൂമറ്റോയ്ഡ് ആർത്രൈറ്റിസ് ഉള്ള വ്യക്തികൾക്ക് ഇതര ലക്ഷണങ്ങൾ അവതരിപ്പിക്കാൻ കഴിയും സന്ധി കാഠിന്യം, വീക്കം, പനി.\nമൾട്ടിപ്പിൾ സ്ക്ലിറോസിസ് ഒരു ആണ് തലച്ചോറിന്റെയും സുഷുമ്‌നാ നാഡിയുടെയും രോഗം. സംഭവിക്കുന്നത് രോഗപ്രതിരോധ സംവിധാനമാണ് സംരക്ഷണ കവറിനെ ടാർഗെറ്റുചെയ്യുകയും നശിപ്പിക്കുകയും ചെയ്യുന്നു ഞരമ്പുകളുടെ തന്നെ. തലച്ചോറിന് ശരീരവുമായി കൃത്യമായും ഫലപ്രദമായും ആശയവിനിമയം നടത്താൻ കഴിയില്ല. മൾട്ടിപ്പിൾ സ്ക്ലിറോസിസ് വേദനയ്ക്ക് കാരണമാകുന്നു കാലുകൾ, പാദങ്ങൾ, ആയുധങ്ങൾ, കൈകൾ. ബന്ധപ്പെട്ട ലക്ഷണങ്ങളിൽ ഉൾപ്പെടുന്നു കത്തുന്ന, കുത്തൊഴുക്ക്, അല്ലെങ്കിൽ കുത്തൽ വേദന എല്ലാ ദിവസവും.\nസിയാറ്റിക്കയ്ക്ക് നേരിയതും മൂർച്ചയുള്ളതുമായ വൈദ്യുത കത്തുന്ന വേദനയുണ്ടാകാം, അത് താഴത്തെ പിന്നിൽ നിന്ന് നിതംബത്തിലൂടെ കാലിന്റെ പുറകിലേക്കും കാലിലേക്കും സഞ്ചരിക്കുന്നു. വിട്ടുമാറാത്ത സയാറ്റിക്ക മൂന്ന് മാസമോ അതിൽ കൂടുതലോ നീണ്ടുനിൽക്കും. 40 വയസും അതിൽ കൂടുതലുമുള്ള മുതിർന്നവരിലാണ് ഈ അവസ്ഥ കൂടുതലായി കാണപ്പെടുന്നത്.\nകാർപൽ ടണൽ സിൻഡ്രോം ഇനിപ്പറയുന്നവയിൽ വേദനയും മരവിപ്പും ഉണ്ടാക്കുന്നു:\nസാധാരണ കാരണങ്ങളിൽ ഇവ ഉൾപ്പെടുന്നു:\nആവർത്തിച്ചുള്ള കൈ ചലനങ്ങൾ\nപ്രവർത്തനരഹിതമായ തൈറോയ്ഡ് ഗ്രന്ഥി\nചില സ്ത്രീകൾ ഗർഭകാലത്ത് കാർപൽ ടണൽ അനുഭവിക്കുന്നു\nവിട്ടുമാറാത്ത വേദനയുമായി ബന്ധപ്പെട്ട പകുതിയോളം കേസുകളും ശാരീരിക ആഘാതം, പരിക്ക് എന്നിവയുമായി ബന്ധപ്പെട്ടിരിക്കുന്നു. ഗുരുതരമായ പരിക്കിനെ തുടർന്ന് ആശുപത്രിയിൽ പ്രവേശിപ്പിച്ച വ്യക്തികൾ ആദ്യ വർഷത്തിനുള്ളിൽ വിട്ടുമാറാത്ത വേദന ലക്ഷണങ്ങൾ റിപ്പോർട്ട് ചെയ്യുന്നു. ശാസ്ത്രജ്ഞർക്ക് ഇപ്പോഴും ഉറപ്പില്ല പരിക്കുകൾ വിട്ടുമാറാത്ത വേദനയിലേക്ക് നയിക്കുന്നതെങ്ങനെ. നിരവധി ഘടകങ്ങൾ അപകടസാധ്യത വർദ്ധിപ്പിക്കുമെന്ന് അവർ വിശ്വസിക്കുന്നു. ഇതിൽ ഉൾപ്പെടുന്നവ:\nപരിക്ക് മുമ്പുള്ള വിഷാദം\nവിട്ടുമാറാത്ത വേദനയുടെ കുടുംബ ചരിത്രം\nഒന്നിലധികം പരിക്കുകൾ നേരിട്ട വ്യക്തികൾക്ക് വിട്ടുമാറാത്ത വേദനയ്ക്ക് സാധ്യത കൂടുതലാണ്.\nവിട്ടുമാറാത്ത നടുവേദനയുടെ ഏറ്റവും സാധാരണമായ കാരണങ്ങളിലൊന്ന്. ബാധിക്കപ്പെടാൻ സാധ്യതയുള്ള പ്രദേശമാണ് താഴത്തെ പിന്നിൽ. ചില തരം വിട്ടുമാറാത്ത വേദനയ്ക്ക് ഒന്നിലധികം കാരണങ്ങളുണ്ടാകാം. ഉദാഹരണത്തിന്, പൊതുവായ നടുവേദന ഒരൊറ്റ ഘടകം അല്ലെങ്കിൽ ഇതുപോലുള്ള ഘടകങ്ങളുടെ സംയോജനം മൂലമാകാം:\nകനത്ത വസ്തുക്കളുടെ അനുചിതമായ ലിഫ്റ്റിംഗ്\nകനത്ത വസ്തുക്കളുടെ അനുചിതമായ ചുമക്കൽ\nഅമിതഭാരമുള്ള സ്ഥലങ്ങളായതിനാൽ പുറകിലും കാൽമുട്ടിലും ബുദ്ധിമുട്ട് വർദ്ധിച്ചു\nനട്ടെല്ലിന്റെ അസാധാരണ വക്രത\nഅഴുകിയ കട്ടിൽ ഉറങ്ങുന്നു\nഡീജനറേറ്റീവ് ഡിസ്ക് മാറ്റങ്ങൾ\nലാൻഡ്‌മൈനുകൾ, ഷ്രപ്‌നെൽ എന്നിവയിൽ നിന്നുള്ള സ്‌ഫോടനങ്ങളുടെ ഫലമാണ് യുദ്ധവുമായി ബന്ധപ്പെട്ട പരിക്കുകളിൽ പകുതിയിലധികം. പരിക്കേറ്റ മിക്കവാറും എല്ലാ സൈനികർക്കും ചിലതരം വേദനകൾ നേരിടേണ്ടിവരുന്നു, കൂടാതെ പലർക്കും തലച്ചോറിനുണ്ടാകുന്ന പരിക്കുമുണ്ട്. തലച്ചോറിനുണ്ടായ ക്ഷതം വിട്ടുമാറാത്ത തലവേദനയ്ക്ക് കാരണമാകും. ചികിത്സ വൈകുകയും ആവർത്തിച്ചുള്ള പരിക്കുകൾ പരിക്കേറ്റ സൈനികരിൽ മിക്ക വിട്ടുമാറാത്ത വേദന കേസുകളും ഉൾപ്പെടുന്നു.\nകായിക പരിക്കുകളും വിട്ടുമാറാത്ത വേദനയും പുതുമയല്ല. 1 ൽ2ഫുട്ബോൾ കളിക്കാർ അവരുടെ വിരമിക്കലിൽ വിട്ടുമാറാത്ത വേദന കൈകാര്യം ചെയ്യുന്നുവെന്ന് പഠനങ്ങൾ കണ്ടെത്തി. ഇത് ഉറക്ക പ്രശ്നങ്ങൾക്കും നേരിയ-കടുത്ത വിഷാദത്തിനും ഒപ്പം. രണ്ടും വിട്ടുമാറാത്ത വേദനയ്ക്ക് കാരണമാകും. ഉയർന്ന അപകടസാധ്യതയുള്ള പരിക്ക് സാഹചര്യങ്ങളിൽ അത്ലറ്റുകൾ തുടർച്ചയായി തുറന്നുകാട്ടപ്പെടുന്നു. മികച്ച പ്രകടനം നടത്താനും വിജയിക്കാനുമുള്ള സമ്മർദ്ദം ഒരു കായികതാരത്തിന്റെ ആരോഗ്യത്തെ ബാധിക്കും.\nഅമിതവണ്ണം വിട്ടുമാറാത്ത വേദനയ്ക്ക് നേരിട്ട് കാരണമാകില്ല, പക്ഷേ ഇത് അപകടസാധ്യത വർദ്ധിപ്പിക്കുന്നു. അമിതവണ്ണമുള്ള 40% വ്യക്തികളും നേരിയതോതിൽ കഠിനമായ വിട്ടുമാറാത്ത വേദന അനുഭവിക്കുന്നു. കൂടാതെ, കഠിനമായ അമിതഭാരമുള്ള വ്യക്തികൾക്ക് ഒരു രോഗാവസ്ഥ ഉണ്ടാകാനുള്ള സാധ്യത കൂടുതലാണ് അത് പ്രമേഹം, ആർത്രൈറ്റിസ്, ഫൈബ്രോമിയൽ‌ജിയ പോലുള്ള വിട്ടുമാറാത്ത വേദനയ്ക്ക് കാരണമാകും.\nന്റെ ഉറവിടം വിട്ടുമാറാത്ത വേദന വളരെ സങ്കീർണ്ണമായിരിക്കും. ഇത് ഒരു പരിക്ക് അല്ലെങ്കിൽ അസുഖത്തിൽ നിന്ന് ആരംഭിക്കുകയും അത് പൂർണ്ണമായി വിട്ടുമാറാത്ത അവസ്ഥയായി മാറുന്നതുവരെ വ്യക്തി തിരിച്ചറിയാതെ സാവധാനം വികസിക്കുകയും ചെയ്യും. ഈ വസ്തുത മാത്രം ചികിത്സയുടെ ഒരു കോഴ്‌സ് ശുപാർശ ചെയ്യുന്നത് അപകടകരമാക്കുന്നു, അതിനാലാണ് ആരോഗ്യ പരിരക്ഷാ ദാതാക്കൾ വിവിധ തരം ശുപാർശ ചെയ്യുന്നത് ചികിത്സാ ഓപ്ഷനുകൾ.\nവ്യക്തിഗത പരിക്ക് സംബന്ധിച്ച കൈറോപ്രാക്റ്റിക് കെയർ\nഅടുത്തത് ആർക്കും വിട്ടുമാറാത്ത വേദന ഉണ്ടാകാം »\nമുമ്പത്തെ Pain വേദന എങ്ങനെ വിട്ടുമാറാത്തതായി മാറുന്നു?


അവര് നമ്മുടെ സര്‍ക്കാരിനെ സംരക്ഷിക്കുമെന്ന സൂചന ലഭിച്ചു: ഡി.കെ ശിവകുമാര് • Suprabhaatham\nഅവര് നമ്മുടെ സര്‍ക്കാരിനെ സംരക്ഷിക്കുമെന്ന സൂചന ലഭിച്ചു: ഡി.കെ ശിവകുമാര്\nJuly 14, 2019 | 1:57 pm IST\nBJPCongressdk shivkumarJDS- Congresskarnataka\nബംഗളൂരു: വിമത എം.എല്.എമാരുടെ ആവശ്യങ്ങള് നിറവേറ്റാന് കോണ്‍ഗ്രസ് തയ്യാറാണെന്നും അവരെല്ലാം സഖ്യ സര്‍ക്കാരിനെ പിന്തുണയ്ക്കുമെന്നാണ് പ്രതീക്ഷയെന്നും കര്‍ണാടക കോണ്‍ഗ്രസ് നേതാവ് ഡി.കെ ശിവകുമാര്. അവര് നമ്മുടെ സര്‍ക്കാരിനെ സംരക്ഷിക്കുമെന്ന സൂചന ലഭിച്ചുവെന്നും ശിവകുമാര് പറഞ്ഞു.\nകോണ്‍ഗ്രസ് ടിക്കറ്റില് മത്സരിച്ച് അസംബ്ലിയില് വിശ്വാസ വോട്ടെടുപ്പിനിടെ പാര്‍ട്ടിക്കെതിരെ വോട്ടുചെയ്താല് അവരുടെ അംഗത്വം റദ്ദാവുമെന്നും ശിവകുമാര് ചൂണ്ടിക്കാണിച്ചു.\nനമ്മുടെ എം.എല്.എമാരില് തനിക്ക് വിശ്വാസമുണ്ടെന്നും അവര് തെരഞ്ഞെടുക്കപ്പെട്ടത് കോണ്‍ഗ്രസില് നിന്നാണെന്നും അവരെ ഞങ്ങളെ തുറന്ന മനസോടെ കേള്‍ക്കുമെന്നും ശിവകുമാര് പറഞ്ഞു.\n16 എം.എല്.എമാരാണ് സഖ്യ സര്‍ക്കാരില് നിന്ന് രാജി നല്‍കിയത്. രണ്ടു സ്വതന്ത്രരും സര്‍ക്കാരിനുള്ള പിന്തുണ പിന്‍വലിച്ചു. എന്നാല് ഇവരുടെ രാജിക്കാര്യത്തില് സ്പീക്കര് ഇതുവരെ തീരുമാനമെടുത്തിട്ടില്ല. ചൊവ്വാഴ്ച വരെ തീരുമാനമെടുക്കേണ്ടതില്ലെന്നാണ് സുപ്രിംകോടതി നിര്‍ദേശം. അതിനുള്ളില് എം.എല്.എമാരെ അനുനയിപ്പിക്കാനാണ് കോണ്‍ഗ്രസിന്റെ ശ്രമം.\nഇതിന്റെ ഭാഗമായി ഡി.കെ ശിവകുമാര് വിമത എം.എല്.എ എം.ടി.ബി നാഗരാജിനെ കാണുകയും തിരിച്ചുവരാനുള്ള സന്നദ്ധത അറിയിക്കുകയും ചെയ്തിരുന്നു.\nഡി.കെ ശിവകുമാര് പണി തുടങ്ങി: വിമത എം.എല്.എ നാഗരാജ് കോണ്‍ഗ്രസിലേക്ക്\nകര്‍ണാടക LIVE: വ്യാജ രാജിക്കത്തുമായി കുമാരസ്വാമി, രാത്രി ഇരുന്നും വോട്ടെടുപ്പ് നടത്താമെന്ന് സ്പീക്കര്\nകര്‍ണാടകയില് വ്യാഴാഴ്ച വിശ്വാസ വോട്ടെടുപ്പ്; എതിര്‍പ്പുമായി യെദ്യൂരപ്പ\n‘കൂട്ടത്തിലെ കരിങ്കാലികളെ ബി.ജെ.പിക്ക് പേടിയാണ്’; വിശ്വാസ വോട്ടെടുപ്പില് വിജയിക്കുമെന്ന് സിദ്ധരാമയ്യ\nകര്‍ണാടകയില് സുപ്രിംകോടതി: രാജിവച്ച എം.എല്.എമാര് സ്പീക്കര്‍ക്കു മുന്‍പാകെ ഹാജരാവണം\nമാധ്യമപ്രവര്‍ത്തകനെ അജ്ഞാത വാഹനമിടിച്ച സംഭവം; ഒരാഴ്ച പിന്നിട്ടിട്ടും അന്വേഷണം എങ്ങുമെത്തിയില്ല\nഇന്തോനേഷ്യയിലെ ഭൂചലനം: മരണം 42 ആയി\nക്രൈസ്തവ സഭകളുടെ പേരില് വിദ്വേഷപ്രചാരണം നടത്തുന്നത് സംഘ്പരിവാറോ ? അന്വേഷണം നടത്തണമെന്ന് കേരള കൗണ്‍സില് ഓഫ് ചര്‍ച്ചസ്


ആദിവാസി കുട്ടികളെ സ്കൂളിലെത്തിക്കാൻ പോയ വനിതകൾ വനത്തിൽ കുടുങ്ങി; വനപാലകർ രക്ഷപ്പെടുത്തി | Seethathodu\nആദിവാസി കുട്ടികളെ സ്കൂളിലെത്തിക്കാൻ പോയ വനിതകൾ വനത്തിൽ കുടുങ്ങി; വനപാലകർ രക്ഷപ്പെടുത്തി\nസീതത്തോട്: ഗവിയിൽനിന്ന് മടങ്ങുന്നതിനിടെ വാഹനം തകരാറിലായി ആനത്തോട് വനത്തിൽ കുടുങ്ങിയ ആറു സ്ത്രീകളടങ്ങുന്ന സന്നദ്ധ സംഘടനാ പ്രവർത്തകരെ വനപാലകർ രക്ഷപ്പെടുത്തി. പത്തനംതിട്ടയിലെ മഹിളാ സമസ്ത്യ എന്ന സംഘടനയുടെ ജില്ലാ കോ-ഓർഡിനേറ്റർ ശാലിനിയുടെ നേതൃത്വത്തിൽ ഗവിയിൽ പോയ വാഹനത്തിന്റെ ഡ്രൈവറടക്കം ഏഴുപേരാണ് ബുധനാഴ്ച വൈകീട്ട് അഞ്ചുമണിയോടെ വനത്തിൽ കുടങ്ങിയത്.\nസംഘം വനത്തിൽ കുടുങ്ങിയതായി പോലീസിന് വിവരം ലഭിച്ചു. തുടർന്ന് വനപാലകർക്ക് വിവരം നൽകി. കൊച്ചുപമ്പയിൽനിന്ന് മറ്റൊരുവാഹനവുമായെത്തിയ വനപാലക സംഘം സ്ത്രീകളടങ്ങുന്ന സംഘത്തെ കക്കി ഫോറസ്റ്റ് സ്റ്റേഷനിൽ എത്തിച്ചു.\nആനത്തോടിനു സമീപം കുമളി ബസിന് സൈഡ് കൊടുക്കവെ സ്ത്രീകൾ സഞ്ചരിച്ചിരുന്ന വാഹനത്തിന്റെ പിൻചക്രം ഊരിത്തെറിച്ചുപോയി. ബസ് കടന്നുപോയതിനാൽ വിവരം പുറത്താരും അറിഞ്ഞില്ല. ഡ്രൈവർ ജയൻ ഏറെദൂരം നടന്ന് ആനത്തോട് ഡാമിലെ പോലീസുകാരെ വിവരം അറിയിക്കുകയായിരുന്നു. ചിറ്റാർ ഗവ.ഹയർ സെക്കൻഡറി സ്‌കൂളിൽ പഠിച്ചിരുന്ന ഗവിയിലുള്ള നാല് ആദിവാസിക്കുട്ടികൾ ഇത്തവണ സ്‌കൂളിൽ എത്തിയിരുന്നില്ല. ഇവരുടെ വിവരങ്ങൾ അന്വേഷിക്കാൻ ഗവിയിൽ പോയി മടങ്ങുകയായിരുന്നു സന്നദ്ധ സംഘടനാ പ്രവർത്തകർ.\nചിറ്റാറിൽ പനി പടരുന്നു; ചികിത്സാസൗകര്യം അപര്യാപ്തം\nമണിയാർ ജലസംഭരണിയിലേക്ക് വൻതോതിൽ മാലിന്യം തള്ളുന്നു\nഈറ്റശേഖരണം വൈകുന്നു; ദുരിതത്തിലായി തൊഴിലാളികൾ\nഏനാദിമംഗലം പഞ്ചായത്തിൽ പന്നിശല്യം രൂക്ഷം\nവെല്ലുവിളിയാണ്; പതറില്ല-റോസ്‌ലിൻ സന്തോഷ്\nമണ്ഡലകാലം അടുക്കുന്നു; പമ്പയിലെ പ്രളയാവശിഷ്ടങ്ങൾ ഇനിയും നീക്കംചെയ്തില്ല


Emalayalee.com - `പറുദീസ' തമ്പി ആന്റണി വീണ്ടും ശ്രദ്ധേയമായ ചിത്രവുമായി\n`പറുദീസ' തമ്പി ആന്റണി വീണ്ടും ശ്രദ്ധേയമായ ചിത്രവുമായി\nFILM NEWS 05-Mar-2012\nഅമേരിക്കന് മലയാളിയും പ്രശസ്‌ത നടനുമായ തമ്പി ആന്റണി വീണ്ടും ശ്രദ്ധേയമായ ചിത്രവുമായി എത്തുന്നു. പ്രധാന വേഷവും, നിര്‍മ്മാണവും, ഗാഗനരചനയും നിര്‍വഹിക്കുന്ന `പറുദീസ'യുടെ ചിത്രീകരണം പുരോഗമിക്കുന്നു. തമ്പി ആന്റണിയെ കൂടാതെ ശ്രീനിവാസനും, ശ്വേതാ മേനോനും മുഖ്യ വേഷം കൈകാര്യം ചെയ്യുന്നു.\nസംവിധാനം ആര്. ശരത് ആണ്. കല്‍ക്കട്ടാ ന്യൂസിനുശേഷം കായല് ഫിലിംസിന്റെ ബാനറില് പ്രധാന വേഷം കൈകാര്യം ചെയ്യുന്ന തമ്പി ആന്റണി നിര്‍മിക്കുന്ന ഈ ചിത്രത്തിന്റെ ചിത്രീകരണം കോട്ടയം ജില്ലയുടെ കിഴക്കന് മലയോരമേഖലയായ ഈരാറ്റുപേട്ട, പൂഞ്ഞാര്, തീക്കോയി, തലനാട് എന്നിവിടങ്ങളിലായി പുരോഗമിക്കുന്നു.\nപുരോഗമനചിന്താഗതിക്കാരനായ ഒരു ക്രൈസ്‌തവ പുരോഹിതന്റെ സംഘര്‍ഷഭരിതമായ ജീവിതകഥയാണ് ഈ ചിത്രത്തിലൂടെ അവതരിപ്പിക്കുന്നത്.\nപുല്ലാനിമല എന്ന മലയോരഗ്രാമത്തിലാണ് ഫാദര് മണ്ണൂരാന് എത്തുന്നത്. യാഥാസ്ഥിതിക ചിന്തകരായ സഭാവിശ്വാസികളും നാട്ടുകാരും സഭാനേതൃത്വവും അലിഖിതമായ നിയമങ്ങളിലൂടെ വിശ്വസിക്കുകയും ജീവിക്കുകയും ചെയ്യുന്നിടത്തേക്കാണ് വിപ്ലവചിന്താഗതികളുള്ള ഈ വൈദികന് എത്തുന്നത്. സഭാചടങ്ങുകളില് അടിയുറച്ച് വിശ്വസിക്കുന്ന വിശ്വാസികള്‍ക്കിടയില് ഈ വൈദികന് അവരുടെ കാഴ്‌ചപ്പാടില് കമ്യൂണിസ്റ്റുകാരനായി മാറി. അതോടെ പല കുറ്റങ്ങളും ഈ വൈദികനില് ചുമത്തപ്പെട്ടു. അതില് പലതും സഭയുടെ വിശ്വാസങ്ങളില് നിലനില്‍ക്കുന്നവ അല്ലാത്തതിനാല് ഈ വൈദികന് സത്യങ്ങളുടെ ക്രൂശില് തറയ്‌ക്കപ്പെടുകയായിരുന്നു.\nഏവരും പിതാവെന്ന് അഭിസംബോധനചെയ്യുന്ന ബിഷപ്പും ഈ വൈദികനും തമ്മിലുള്ള സംഘര്‍ഷം ഈ ചിത്രത്തിലെ പ്രധാന ഘടകങ്ങളിലൊന്നാണ്. ക്രിസ്‌തുവിനെ ശരിയായ രീതിയില് പിന്തുടരുന്ന ഒരു വൈദികനെന്ന നിലയില് അദ്ദേഹത്തിന് തന്റെ പ്രത്യയശാസ്‌ത്രത്തില് നിന്നും വ്യതിചലിക്കാന് കഴിയില്ല. അതുണ്‌ടാക്കുന്ന സംഘര്‍ഷങ്ങള് ഏറെ വലുതാണ്. കാലിക പ്രാധാന്യമുള്ള ഒരു വിഷയംതന്നെയാണ് ഈ ചിത്രത്തിന്റേത്.\nതമ്പി ആന്റണിയാണ് ഇതിലെ കേന്ദ്രകഥാപാത്രമായ ഫാദര് മാത്യു മണ്ണാറനെ അവതരിപ്പിക്കുന്നത്. ഈ കഥാപാത്രങ്ങളിലൂടെ തമ്പി ആന്റണി ഏറെ ശ്രദ്ധേയനാകുന്നു. മെയിന്‍സ്‌ട്രീം സിനിമയിലെ ഒന്നാംനിരക്കാരനാകുന്നു തമ്പി ആന്റണി. ശ്രീനിവാസന് അവതരിപ്പിക്കുന്ന ബിഷപ് ചിന്തയും ചിരിയും പകരുന്ന കഥാപാത്രമാണ്. ശ്വേതാ മേനോനാണ് നായിക. ജഗതിയുടെ കൈക്കാരന് ഔതച്ചന് മറ്റൊരു സുപ്രധാനമായ കഥാപാത്രമാണ്. ജയകൃഷ്‌ണന്, ഇന്ദ്രന്‍സ്, കൃഷ്‌ണപ്രസാദ്, സിബി ഡേവിഡ്, നന്ദു, അംബികാ മോഹന്, വിഷ്‌ണുപ്രിയ എന്നിവരും ഈ ചിത്രത്തിലെ പ്രധാന താരങ്ങളാണ്.\nസംവിധായകന്റെ കഥയ്‌ക്ക് തിരക്കഥയും സംഭാഷണവും രചിച്ചിരിക്കുന്നത് വിനു ഏബ്രഹാമാണ്. ഒ.എന്.വി, തമ്പി ആന്റണി എന്നിവരുടെ ഗാനങ്ങള്‍ക്ക് ഔസേപ്പച്ചന് ഈണം പകരുന്നു. സജന് കളത്തിലാണ് ഛായാഗ്രാഹകന്. എഡിറ്റിംഗ്- അജിത്, മേക്കപ്- പട്ടണം റഷീദ്, വസ്‌ത്രാലങ്കാരം- ഇന്ദ്രന്‍സ് ജയന്, അസോസിയേറ്റ് ഡയറക്‌ടര്- സുധീഷ്, സഹസംവിധാനം- സുധീഷ്, ശ്രീകുമാര്, പ്രൊഡ. കണ്‍ട്രോളര്- എല്‍ദോ സെല്‍വരാജ്, പ്രൊഡ. എക്‌സിക്യൂട്ടീവ്- പ്രതാപന് കല്ലിയൂര്. രമ്യാ മൂവീസ് ചിത്രം പ്രദര്‍ശനത്തിന് എത്തിക്കുന്നു. -വാഴൂര് ജോസ്


Health insurance plans for women - Malayalam Goodreturns\n» സ്ത്രീകള്‍ക്ക് വേണ്ടിയുള്ള ആരോഗ്യ ഇന്‍ഷുറന്‍ന്‍സ് പ്ലാനുകള്\nPublished: Tuesday, January 17, 2017, 13:09 [IST]\n21 min ago പെയിന്റ് അടിക്കാന് ഇനി ചെലവ് കൂടും; വില കൂട്ടി ഏഷ്യന് പെയിന്റ്‌സും പിഡിലൈറ്റും... എത്ര കൂടി, എങ്ങനെ?\nസ്ത്രീകള് ജോലി സ്ഥലങ്ങളിലും വ്യക്തി ജീവിതത്തിലും ഒരുപാട് സമ്മര്‍ദ്ദം അനുഭവിക്കുന്നവരാണ്. അതുകൊണ്ട് തന്നെ ഒരു നിശ്ചിതപ്രായം കഴിഞ്ഞാല് സ്ത്രീകളില് രോഗങ്ങള് കൂടി വരുന്നു. കുടുംബത്തിന്റെ സാമ്പത്തിക സുരക്ഷയ്ക്കു മാത്രമല്ല ഇനിയുള്ള കാലത്ത് ആരോഗ്യപരമായ വെല്ലുവിളികള് നേരിടാനും ഇന്‍ഷുറന്‍സ് വേണം. വനിതകളുടെ ആരോഗ്യസുരക്ഷയ്ക്ക് മാത്രമായി ഇപ്പോള് ഒരുപാട് ഇന്‍ഷൂറന്‍സ് പദ്ധതികളുണ്ട്. ഇതാ സ്ത്രീകള്‍ക്കായുള്ള ചില ഇന്‍ഷുറന്‍സ് പ്ലാനുകള്:-\nഎച്ച് ഡി എഫ് സി സ്മാര്‍ട് വുമണ് പ്ലാന്\nവനിതകളുടെ സമ്പാദ്യം വളരാന് സഹായിക്കുന്ന പ്ലാനാണിത്. റിസ്‌ക് അനുസരിച്ച് തിരഞ്ഞെടുക്കാന്4ഫണ്ടുകളുണ്ട്. ആരോഗ്യം, വിവാഹം, വിദ്യാഭ്യാസം തുടങ്ങിയ ജീവിതഘട്ടങ്ങളില് ഈ പ്ലാന് മുതല്‍ക്കൂട്ടാവും.\nടാറ്റ എ ഐ ജി വെല്‍ഷൂറന്‍സ് വുമണ്\nആരോഗ്യസുരക്ഷ ഉറപ്പാക്കുന്നതിനു പുറമെ ജീവിതത്തിന്റെ എല്ലാ മേഖലകളിലും സുരക്ഷ നല്‍കുന്നതാണ് ഈ പദ്ധതി. 11 മാരകമായ രോഗങ്ങള് ഇതിന്റെ പരിധിയിലുണ്ട്. കാന്‍സറാണെങ്കില് കൂടുതല് ആനുകൂല്യം ലഭിക്കും. അപകടങ്ങള്‍ക്ക് കോസ്മോ റീകണ്‍സ്ട്രക്ഷന് സര്‍ജറിയും നല്‍കുന്നുണ്ട്. ദൈനംദിന ആശുപത്രി ചെലവുകള്, രോഗശമനം വരെയുള്ള ചെലവുകള്, ഐസിയു-ഐസിസി എന്നിവയുടെ ചെലവും ഈ പദ്ധതിയില് ഉള്‍പ്പെടും.\nബജാജ് അലയന്‍സ് വിമണ് സ്പെസിഫിക് ക്രിട്ടിക്കല് ഇല്‍നസ് ഇന്‍ഷൂറന്‍സ്\n8 മാരക രോഗങ്ങളാണ് ഈ ഇന്‍ഷുറന്‍സിന്റെ പരിധിയില് വരുന്നത്. കുട്ടികള്‍ക്കായി വിദ്യാഭ്യാസ ബോണസ്, ജോലി നഷ്ടമായാല് ആനുകൂല്യങ്ങള് എന്നിവ നല്‍കുന്നുണ്ട്. സ്തനാര്‍ബുദം, ഫലോപിയന് റ്റിയൂബ് കാന്‍സര്, മൂത്രാശയ രോഗ കാന്‍സര്, ഗര്‍ഭാശയ കാന്‍സര്, പക്ഷാഘാതം, പൊള്ളല് എന്നീ രോഗങ്ങള്‍ക്കാണ് ഇന്‍ഷുറന്‍സ് പരിരക്ഷ ലഭിക്കുക.\nRead more about: health insurance bonus cancer hospital women policy ഹെല്‍ത്ത് ഇന്‍ഷുറന്‍സ് ബോണസ് അര്‍ബുദം ആശുപത്രി വനിത കാന്‍സര്


Diwali 2021 | ദീപാവലി ആഘോഷങ്ങൾക്ക് ശേഷം ചർമ്മവും മുടിയും സംരക്ഷിക്കേണ്ടത് എങ്ങനെ? ചില ടിപ്സ് ഇതാ| skin and hair detox tips that everyone should follow post diwali celebrations – News18 Malayalam\nDiwali 2021 | ദീപാവലി ആഘോഷങ്ങൾക്ക് ശേഷം ചർമ്മവും മുടിയും സംരക്ഷിക്കേണ്ടത് എങ്ങനെ? ചില ടിപ്സ് ഇതാ\nആരോഗ്യകരമായ രീതിയിൽ ചർമത്തിന്റെയും മുടിയുടെയും തിളക്കവും മൃദുത്വവും നിലനിർത്തണമെന്ന് ആഗ്രഹമുണ്ടെങ്കിൽ ചില കാര്യങ്ങൾ ശ്രദ്ധിക്കേണ്ടതുണ്ട്. അവ എന്തൊക്കെയാണെന്ന് നോക്കാം.\nവെളിച്ചത്തിന്റെ ഉത്സവമായ ദീപാവലി (Diwali) ആഘോഷം അതിന്റെ പരമോന്നതിയിലെത്തിയിരിക്കുകയാണ്. പേരുപോലെ തന്നെ ദീപങ്ങളുടെ ഉത്സവമാണ് ദീപാവലി. തുലാമാസത്തിലെ അമാവാസി ദിവസമാണ് ദീപാവലി ആഘോഷിച്ചുവരുന്നത്. തമിഴ്, തെലുങ്ക്, കന്നഡ, മലയാളം എന്നീ ഭാഷകളില് ദീപാവലി (Deepawali) എന്നും മറ്റ് ഇന്ത്യന് ഭാഷകളില് ദിവാലി എന്ന പേരിലുമാണ് ഈ ഉത്സവം ആഘോഷിക്കുന്നത്. ഹിന്ദു, ജൈന, സിഖ് മതവിശ്വാസികൾ മൺവിളക്കുകൾ തെളിച്ചും പടക്കം പൊട്ടിച്ചും ദീപാവലി ആഘോഷിക്കുന്നു. എല്ലാ ഇന്ത്യൻ സംസ്ഥാനങ്ങളിലും ഇത് ആഘോഷിക്കുന്നുവെന്നതാണ് പ്രത്യേകത.\nആഘോഷത്തിൻ്റെയും ആരവത്തിൻ്റെയും ഇടയ്ക്കും നമ്മൾ നമ്മുടെ മുടിയുടെയും ചർമ്മത്തിന്റെയും സംരക്ഷണത്തിൽ ശ്രദ്ധാലുവായിരിക്കണം. സമ്മാനങ്ങൾ വാങ്ങൽ, വൃത്തിയാക്കൽ, വീട് അലങ്കരിക്കൽ, മധുരപലഹാരങ്ങൾ ഉണ്ടാക്കൽ എന്നിവയിൽ മുഴുകുന്നതിന്റെ തിരക്കിൽ ചർമ്മത്തിൻ്റെയും മുടിയുടെയും സംരക്ഷണം നമ്മൾ മറന്നു പോകാറാണ് പതിവ്.\nഎന്നാൽ ആരോഗ്യകരമായ രീതിയിൽ ചർമത്തിന്റെയും മുടിയുടെയും തിളക്കവും മൃദുത്വവും നിലനിർത്തണമെന്ന് ആഗ്രഹമുണ്ടെങ്കിൽ ചില കാര്യങ്ങൾ ശ്രദ്ധിക്കേണ്ടതുണ്ട്. അവ എന്തൊക്കെയാണെന്ന് നോക്കാം.\nകനത്ത മേക്കപ്പും ഹെയർ സ്റ്റൈലിംഗും ചർമ്മത്തിലെ സുഷിരങ്ങളെ ബാധിക്കുകയും നിങ്ങളുടെ തലയോട്ടിക്ക് ദോഷം വരുത്തുകയും ചെയ്തേക്കാം. ഇതിൽ നിന്ന് രക്ഷനേടാൻ ഓർഗാനിക് മുൾട്ടാണി മിട്ടി അല്ലെങ്കിൽ കടലമാവ്, ചന്ദനം, അരിപ്പൊടി, മഞ്ഞൾപ്പൊടി, റോസ് വാട്ടർ എന്നിവ മുഖത്ത് പുരട്ടാം.\nആഘോഷത്തിന് ശേഷമുള്ള പരിചരണമെന്നോണം മുടിയുടെ ആരോഗ്യത്തിനും മറ്റുമായി നിങ്ങൾക്ക് മൈലാഞ്ചി അല്ലെങ്കിൽ തൈര്, നാരങ്ങ, മുട്ടയുടെ വെള്ള, തേൻ എന്നിവ ഉപയോഗിച്ച് വീട്ടിൽ തന്നെ ഉണ്ടാക്കുന്ന ഹെയർ മാസ്‌ക് ഉപയോഗിക്കാം. നഷ്‌ടപ്പെട്ട ഈർപ്പം വീണ്ടെടുക്കാൻ മുഖത്തും മുടിയിലും സെറം ഉപയോഗിക്കുക.\nപ്രകൃതിദത്ത അല്ലെങ്കിൽ ജൈവ എണ്ണ ഉപയോഗിക്കുക\nആരോഗ്യം വീണ്ടെടുക്കാൻ നിങ്ങളുടെ മുടിയും ചർമ്മവും എണ്ണ ഉപയോഗിച്ച് മസാജ് ചെയ്യുക. ചൂടുള്ളതും രാസവസ്തുക്കൾ അടങ്ങിയതുമായ ട്രീറ്റുമെന്റുകൾ പരമാവധി ഒഴിവാക്കുക. അവ സുഷിരങ്ങൾ അടഞ്ഞുപോകുന്നതിനും\nചർമ്മത്തിനും മുടിക്കും ദോഷം വരുത്തുന്നതിനും കാരണമാകും.\nധാരാളം വെള്ളം കുടിക്കുക. ശുദ്ധമായ പഴങ്ങൾ, ഇലക്കറികൾ, പരിപ്പ് എന്നിവ കഴിക്കുക. വൃത്തിയുള്ള ഭക്ഷണക്രമം പിന്തുടരുക.\nമേൽപ്പറഞ്ഞ ചർമ്മ സംരക്ഷണ ചര്യകൾകൂടാതെ, ദീപാവലിക്ക് ശേഷം പിന്തുടരേണ്ട ചില കാര്യങ്ങളുണ്ട്:\n• പഞ്ചസാരയും മധുരമുള്ള പാനീയങ്ങളും കുറയ്ക്കുക.\n• വ്യായാമങ്ങൾ ചെയ്യുക, യോഗ ചെയ്യുക, ഉറക്കം ക്രമപ്പെടുത്തുക.\n• ചർമ്മത്തിലും മുടിയിലും കെമിക്കൽ ട്രീറ്റ്മെൻ്റുകൾ ഒഴിവാക്കുക. കൂടാതെ, കുറച്ച് സമയത്തേക്ക് മെഷീനുകൾ അല്ലെങ്കിൽ ഇരുമ്പ് ഉപയോഗിച്ച് മുടി സ്റ്റൈലിംഗ് ചെയ്യാതിരിക്കുക.\nDiwaliDiwali-2021hair care tipsSkin care


കായികം സേവനമാണ്, സായിയില് നിന്ന് 'അതോറിറ്റി' നീക്കും- റാത്തോഡ്\n24 November 2017, 07:16 PM IST\nസ്‌പോര്‍ട്‌സില് അഥോറിറ്റി എന്ന വാക്കിന് പ്രസക്തിയില്ല. കായികം ഒരു സേവനമാണെന്നും കേന്ദ്ര കായിക മന്ത്രി\nന്യൂഡല്‍ഹി: സ്‌പോര്‍ട്‌സ് അതോറിറ്റി ഓഫ് ഇന്ത്യയുടെ(സായി) പേര് മാറ്റുമെന്ന് കേന്ദ്ര കായിക മന്ത്രി രാജ്യവര്‍ധന് സിങ് റാത്തോഡ്. രാജ്യത്തെ പരമോനത കായിക വകുപ്പായ സായിയില് നിന്ന് അതോറിറ്റി എന്ന വാക്ക് നീക്കം ചെയ്യണം. സ്‌പോര്‍ട്‌സില് അതോറിറ്റി എന്ന വാക്കിന് പ്രസക്തിയില്ല. കായികം ഒരു സേവനമാണെന്നും അദ്ദേഹം മാധ്യമപ്രവര്‍ത്തകരോട് പറഞ്ഞു.\nനിലവില് സായിയുടെ ഫണ്ടിന്റെ നല്ലൊരു ശതമാനവും കായികേതര പ്രവര്‍ത്തനങ്ങള്‍ക്കായി വകമാറ്റുന്നുണ്ട്. എന്നാല്, ഇത്തരം ജോലികള് ഇനി മുതല് പുറംകരാര് നല്‍കാന് കേന്ദ്രത്തോട് നിര്‍ദേശിക്കും. സായിയുടെ ലക്ഷ്യം പൂര്‍ണമായി കായിക മേഖലയെ വളര്‍ത്താനായിരിക്കുമെന്നും അദ്ദേഹം അറിയിച്ചു.\nകായിക മേഖലയെ പ്രോത്സാഹിപ്പിക്കുന്നതിനും പുതിയ ഒരു കായിക സംസ്‌കാരം സൃഷ്ടിക്കുന്നതിനും കായിക വകുപ്പ് പ്രത്യേക ബോര്‍ഡിന് രൂപം നല്‍കും. എട്ടു മുതല് 18 വരെ പ്രായമുള്ള കായിക പ്രതിഭകളെ കണ്ടെത്തുന്നതിനായി സ്‌കൂളുകള് കേന്ദ്രീകരിച്ച് ടാലന്റ് ഹണ്ടുകള് സംഘടിപ്പിക്കും. ഇതിനു പുറമെ തിരഞ്ഞെടുത്ത സ്‌കൂളുകള്‍ക്ക് പ്രത്യേകം കായിക സൗകര്യങ്ങളും നല്‍കുമെന്ന് മന്ത്രി മാധ്യമങ്ങളോട് പറഞ്ഞു.\nകായിക താരങ്ങള്‍ക്കുള്ള തൊഴില് സംവരണം നിലവിലെ അഞ്ച് ശതമാനത്തില് നിന്ന് ഉയര്‍ത്താന് സര്‍ക്കാരിനോട് ആവശ്യപ്പെടും. ഒളിമ്പിക്‌സില് സ്വര്‍ണ മെഡല് നേടുന്നവര്‍ക്ക് എ ഗ്രേഡ് ജോലിക്കുള്ള സംവരണവും സര്‍ക്കാര് പരിഗണനയിലാണെന്നും അദ്ദേഹം പറഞ്ഞു.\nഇന്ത്യന് ഹോക്കിയുടെ എല്ലുറപ്പ്\nസ്‌പോര്‍ട്സ് കൗണ്‍സിലില് ഹോസ്റ്റല് വിവാദം


മഴക്കാലത്ത് ഭക്ഷണങ്ങള് സൂക്ഷിക്കാന് ഈ വിദ്യകള് പരീക്ഷിക്കാം | Simple tips to keep your food safe\nമഴക്കാലത്ത് ഭക്ഷണങ്ങള് സൂക്ഷിക്കാന് ഈ വിദ്യകള് പരീക്ഷിക്കാം\nAug 14, 2021, 02:41 PM IST\nപച്ചക്കറികള് ഉപ്പിട്ട വെള്ളത്തില് കഴുകിയെടുക്കുന്നത് അണുക്കളെ നശിപ്പിക്കാന് സഹായിക്കുന്നു\nകവിത പോലെ മനോഹരമാണ് ഒരോ മഴക്കാലവും. കടുപ്പത്തിലൊരു ചായയും നുകര്‍ന്ന മഴയെ ആസ്വദിക്കാന് ഇഷ്ടമില്ലാത്തവര് ആരുമുണ്ടാവില്ല. എന്നാല് ഈ ആസ്വാദനത്തിനിടിയില് ആരോഗ്യം ശ്രദ്ധിച്ചില്ലെങ്കില് ഒളിഞ്ഞിരിക്കുന്ന രോഗവാഹകര് നമ്മുടെ ശരീരത്തില് സ്ഥിരതാമസമാക്കും. മഴക്കാലത്ത് ഏറെ ശ്രദ്ധിക്കേണ്ട ഇടമാണ് അടുക്കള. ഭക്ഷണങ്ങള് സുരക്ഷിതമായി സൂക്ഷിക്കുന്നതും ഉപയോഗിക്കുന്നതും എങ്ങനെയെന്ന് നോക്കാം\nഭക്ഷണം ആവശ്യത്തിന് മാത്രം പാകം ചെയ്യാം. ഫ്രഷായ ഭക്ഷണങ്ങള് കഴിക്കുന്നതാണ് ഏറ്റവും നല്ലത്. പച്ചക്കറികള് ഉപ്പിട്ട വെള്ളത്തില് കഴുകിയെടുക്കുന്നത് അണുക്കളെ നശിപ്പിക്കാന് സഹായിക്കുന്നു. പുറമേ നിന്നുള്ള എണ്ണപലഹാരങ്ങള് ഒഴിവാക്കാം.\nഭക്ഷണങ്ങള് ഒരുപാട് തയ്യാറാക്കി ആവശ്യത്തിന് ചൂടാക്കി കഴിക്കുന്നത് ഒഴിവാക്കാം. അഥവ സൂക്ഷിക്കുകയാണെങ്കില് കൃത്യമായ രീതിയില് അടച്ച് വെയ്ച്ച് സൂക്ഷിക്കണം. മഴക്കാലത്ത് പഴയ ഭക്ഷണത്തില് പെട്ടെന്ന് തന്നെ അണുകള് വളരാന് സാധ്യതയുണ്ട്.\nഫ്രിഡ്ജ് വൃത്തിയായി സൂക്ഷിക്കാന് മറക്കരുത്. വൃത്തിയില്ലാത്ത ഫ്രിഡ്ജ് നിങ്ങളുടെ ഭക്ഷണത്തെയും കേടുവരുത്തും. പകുതി നാശമായത് ഒരു കാരണവശാലും ഫ്രിഡ്ജില് സൂക്ഷിക്കരുത്.. ഭക്ഷണ പദാര്‍ത്ഥങ്ങള് ഫ്രിഡ്ജില് കളഞ്ഞ് പോയാല് വേഗം തന്നെ വൃത്തിയാക്കാം.\nContent Highlights: Simple tips to keep your food safe


മോട്ടോർവാഹന നിയമത്തിലെ വഞ്ചന, വ്യാജരേഖ ചമക്കൽ;അമല പോള്,ഫഹദ് ഫാസില്, സുരേഷ് ഗോപി എന്നിവർക്കെതിരെ കേസ്! - metromatinee.com Lifestyle Entertainment & Sports\nപോണ്ടിച്ചേരിയില് താമസിക്കുന്നതായി രേഖയുണ്ടാക്കി ആഢംബരവാഹനം രജിസ്റ്റര് ചെയ്തുവെന്ന ബിജെപി നേതാവും രാജ്യസഭാംഗവുമായ നടൻ സുരേഷ് ഗോപിക്കെതിരെ ക്രൈം ബ്രാഞ്ച് അന്വേഷത്തില് നിർണായക വഴിത്തിരിവ്. മോട്ടോർവാഹന നിയമത്തിലെ വഞ്ചന, വ്യാജരേഖ ചമക്കൽ തുടങ്ങിയ വകുപ്പുകളാണ് ചുമത്തിയിരിക്കുന്നത്. രണ്ട് ആഡംബര കാറുകളുടെ നികുതി വെട്ടിക്കാൻ പുതുച്ചേരിയിലെ വ്യാജ വിലാസമുണ്ടാക്കി വാഹനം രജിസ്റ്റർ ചെയ്തുവെന്നാണ് കേസ്. ഇതിലൂടെ 19.6 ലക്ഷം രൂപയുടെ നികുതി സുരേഷ് ഗോപി എംപി വെട്ടിച്ചുവെന്നാണ് ക്രൈം ബ്രാഞ്ച് സംഘത്തിന്റെ കണ്ടെത്തൽ.ചലച്ചിത്രതാരങ്ങളായ അമല പോള്,ഫഹദ് ഫാസില്, സുരേഷ് ഗോപി തുടങ്ങിയ പ്രശസ്ത താരങ്ങള്‍ക്കെതിരെയാണ് ക്രൈം ബ്രാഞ്ച് അന്വേഷണം നടത്തിയിരുന്നത്. എന്നാല് ഇതില് അമല പോളിനും ഫഹദ് ഫാസിലിനുമെതിരെയുള്ള കേസ് പിന്‍വലിക്കാനാണ് ഇപ്പോള് നീക്കം. ഇതു സംബന്ധിച്ച് ക്രൈംബ്രാഞ്ച് റിപ്പോര്‍ട്ട് നല്‍കി.\nകേസിൽ എംപിക്കെതിരായ കുറ്റപത്രത്തിന് ക്രൈംബ്രാഞ്ച് എഡിജിപി അനുമതി നൽകി. സമാനമായ കേസുകളിൽ നടി അമല പോളിനും ഫഹദ് ഫാസിലിനും എതിരായ കേസുകൾ ക്രൈം ബ്രാഞ്ച് നേരത്തെ അവസാനിപ്പിച്ചിരുന്നു. അമലാ പോൾ പോണ്ടിച്ചേരിയിൽ നിന്നാണ് വാഹനം രജിസ്റ്റർ ചെയ്തതെന്നും അതിനാൽ കേസ് കേരളത്തിൽ നിലനിൽക്കില്ലെന്നുമാണ് ക്രൈംബ്രാഞ്ച് കോടതിയിൽ വ്യക്തമാക്കിയത്. അമല പോൾ വാഹനം രജിസ്റ്റർ ചെയ്തത് വ്യാജ രേഖകൾ ഉപോഗിച്ചാണെന്ന് ക്രൈംബ്രാഞ്ച് കണ്ടെത്തിയിരുന്നു. ഈ തട്ടിപ്പിൽ നടപടിയെടുക്കാൻ പുതുച്ചേരി ഗതാഗത വകുപ്പിന് കത്തു നൽകിയതായും കോടതിയെ ക്രൈംബ്രാഞ്ച് അറിയിച്ചു.\nഓഗസ്റ്റ് നാലിന് ചെന്നൈയിലെ ട്രാന്‍സ് കാര് ഡീലറില് നിന്നാണ് അമല പോള് 1.12 കോടി വില വരുന്ന എസ് ക്ലാസ് ബെൻസ് കാര് വാങ്ങിയത്. ചെന്നൈയില് നിന്ന് വാങ്ങിയ കാര് പിന്നീട് പോണ്ടിച്ചേരിയില് രജിസ്റ്റര് ചെയ്തു. കേരളത്തില് കാര് രജിസ്റ്റര് ചെയ്തിരുന്നെങ്കില് 20 ലക്ഷം രൂപ നികുതി അടയ്‌ക്കേണ്ടി വരുമായിരുന്നു. മോട്ടോർ വാഹനവകുപ്പ് നടത്തിയ പരിശോധനയിൽ ക്രമക്കേടുകൾ കണ്ടെത്തിയിരുന്നു. ഫഹദും അമലാ പോളും ഓരോ കാർ രജിസ്റ്റർ ചെയ്തത് പുതുച്ചേരിയിലെ വ്യാജ മേൽവിലാസത്തിലാണെന്നും അതുവഴി ലക്ഷങ്ങളുടെ നികുതി വെട്ടിച്ചെന്നുമാണ് ക്രൈം ബ്രാഞ്ച് കണ്ടെത്തിയത്. 2015 ലും 2016 രണ്ട് കാറുകൾ വ്യാജ വിലാസത്തിൽ ഫഹദ് ഫാസിൽ രജിസ്റ്റർ ചെയ്തുവെന്ന് കണ്ടെത്തിയിരുന്നു. ദില്ലിയിലെ വാഹന ഡീലര് വഴിയാണ് ഫഹദ് കാറുകള് വാങ്ങിയത്. വാഹന രജിസ്ട്രേഷനും കാര്യങ്ങളും മറ്റു ചിലരാണു നോക്കിയതെന്നും നികുതിയുമായി ബന്ധപ്പെട്ട നിയമത്തിലെ അറിവില്ലായ്മ കൊണ്ടു സംഭവിച്ചതാണിതെന്നും ഫഹദ് പൊലീസിനോട് പറഞ്ഞിരുന്നു.\ncase against film stars\nRelated Topics:Amala Paul, Fahadh Faasil, Suresh Gopi


മുകേഷുമായി ഉള്ള വിവാഹ ബന്ധം വേര്‍പിരിയൂന്നതിനു ഉള്ള കാരണം ഇതാണ്..! കുടുംബജീവിതം നല്ല രീതിയിൽ കൊണ്ടുപോകാനായില്ല. ഒന്നും വാങ്ങിയെടുക്കാൻ ഉദ്ദേശമില്ല – KL 78 iRITTY\nമുകേഷുമായി ഉള്ള വിവാഹ ബന്ധം വേര്‍പിരിയൂന്നതിനു ഉള്ള കാരണം ഇതാണ്..! കുടുംബജീവിതം നല്ല രീതിയിൽ കൊണ്ടുപോകാനായില്ല. ഒന്നും വാങ്ങിയെടുക്കാൻ ഉദ്ദേശമില്ല\nനടനും കൊല്ലം എം‌എൽ‌എയുമായ മുകേഷും നർത്തകി മെതിൽ ദേവികയും വിവാഹമോചനം നേടുന്നു. വിവാഹമോചനത്തിനായി മെതിൽ ദേവികയുടെ അഭിഭാഷകൻ നോട്ടീസ് അയച്ചതായി മനോരമ ന്യൂസ് റിപ്പോർട്ട് ചെയ്യുന്നു.\nമുകേഷും മെതിൽ ദേവികയും 2013 ഒക്ടോബർ 24 നാണ് വിവാഹിതരായത്. എറണാകുളം മരടിലുള്ള മുകേഷിന്റെ വീട്ടിലാണ് വിവാഹം നടന്നത്. മരട് സബ് രജിസ്ട്രാറുടെ ഓഫീസിലാണ് വിവാഹം രജിസ്റ്റർ ചെയ്തത്.\nമാധ്യമ റിപ്പോർട്ടുകൾ പ്രകാരം ഇതുകൊണ്ടാണ് അഭിഭാഷകൻ എറണാകുളത്ത് നിന്ന് നോട്ടീസ് അയച്ചത്. മുകേഷും ദേവികയും എട്ട് വർഷം മുമ്പാണ് വിവാഹിതരായത്. വിവാഹമോചനത്തിന് കാരണം ദമ്പതികളുടെ ആശയങ്ങൾ ഒരുമിച്ച് പോകുന്നതായി തോന്നുന്നില്ല എന്നതാണ് റിപ്പോർട്ടിൽ പറയുന്നത്.\nമുകേഷും ദേവികയും ഒരേ സമയം കേരള സംഗീത നാടക അക്കാദമിയിലെ അംഗങ്ങളായിരുന്നു. കൊല്ലത്തിൽ നിന്ന് രണ്ടുതവണ എം‌എൽ‌എയാണ് മുകേഷ്. പാലക്കാട് സ്വദേശിയാണ് മെതിൽ ദേവിക. ആദ്യ വിവാഹമോചനത്തിനുശേഷം അദ്ദേഹം ദേവികയെ വിവാഹം കഴിച്ചു.\nദക്ഷിണേന്ത്യൻ നടി സരിതയാണ് മുകേഷിന്റെ ആദ്യ ഭാര്യ. മുകേഷും സരിതയും 1987 ൽ വിവാഹിതരായി, 25 വർഷത്തെ ദാമ്പത്യത്തിന് ശേഷം 2011 ൽ വിവാഹമോചനം നേടി.\nമുകേഷുമായുള്ള വിവാഹം അവസാനിപ്പിക്കാൻ തീരുമാനിച്ചതായും വേർപിരിഞ്ഞതിനുശേഷവും സുഹൃത്തുക്കളായി തുടരുമെന്നും മെതിൽ ദേവിക പറഞ്ഞു.\nഇരുവരും വിയോജിച്ചതായി തോന്നിയതിനാലാണ് മുകേഷുമായുള്ള വിവാഹം അവസാനിച്ചത്. ഒന്നും വാങ്ങി എടുക്കാന് ഉള്ള ഉദ്ദേശമില്ല.\nഅത്തരമൊരു ലക്ഷ്യമില്ല. നാളെ അവർ വേർപിരിഞ്ഞാലും ഞങ്ങള് നല്ല സുഹൃത്തുക്കളായി തുടരും, ദേവിക പറയുന്നു.


ലോകകപ്പ് യോഗ്യത; ജയിക്കാൻ ഉറച്ച് ഇന്ത്യ ഇന്ന് ബംഗ്ലാദേശിനെതിരെ | Fanport | Featured News Malayalam\nHome Football ലോകകപ്പ് യോഗ്യത; ജയിക്കാൻ ഉറച്ച് ഇന്ത്യ ഇന്ന് ബംഗ്ലാദേശിനെതിരെ\nലോകകപ്പ് യോഗ്യതാ റൗണ്ടിലെ ആദ്യ വിജയം തേടി ഇന്ത്യ ഇന്ന് ബംഗ്ലാദേശിനെ നേരിടും. കൊൽക്കത്തിയിൽ വെച്ച് നടക്കുന്ന മത്സരത്തിൽ വിജയം മാത്രമാകും സ്റ്റിമാചും സംഘവും ലക്ഷ്യമിടുന്നത്. യോഗ്യതാ റൗണ്ടിലെ ആദ്യ രണ്ടു മത്സരങ്ങളിലും നടത്തിയ പ്രകടനമാണ് ഇന്ത്യക്ക് ഇന്ന് വലിയ പ്രതീക്ഷ നൽകുന്നത്. ആദ്യ മത്സരത്തിൽ ഒമാനെ വിറപ്പിച്ച ശേഷമായിരുന്നു ഇന്ത്യ കീഴടങ്ങിയത്.\nരണ്ടാം മത്സരത്തിൽ ആകട്ടെ ഛേത്രി വരെ ഇല്ലാഞ്ഞിട്ടും ഏഷ്യൻ ചാമ്പ്യന്മാരായ ഖത്തറിനെ അവരുടെ നാട്ടിൽ ചെന്ന് സമനിലയിൽ പിടിക്കാൻ ഇന്ത്യൻ ടീമിനായിരുന്നു. ഇന്ന് ബംഗ്ലാദേശിനെതിരെ വിജയം നേടി ഈ ഫോം പോയന്റാക്കി മാറ്റാൻ ആകും ഇന്ത്യയുടെ ശ്രമം. ക്യാപ്റ്റൻ സുനിൽ ഛേത്രി മടങ്ങി എത്തുന്നത് ഇന്ത്യയുടെ അറ്റാക്ക് കൂടുതൽ ശക്തമാക്കും.\nഉദാന്തയും ആശിഖുമാകും ഇന്ന് ഛേത്രിക്ക് ഒപ്പം അറ്റാക്കിംഗ് തേർഡിൽ ഉണ്ടാവുക. അറ്റാക്കിൽ അല്ല ഡിഫൻസിലാണ് ഇന്ത്യ വലിയ വെല്ലുവിളി നേരിടുന്നത്. ജിങ്കൻ പരിക്കേറ്റ് പുറത്തായതോടെ ആരെ സെന്റർ ബാക്കായി ഇറക്കണം എന്നാകും സ്റ്റിമാച് ആലോചിക്കുന്നത്. ഫിറ്റ്നെസ് വീണ്ടെടുത്ത അനസിനാണ് കൂടുതൽ സാധ്യത കൽപ്പിക്കപ്പെടുന്നത്. കൊൽക്കത്തയിൽ നിറഞ്ഞ ഗ്യാലറിക്ക് മുന്നിൽ ആകും കളിക്കുന്നത് എന്നത ഇന്ത്യക്ക് ഇന്ന് വലിയ മുൻതൂക്കം നൽകും. ഇന്ന് രാത്രി 7.30ന് നടക്കുന്ന മത്സരം തത്സമയം സ്റ്റാർ സ്പോർട്സിലും ഹോട്സ്റ്റാറിലും കാണാം.\nPrevious articleഡൽഹിയിലേക്കില്ല, അശ്വിൻ പഞ്ചാബിൽ തന്നെ തുടരും\nNext article700 ഗോൾ, ചരിത്രം കുറിച്ച് റൊണാൾഡോ


ഇനി നിങ്ങളൊരു പാട്ടുപാടൂ... : Deepika.com Sunday Special\nഇനി നിങ്ങളൊരു പാട്ടുപാടൂ...\nഒരു മൂളിപ്പാട്ടെങ്കിലും പാടാത്ത മനുഷ്യനുണ്ടാവില്ല. കാക്കയ്ക്കു തൻകുഞ്ഞെന്നു പറയുന്നപോലെ അവനവന്/ അവനവൾക്ക് തന്‍റെ പാട്ട് പൊൻപാട്ടുതന്നെ. എന്നാൽ സ്വയം പാട്ടുപാടുന്നതും മറ്റുള്ളവരെ കേൾപ്പിക്കുന്നതും വ്യത്യസ്തമാണ്. റീമിക്സ്, കവർ, അണ്‍പ്ലഗ്ഡ് പതിപ്പുകളുടെ കാലത്ത് പാട്ട് അതിന്‍റെ പാട്ടിനുപോകുന്നുണ്ടോ?\nശബ്ദമുണ്ടാക്കാൻ കഴിയുന്ന, അല്പമെങ്കിലും താളബോധമുള്ള ഏതൊരാളും ഒരു മൂളിപ്പാട്ടുപാടും. മൂളാൻ പറ്റാത്ത സാഹചര്യമാണെങ്കിൽ മനസിലുള്ള ഒരു പാട്ട് ഉള്ളിൽ നിശബ്ദമായി പാടിത്തകർക്കും. അതുതരുന്ന സന്തോഷം, അല്ലെങ്കിൽ ആശ്വാസം പറഞ്ഞറിയിക്കാൻ വയ്യാത്തതാണ്. ഒരുപക്ഷേ പാടിയറിയിക്കാൻ കഴിയുമായിരിക്കും! അങ്ങനെ പാടുന്നവർ തങ്ങളുടെ പിച്ചും ശ്രുതിയും ടെംപോയും കൃത്യമാണോ എന്നു നോക്കാറില്ല- ഹരിമുരളീരവമായാലും ദുനിയാ കേ രഖ് വാലേ ആയാലും! അവർക്കത് ഗംഭീരമായ ആലാപനമാണ്.\nകൗതുകമുള്ള ഒരു കാര്യമുണ്ട്. അത് നമ്മളെക്കൊണ്ട് പാടിച്ചേ അടങ്ങൂ എന്നവിധത്തിൽ വളർന്ന ടെക്നോളജിയാണ്. വാട്ട്സ്ആപ്പിന്‍റെ കാര്യമെടുക്കാം. പഴയ സ്കൂൾ, കോളജ് ബാച്ചുകളുടെ കൂട്ടായ്മകൾക്ക് സുന്ദരമായ ജീവൻവച്ചത് വാട്ട്സ്ആപ്പ് ഗ്രൂപ്പുകളിലാണ്. പലപ്പോഴും ദശാബ്ദങ്ങൾക്കുശേഷമാണ് പഴയ കൂട്ടുകാർ ഗ്രൂപ്പുകളിലൂടെ വീണ്ടും കണ്ടുമുട്ടുന്നത്. ഓർമകൾ പൊടിതട്ടിയെടുക്കുന്പോൾ കൂട്ടുകാർക്കിടയിൽ ഒരു ഗായകനോ ഗായികയോ ഉണ്ടായിരുന്നത് ചർച്ചയാകും.\nഅവരെക്കൊണ്ടു പാട്ടുപാടിക്കലാവും പിന്നെ ഗ്രൂപ്പിലെ ഏറ്റവും വലിയ വിനോദം. അപ്പോൾ ചെറുതായി പാടാൻ അറിയാവുന്നവർ മെല്ലെ നാലുവരി പാടി ഷെയർ ചെയ്യും. അതിനെ പ്രോത്സാഹിപ്പിക്കാൻ ഒരുപാടുപേർ വരും. പിന്നെ പാടാൻ അറിയാത്തവരും ധൈര്യമായി പാടിത്തുടങ്ങും. ഗ്രൂപ്പ് സംഗീതമയമാകും. പാട്ടുചർച്ചയ്ക്കും പാട്ടുകൾ ഷെയർചെയ്യാനും മാത്രമായുള്ള വാട്ട്സ്ആപ്പ് ഗ്രൂപ്പുകളും വളരെ സജീവമായി രംഗത്തുണ്ട്.\nപശ്ചാത്തലസംഗീതത്തിനൊപ്പം പാട്ടുപാടി റെക്കോർഡ് ചെയ്യാൻ സൗകര്യം നൽകുന്ന ഒട്ടേറെ ആപ്ലിക്കേഷനുകൾ ഇപ്പോൾ ജനപ്രിയമാണ്. സൗജന്യമായും ചെറിയ തുകനൽകിയും ഉപയോഗിക്കാവുന്നവയുണ്ട്. യുഗ്മഗാനങ്ങൾ പാടാനും ഈ ആപ്പുകൾ സഹായിക്കും. വീഡിയോ അടക്കം റെക്കോർഡ് ചെയ്ത് സോഷ്യൽ മീഡിയയിൽ പങ്കുവയ്ക്കാൻ ഇവയിലൂടെ കഴിയും. അല്പം കഴിവുള്ളവർക്ക് മികച്ച പ്രോത്സാഹനമാണ് ഇതിലൂടെ ലഭിക്കുക. നേട്ടം സംഗീതത്തിനുതന്നെ.\nയുട്യൂബും ഫേസ്ബുക്കും സംഗീതപ്രേമികൾക്കും പാട്ടുകാർക്കും വലിയൊരു ലോകമാണ് തുറന്നുവച്ചിരിക്കുന്നത്. സൂപ്പർഹിറ്റുകളായ പാട്ടുകൾ വെറുതേ ഏറ്റുപാടി അപ് ലോഡ് ചെയ്യുകയല്ല ഇക്കാലത്തെ ചിന്തിക്കുന്ന ഗായകർ ചെയ്യുന്നത്. അതിമനോഹരമായ ഇംപ്രൊവൈസേഷനുകൾ ചേർത്ത് പാടുന്ന ഗായകർക്ക് വൻ സ്വീകാര്യതയാണ് ഇന്നു ലഭിക്കുന്നത്. യുട്യൂബും ഫേസ്ബുക്കും വഴി ഇത്തരം കവർ പതിപ്പുകൾ ലക്ഷക്കണക്കിനു സംഗീതപ്രേമികളിലേക്ക് എത്തുന്നു. മികച്ചവ ഷെയർ ചെയ്യപ്പെട്ട് വൈറലാകുന്നു. പാട്ടുകളെക്കുറിച്ചുള്ള ചർച്ചകൾക്കും അഭിപ്രായപ്രകടനങ്ങൾക്കും പരിമിതികളില്ലാത്ത വേദിയാണ് ലഭിക്കുന്നത്.\nഹിറ്റ് ഗാനങ്ങളുടെ കവറുകളൊരുക്കുന്പോൾ വരുത്തുന്ന മാറ്റങ്ങളെച്ചൊല്ലി പരന്പരാഗത സംഗീതപ്രേമികൾ അഭിപ്രായ വ്യത്യാസങ്ങൾ ഉയർത്തുന്നതു സ്വാഭാവികം. സംഗീതസംവിധായകനും ഗായകനും പാട്ട് എങ്ങിനെയാണോ വേണ്ടത് അതു പൂർണമായും ഉൾക്കൊണ്ടാണ് തയാറാക്കിയിരിക്കുന്നത് എന്നാണ് അത്തരക്കാരുടെ വാദം. അത് കവർ പതിപ്പുകളുണ്ടാക്കി നശിപ്പിക്കരുതെന്നും അവർ സ്വരം കടുപ്പിക്കുന്നു.\nഎന്നാൽ താത്പര്യമില്ലാത്തവർ കേൾക്കേണ്ടതില്ലെന്ന ശക്തമായ നിലപാടുള്ള പുതുതലമുറ ഗായകർ ഉയർന്നുവരുന്നത് സംഗീതത്തിനു നല്ലതേ വരുത്തൂ. മിക്കപ്പോഴും ഒറിജിനലുകൾക്കൊപ്പമോ അതിനേക്കാൾ ഉയർന്നതോ ആയ സംഗീതാനുഭവം സൃഷ്ടിക്കാൻ അവർക്കു കഴിയുന്നു. അതിനെ വലിയൊരു വിഭാഗം സംഗീതപ്രേമികൾ നെഞ്ചോടു ചേർക്കുന്നു. അതില്പരമെന്തുവേണം!\nപാട്ടുകളുടെ ഏതാനും വരികൾ മാത്രം എടുത്തുള്ള അണ്‍പ്ലഗ്ഡ് വേർഷനുകളും പശ്ചാത്തലത്തിൽ ഒന്നോ രണ്ടോ ഉപകരണങ്ങൾ (മിക്കപ്പോഴും ഗിറ്റാർ, കീബോർഡ് എന്നിവ) ചേർത്തുള്ള കവർ പതിപ്പുകളും അതിസുന്ദരങ്ങളാണ്. മണ്‍മറഞ്ഞ ഗായകർക്കും സംഗീതസംവിധായകർക്കും ശ്രദ്ധാഞ്ജലിയർപ്പിച്ചുള്ള ഗാനങ്ങളും യുട്യൂബിൽ ശ്രദ്ധനേടുന്നു.\nയുട്യൂബ് വഴി ലഭിക്കാവുന്ന സാന്പത്തികനേട്ടവും തള്ളിക്കളയാവുന്നതല്ല. ശാസ്ത്രീയ, ലളിത സംഗീതവും, ഉപകരണസംഗീതവും പഠിപ്പിക്കുന്ന യുട്യൂബ് ചാനലുകൾക്ക് ഒട്ടേറെ സബ്സ്ക്രൈബർമാരുണ്ട്. ഇതിലൂടെ മികച്ച വരുമാനം നേടാനുള്ള അവസരമാണ് ലഭിക്കുന്നത്.\nനന്മകൾ മാത്രംകണ്ട് ഈ രംഗത്തുനടക്കുന്നത് എല്ലാം നല്ലത് എന്ന വിലയിരുത്തലിൽ എത്താൻ കഴിയില്ല. പോയകാലത്തെ അതിഗംഭീര ഗാനങ്ങൾ റീമിക്സ് ചെയ്ത് ബഹളത്തിൽ മുക്കി പുറത്തിറക്കുന്ന ചിലരുണ്ട്. അവർ ചെയ്യുന്ന ദ്രോഹവും പറഞ്ഞറിയിക്കാവുന്നതല്ല. നന്നായി ചെയ്താൽ നല്ല പാട്ടുകളുടെ റീമിക്സ് പുതിയ അനുഭവം നൽകും. യുവതലമുറ പഴയ പാട്ടുകൾ ആസ്വദിക്കുന്നല്ലോ എന്ന് ആശ്വസിക്കാനുമാവും. എന്നാൽ എല്ലായ്പ്പോഴും അങ്ങനെയല്ല കാര്യങ്ങൾ.\nഈ ഗണത്തിൽ ഏറ്റവും പുതുതായി ചർച്ചകളിൽ നിറയുന്ന പാട്ടാണ് മോഹ്റ എന്ന ചിത്രത്തിലെ ടിപ് ടിപ് ബർസാ പാനി. ഈ റീമിക്സിനെച്ചൊല്ലി ഒറിജിനൽ പാട്ടിനു ശബ്ദം നൽകിയ ഗായിക അൽക്ക യാഗ്നിക് അല്പം നീരസത്തിലാണ്. പുതിയ സംഗീതസംവിധായകർക്ക് നല്ല ഈണങ്ങൾ ഒരുക്കാനുള്ള കഴിവു കുറവാണെന്നാണ് അൽക്കയുടെ പക്ഷം. നല്ല പാട്ടുകൾ റീമിക്സ് ചെയ്ത് നശിപ്പിക്കുന്നതിനെ അവർ കഴിഞ്ഞദിവസം രൂക്ഷമായി വിമർശിച്ചു.\nനല്ല പാട്ടുകളെ ബാർ ലോഞ്ചുകൾക്കും ക്ലബുകൾക്കും വേണ്ടി വികലമാക്കുന്നതിനോടു യോജിക്കാനാവില്ല. നല്ല പാട്ടുകൾ ഇറങ്ങിയിരുന്നകാലത്ത് സംഗീതരംഗത്തു പ്രവർത്തിക്കാൻ കഴിഞ്ഞത് ഭാഗ്യമാണെന്നും പുതിയകാലത്തെ ചലച്ചിത്രസംഗീതരംഗം പ്രതീക്ഷ തരാത്തതാണെന്നും അൽക്ക പറഞ്ഞു. ദേശീയ പുരസ്കാരങ്ങളും ലതാ മങ്കേഷ്കർ അവാർഡും അടക്കം നേടിയിട്ടുള്ള അൽക്ക യാഗ്നിക് മൂന്നു പതിറ്റാണ്ടിലേറെയായി സംഗീതരംഗത്തുള്ള ഗായികയാണ്.\nഎന്തായാലും ഒന്നുപറയാം- നല്ലതിന് കേൾവിക്കാരുണ്ടാകും- ഏതുതരം സംഗീതമായാലും. അതുകൊണ്ട് നമുക്കൊരു പാട്ടു പാടിനോക്കാം!\nമറ്റുള്ളവരുടേതിനേക്കാൾ ഒരുപടി മേലെ തന്‍റെ ജീവിതനിലവാരം ഉ‍യർത്തിക്കാട്ടണമെന്നു ശഠിച്ച് വരവിനേക്കാൾ കൂടിയ ചെലവു ച\nഅലിസിൻ മേന്മയിൽ വെളുത്തുള്ളി\nവെളുത്തുളളിയുടെ ഔഷധഗുണങ്ങൾക്കു പിന്നിൽ അതിലുളള സൾഫർ അടങ്ങിയ അലിസിൻ എന്ന സംയുക്തമാണ്. ബാക്ടീരിയ, വൈറസ്, ഫംഗസ് എ\nവിനോദിന് കഥാപ്രസംഗം വെറും വിനോദമല്ല\nകോട്ടയം ജില്ലാ പോലീസ് ആസ്ഥാനത്ത് എസ്ഐ വിനോദ് ശ്രദ്ധേയനായത് കഥാപ്രസംഗ രംഗത്താണ്. ഒന്നും രണ്ടുമല്ല 4400ൽപരം വേദികൾ പിന്നിട്ടു കഴിഞ്ഞു...<\nമൂത്തോൻ നൽകിയ കരുത്ത്\nപുതിയ ചിത്രം മൂത്തോനെക്കുറിച്ച് നൂറു നാവാണ് നടൻ നിവിൻ പോളിക്ക്. തന്‍റെ കരിയറിൽ തന്നെ ഒരു ചിത്രത്തിനായി ഇത്രയും വലിയ ത\nകാറ്റേ നീ വീശരുതിപ്പോൾ!\nസരോദ് മാന്ത്രികൻ ഉസ്താദ് അംജദ് അലി ഖാൻ അഞ്ചുവർഷം മുന്പ് ട്വിറ്ററിൽ ഇങ്ങനെ കുറിച്ചു: 1997ൽ എന്‍റെ സരോദ് കേടുവരുത്തിയ\nമാതാപിതാക്കൾ, മക്കൾ, സഹോദരങ്ങൾ, സഹപാഠികൾ, ഉറ്റബന്ധുക്കൾ തുടങ്ങിയവരോടൊത്തു ജീവിതം ഏതെങ്കിലും ഘട്ടത്തിൽ - താത്കാ\nജാം, സോഫ്റ്റ് ഡ്രിംഗ്സ് എന്നിവയിലൊക്കെ പഞ്ചസാര ഉയർന്ന തോതിലാണുള്ളത്. കൂടാതെ കളറുകളും പ്രിസർവേറ്റീവുകളും ചേർക്കാറ\nഒരു ബൈബിളും പാതിരാക്കുർബാനയും\nസ്കൂൾ കാലഘട്ടത്തിൽ ക്രിസ്ത്യൻ സുഹൃത്തുക്കളായിരുന്നു കൂടുതൽ. സർവ്വ ശ്രീ ജയിംസ് ചാക്കോ, ജിജോ,സെബാസ്റ്റ്യൻ, യോഹന്നാൻ, കുര\nകോട്ട് ധരിച്ച കുട്ടികൾ\nമിഡിൽ, ഹൈസ്കൂൾ കുട്ടികളെ കോട്ട് ധരിപ്പിക്കുന്നതിന്‍റെ ആവശ്യകതയും ഔചിത്യവും എന്താണ്. കട്ടിയുള്ള സിന്തറ്റിക് തുണിയിൽ ഉ\nഫോറൻസിക് ത്രില്ലറുമായി അഭിലാഷ് പിള്ള\nതന്‍റെ ആദ്യ തിരക്കഥ അമലപോളിനോടു പറയുമ്പോള് വ്യത്യസ്തവും പുതുമയും നിറഞ്ഞ തിരക്കഥയാണെന്ന ഉറച്ച വിശ്വാസം രചയിതാവായ\nനിവിൻ പോളി നായകനായ ആക്ഷൻ ഹിറോ ബിജുവിലൂടെ നായികയായി തുടക്കം കുറിച്ച അനു ഇമ്മാനുവേൽ ഇന്നു തമിഴിലും തെലുങ്കിലും മി\nപകരക്കാരൻ തന്ന പണി\nഎന്‍റെ വീട്ടിലും ഒരു വള്ളമുണ്ടായിരുന്നു - കൊച്ചുവള്ളം. വള്ളത്തിന് വാർഷിക അറ്റകുറ്റപ്പണികൾ നടത്താറുണ്ട്. വള്ളങ്ങൾ മ\nവിരുന്നുകാരായി പടികടന്നെത്തുന്നയാൾ ഉറ്റമിത്രമായി തിരിച്ചുപോയാൽ അത് അതിഥിക്കും ആതിഥേയനും വലിയ ഭാഗ്യമാണ്. വീട്ടുക